লকডাউন ভংগ! ৪ দিনত ২৭৬ জনক আটক অসম আৰক্ষীৰ | News Next One\nলকডাউন ভংগ! ৪ দিনত ২৭৬ জনক আটক অসম আৰক্ষীৰ\nগুৱাহাটীঃ কৰ’না ভাইৰাছৰ ভয়াৱহতাৰ প্ৰতি লক্ষ্য ৰাখি দেশজুৰি বলৱৎ কৰা ২১ দিনীয়া লকডাউনৰ আজি পঞ্চম দিন৷ সমগ্ৰ দেশৰ লগতে ৰাজ্যৰ প্ৰায়বোৰ প্ৰান্ততে পুৱাৰে পৰা অধিকাংশ ৰাইজৰ স্বতঃস্ফূৰ্ত সহাৰি দেখা গৈছে এই লকডাউনলৈ৷ নাই কোনো জনসমাগম, স্তব্ধ যাতায়ত ব্যৱস্থা, বন্ধ আছে দোকান পোহাৰ৷ ইয়াৰ সমান্তৰালভাৱে জনস্বাস্থ্যৰ প্ৰতি লক্ষ্য ৰাখি তৎপৰ হৈ আছে চৰকাৰ, স্বাস্থ্য বিভাগৰ লগতে আৰক্ষী-প্ৰশাসন৷\nঅধিকাংশ লোকেই লকডাউনলৈ সহাৰি জনোৱাৰ বিপৰীতে ৰাজ্যৰ কেইবাঠাইতো একাংশ লোকে সেয়া ভংগ কৰাৰো বাতৰি আহিছে ৷ যোৱা ৪ দিনত কিছু ঠাইত একাংশ লোক বাহিৰলৈ ওলাই অহা, দোকান-পোহাৰ খোলা আদি ঘটনাও পৰিলক্ষিত হয়৷ ঠায়ে ঠায়ে একাংশ লোকে আৰক্ষীৰ সৈতে খণ্ডযুদ্ধতো লিপ্ত হোৱা দেখা গৈছে৷ যাৰ পৰিপেক্ষিতত সেই লোকসকলৰ বিৰুদ্ধে কঠোৰ হৈ পৰিছে আৰক্ষী প্ৰশাসন৷\nঅসম আৰক্ষীৰ সূত্ৰই সদৰী কৰা মতে ৰাজ্যত লকডাউনৰ প্ৰথম চাৰিটা দিনত ১২০টা লকডাউন সম্পৰ্কীয় অপৰাধজনিত ঘটনা সংঘটিত হৈছে৷ এই সময়ছোৱাত লকডাউনৰ নিদেৰ্শ অমান্য কৰা লোকৰ বিৰুদ্ধে ৰাজ্যৰ বিভিন্ন থানাত ৰুজু হৈছে ১৪০টাকৈ গোচৰ৷\nলকডাউনৰ সময়ত নিদেৰ্শ অমান্য কৰা আৰু আন আইন উলংঘা কৰা ঘটনাত লিপ্ত হোৱা অপৰাধত আৰক্ষীয়ে বৰ্তমান সময়লৈকে ২৭৬ জন লোকক আটক কৰিছে৷ আৰক্ষীয়ে আটক কৰাসকলৰ ভিতৰত ১৫০ জনক ব্যক্তিগত জামিনত মুকলি কৰি দিয়াৰ বিপৰীতে ৩ জনক ন্যায়িক জিম্মালৈ প্ৰেৰণ কৰিছে৷\nআনহাতে লকডাউন অমান্য কৰাৰ যান-বাহনৰ গৰাকী আৰু চালকৰ বিৰুদ্ধেও আৰক্ষী-প্ৰশাসন কঠোৰ হৈ পৰিছে৷ বৰ্তমান সময়লৈকে আইন অমান্য কৰা ৪৬০খন যান-বাহন আৰক্ষীয়ে জব্দ কৰিছে ৷ ইয়াৰে ৩৮৪ খন দুচকীয়া আৰু ৭৬ খন চাৰিচকীয়া৷ জব্দ কৰা এই সমূহ যান-বাহনৰ পৰা ২.২০ লাখ জৰিমনা আদায় কৰা হৈছে বুলি জানিবলৈ দিছে অসম আৰক্ষীয়ে৷


সংকটত ইমৰাণ! আয় বহিৰ্ভূত সম্পত্তিৰ তদন্তৰ নিৰ্দেশ প্ৰধানমন্ত্ৰী শ্বৰীফৰ | Asom Live 24\nসংকটত ইমৰাণ! আয় বহিৰ্ভূত সম্পত্তিৰ তদন্তৰ নিৰ্দেশ প্ৰধানমন্ত্ৰী শ্বৰীফৰ\nপ্ৰধানমন্ত্ৰীৰ গাদী হেৰুওৱাৰ পিছৰে পৰা ইটোৰ পিছত সিটো বিপদে নেৰা হৈছে পাকিস্তানৰ প্ৰাক্তন প্ৰধানমন্ত্ৰী ইমৰাণ খানক৷\nপ্ৰাক্তন প্ৰধানমন্ত্ৰী ইমৰাণ খানৰ বিৰুদ্ধে কিছুদিন পূৰ্বে উপহাৰ হিচাপে লাভ কৰা বিলাসী নেকলেচ বিক্ৰীৰ অভিযোগ তুলি তদন্ত আৰম্ভ হোৱাৰ পিছতে ধৰ্মদ্ৰোহৰ অভিযোগো উত্থাপন কৰা হৈছিল৷\nইয়াৰ পিছতে এইবাৰ ইমৰাণ খানৰ বিৰুদ্ধে আয় বহিভূৰ্ত সম্পত্তি আহৰণৰ অভিযোগ উত্থাপন কৰা হৈছে৷ ইমানেই নহয় পাক প্ৰধানমন্ত্ৰী শ্বেহবাজ শ্বৰীফে প্ৰাক্তন প্ৰধানমন্ত্ৰীগৰাকীৰ বিৰুদ্ধে সংগতিহীন সম্পত্তি আহৰণৰ অভিযোগ তুলি তদন্তৰ নিৰ্দেশ দিছে৷\nপাক সংবাদ মাধ্যমে প্ৰকাশ কৰা মতে, প্ৰধানমন্ত্ৰী শ্বেহবাজ শ্বৰীফে চৰকাৰী সিদ্ধান্ত গ্ৰহণ কৰিছে যে ইমৰাণ খানৰ সকলো সম্পত্তি আৰু আয়ৰ উৎসৰ সমস্ত তথ্য পৰীক্ষা কৰা হ’ব৷ ইমানেই নহয় ইমৰাণ খানৰ দল তেহৰিক-ই-ইনছাফ(পিটিআই)ৰ চাৰিগৰাকী নেতাৰো সমস্ত সম্পত্তি, ইয়াৰ উৎস আৰু বেংক একাউণ্টসমূহৰো পৰীক্ষা কৰাৰ সিদ্ধান্ত লোৱা হৈছে৷\nইমৰাণ খানৰ বিৰুদ্ধে আয় বহিৰ্ভূত সম্পত্তিৰ অভিযোগ তুলি পাকিস্তানী তদন্তকাৰী সংস্থা ‘ফেডাৰেল ইনভেষ্টিগেচন এজন্সি(এফআইএ) আৰু ‘ফেডাৰেল ব’ৰ্ড অফ ৰিভিনিউ’ক ইতিমধ্যে তদন্তৰ নিৰ্দেশ দিয়া হৈছে৷\nTags: asom live 24assam ka tazza khabarassam live 24axom live 24axom live digitalbest news channel in assamBest news channel of assamBest News Portal in AssamEx Pak PM Imran khanEx PM Imran KhanPak PM Shehbaz Sharif\nঅচিনাকি যুৱতী চোৰাংচোৱা লৈ প্ৰেমিকৰ বিৰুদ্ধে গুপ্তচৰগিৰি প্ৰেমিকাৰ


India China issue and it's solutions - APSC Tutorials\nIndia China issue and it’s solutions:\nপ্ৰথম কথা হৈছে যুদ্ধই কেতিয়াও সম্পূৰ্ণ সমাধান আনিব নোৱাৰে উদাহৰণ হিচাপে পাকিস্থানৰ লগত হোৱা যুদ্ধৰ কথাকে ক’ব পাৰো।২য়তে, ৰাস্ট্ৰ সংঘৰ দৰে অনুষ্ঠান সমূহ সচাঁ অৰ্থত গনতান্ত্ৰিক নহয়, তাত নিৰাপত্তা পৰিষদৰ স্থায়ী সদস্য সমূহৰ অধিপত্য চলে গতিকে ৰাস্ট্ৰ সংঘত ইয়াৰ সমাধান পোৱা নাযাব, তৃতীয়তে বিকল্প সামগ্ৰী নিজ দেশত সমমূল্যত উৎপাদন নকৰা পৰ্য্যন্ত চীনা সামগ্ৰী সম্পূৰ্ণ বৰ্জন সম্ভৱ নহব |গতিকে কৌশলী কূটনৈতি চুক্তি সন্ধিৰে এই সমস্যা সমাধানৰ চেষ্টা কৰাই বুদ্ধিমানৰ কাম হ’ব বুলি ভাবো।- Amal Thakuria\nকূটনীটিৰ বিকল্প নাই বুলিয়েই ভাৱো,কিয়নো ভাৰতে যদি আন আন প্ৰভাৱশালী দেশৰ লগত মিলিত হয় চীনৰ আগ্ৰাসী তথা হিংসাত্মক,দমনমূলক প্ৰবৃত্তিক উলংগ কৰিব পাৰে তেতিয়া আন্তৰাষ্ট্ৰীয় স্তৰত একাষৰীয়া কৰিব পৰাৰ এটা সূযোগ আছে।এখন পূৰ্ণপৰ্যায়ৰ যুদ্ধ দুখন বৃহৎ জনবহুল দেশৰমাজত আজিৰ তাৰিখত কাম্য নহয়,বিশেষকৈ অৰ্থনৈতিক ভাবে কাৰণ কৰ’ণাই দুয়োখন দেশ জুৰুলা কৰি থৈছে।ৰাষ্ট্ৰসঙ্ঘৰ ভূমিকাৰ ক্ষেত্ৰত বহুখিনি সন্দেহ ৰৈ যায়,কাৰণ তাত চীন ‘নিৰাপত্তা পৰিষদ’ৰ পাঁচ খন স্থায়ী সদস্য দেশৰ মাজৰ এখন স্থায়ী সদস্য দেশ,গতিকে চীনৰ নিশ্চয়কৈ তাত ক্ষমতা আছে অাৰু মধ্যস্থতা কিমান সফল হব সেয়া এক লক্ষণীয় বিষয়।চীনা বস্তু বৰ্জন এটা বিকল্প হ’ব যদি ভাৰতত উচ্চ মানদণ্ডৰ সামগ্ৰী কম দামৰ (ক্ৰয় ক্ষমতাৰ)উৎপাদন হয়,লগতে কেচাঁ মালখিনি আমাৰ দেশৰ হলে আৰু ভাল হব।কিন্তু সেয়া চৰকাৰী নীতি হিচাপে কঠোৰ হ’লে সঠিক হ’ব।সেয়েহে কূটনৈতীক যূজত অৱতীৰ্ণ হোৱাটোৱে শ্ৰেয়। Bedanta Kumar Deka\nআলোচনাৰ যোগেদি যিকোনো সমস্যা সমাধান কৰিব পৰা যায়।কিন্তু ইয়াৰ কাৰণে লাগিব আমাৰ দেশৰ প্ৰতিনিধিসকলৰ সদিচ্ছা। সমাধানৰ সদিচ্ছা নোহোৱাকৈ কেৱল ৰাজনীতি কৰিবলৈ যিকোনো পন্থাই প্ৰয়োগ নকৰক কিয় সমাধান কেতিয়াও নহ’ব।কিন্তু ইয়াৰ কাৰণে দেশৰ জনতাই দেশৰ সাহস হিচাপে থিয় দিব লাগিব।আলোচনাৰে সমাধান নহ’লে অন্তিম পৰ্যায়ত যুদ্ধ কৰি হ’লেও মাতৃভূমিক ৰক্ষা কৰিবই লাগিব।ইয়াৰ কাৰণে দেশৰ যুৱ সমাজ সজাগ থাকিব লাগিব,প্ৰয়োজনত যুদ্ধক্ষেত্ৰত নামিব লাগিব।- Samidul Islam Chaudhary\nআটাইতকৈ শক্তিশালী weapon এইটোৱে৷ কিন্ত ইয়াৰ বাবে আৱেগত উটি ভাহি চীনা ফোন, এপ, টিভি ভাঙিলেই সুফল পাব বুলি আশা কৰিব নোৱাৰি৷ তাৰ কাৰণে লাগিব দীৰ্ঘম্যাদী তথা সুপৰিকল্পিত অৰ্থনৈতিক পৰিকল্পনা৷ যিহেতু ভাৰত পৃথিৱীৰ ভিতৰতে এখন ডাঙৰ উপভোক্তা দেশ (consumer country) সেয়ে চীনে ভাৰতক dumping ground হিচাপে ব্যৱহাৰ কৰি আহিছে৷ অৰ্থাত অতি কম দামৰ সামগ্ৰী যোগান ধৰে৷ যাৰ ফলত ভাৰতীয় বজাৰ খন চীনৰ হাতলৈ গুছি গৈছে আৰু থলুৱা ভাৱে বস্তু উৎপাদন কৰা উৎপাদক সকল লোকচান সহি বজাৰৰ পৰা আতঁৰি যাবলৈ বাধ্য হৈছে৷ সেয়ে চৰকাৰে সম্পূৰ্ণ থলুৱা ভাৱে উৎপাদক সকলক কৰ ৰেহাই, চাবচিদী আদি দি উৎসাহিত কৰিব লাগিব৷ বিভিন্ন চৰকাৰী কাৰ্যালয় আদিত তেনে বস্তু ব্যৱহাৰ কৰি তেওঁলোকক সকাহ দিব লাগিব৷ এই ব্যৱস্থাত সময় তথা চৰকাৰী পক্ষৰ সদিচ্ছা আৰু সহযোগিতা লাগিব৷- Ritika Saikia\nWar is neverasolution to restore peace,in this modern world”.\nEvery nation wants to grow, develop and evolve peacefully.\nIn order to avoid the ongoing war-like situation between India and China, both the nations should come forward and restore to diplomatic discussions/dialogues and create win-win situations for themselves in every possible aspect. Both India and China are mutually inter-dependent on each other in innumerable aspects of trade,commerce,scientific advancements,mineral resources etc.\nBoth the nations are holding the world’s biggest resource I.e. the human resource and are the fastest developing nations;awar between the two, would pull in the entire world in between resulting in an unavoidable 3rd World-war like scenario; neither China nor India would like to do that hence Diplomatic discussions are always favoured.Apart from that India should focus more on the recently announced “Aatmanirbhar Bharat”, industries and entrepreneurs should come up with alternative options of Chinese products, on which Indian wallet is heavily dependent upon so that in due course “We” asanation create an Economy for ourselves rather than booming it for China(owing to their technological advantage and pricing) but in Indian market.Both the nations are facing an economic crisis or slowdown, like the entire world due to the on going Pandemic, soawar will aggravate it further and make it worst.\nDiplomacy with an interest to bring in Peace is the best solution for both the nations. – Mantu Roy\nমই ভাবো কূটনীতিয়ে হৈছে ভাৰত আৰু চীনৰ মাজত সমস্যা সমাধানৰ একমাত্ৰ পথ। যিয়ে প্ৰত্যক্ষ ভাৱে জড়িত কৰি দুয়োখন দেশকে এক এৰা ধৰাৰ মাজেৰে সমাধানৰ পথ উলিয়াৱ।২! যুদ্ধই জনসাধাৰণৰ আৰু দেশৰ ক্ষতি সাধন কৰাৰ বাদে আন একো কৰিব নোৱাৰে। হয়তো যুদ্ধৰ দ্বাৰা একোটা শক্তি পৰাজিত হব বা কোনোবাই বশ্যতা স্বীকাৰ কৰি ল’ব। কিন্তু দুয়োটা শক্তিৰ মাজত ভৱিষ্যতেও শংকা আৰু সন্দেহৰ ভাৱ বিৰাজমান হৈ থাকিব। সেই শংকা আৰু সন্দেহকো এক প্ৰকাৰৰ যুদ্ধ বুলিয়েই কব পাৰি। উদাহৰণ স্বৰূপে- শীতল যুদ্ধৰ কথা কব পাৰি।৩! ৰাষ্ট্ৰসংঘৰ মধ্যস্হতাত সমস্যা সমাধানৰ কৰিবলৈ গ’লে সেইটো কিমান নিৰপেক্ষ হ’ব অতীতত চালেই গম পোৱা যায়। চীন দেশৰ অনুদান ৰাষ্ট্ৰসংঘৰ মজিয়াত কিমান বেছি সেইটো ভাৰতৰ কল্পনাৰ বাহিৰত। ৰাষ্ট্ৰসংঘৰ নিৰাপত্তা পৰিষদৰ স্থায়ী সদস্য ৰাষ্ট্ৰসমূহো নিৰপেক্ষ ভূমিকা গ্ৰহণ যে কৰিব সেইটোও ভাবিব নোৱাৰি। মানুহে ভাবিব পাৰে যে কৰোনা মহামাৰীৰ আবিষ্কাৰক চীন দেশক সকলোৱে একাষৰীয়া কৰিব । কিন্তু এইটো ধাৰণা অকল কৰোনাৰ ঔষধ নোলোৱা লৈকে হে বিৰাজ হৈ থাকিব।৪! চীনা সামগ্ৰী বৰ্জনৰ সিদ্ধান্তৰে ভাৰত আৰু চীনৰ এই সংঘাত নিৰ্মূল কৰা উপায়টো মূৰ্খামিৰ বাদে আন একো নহয়। কাৰণ চীন দেশৰ সামগ্ৰী অকল ভাৰতে হে বৰ্জন কৰিব । বিশ্বৰ বাকী ৰাষ্ট্ৰসমূহে এইক্ষেত্ৰত বিপৰীত। আনহাতে ভাৰতত চীনৰ সামগ্ৰী বৰ্জনৰ ফলত চীনৰ ১ নতুবা ২ শতাংশ লাভালাভ কমিব, তাৰ বাদে একো আশা কৰিব নোৱাৰি। তদুপৰি ভাৰত চৰকাৰে ইমান কম খৰছত চীনৰ দৰে উন্নত মানৰ সামগ্ৰী উৎপাদন কৰিব নোৱাৰে। উদাহৰণস্বৰূপে_ এসময়ত মোদীয়ে মোবাইল দিছিলে নহয় অনলাইন কৰিব ২৫০ টকাত কেইজনে পালে ? – Uttam Ray\nকূটনীতিৰ যোগেদিহে এটা স্থায়ী সমাধান পোৱা যাব। যুদ্ধৰ দ্বাৰা দুয়োখন ৰাষ্ট্ৰৰে অপকাৰ হ’ব, হয়তো ৰাষ্ট্ৰখনে ঘূণীয়া হৈ যাব পাৰে। সেয়ে যুদ্ধৰ দ্বাৰা সমাধান কৰাটো উচিত নহ’ব।বাকী কেৱল চীনা বস্তু বৰ্জনৰ দ্বাৰা এই পৰিস্থিতি কেতিয়াও সমাধান নহয়।এটা সঠিক সিদ্ধান্তৰে কূটনৈতিক চুক্তিৰে এই যুদ্বৰ অৱসান ঘটোৱাটো সম্ভৱ বুলি মই ভাৱো। – Jodumoni Bora\nDiplomatic Tie with Anti china lobby I.e USA, AUSTRALIA, JAPAN, and EU to make CHINA ALONE in the world. Boycotting chinese goods.WAR isn’t solution as we are not technologically advance like them and which will hindrance more to us than china.So, DIPLOMACY is the solution Interference of UNO won’t do anything. As china isaPERMANENT member of UNSC. They hv Veto to reject bill. – Pritom\nযুদ্ধ হ’লে দেশৰ অৰ্থনীতিৰ ওপৰত বেয়া প্ৰভাৱ পৰিব।কাৰণ যুদ্ধই সমাধানৰ উপায় নহয়।দ্বিতীয়তে ৰাষ্ট্ৰসংঘ গণতান্ত্ৰিক ভাৱে পৰিচালিত\nহোৱা বুলি মই নাভাবো।কাৰণ তাত অকল ক্ষমতাৰ হে পাৰ্দুভাৱ বেছি।তৃতীয়তে চীনা সামগ্ৰী বৰ্জন কৰাটো নিতান্তই আৱশ‍্যক।\nযিখন দেশে কূটনৈতিকভাৱে পৃথিৱীত কৰোণা বিয়পালে।তেনে ৰাষ্ট্ৰৰ লগত সম্বন্ধ ৰখাটো উচিত নহয়।কাৰণ তেনে ৰাষ্ট্ৰই জ্বলা জুইত ঘিউ ঢালি ভাল পায়। উদাহৰণ স্বৰূপে পাকিস্তানৰ কথাকে ক’ব পাৰি….!- Keshab Shaw\nCategories APSC, Current affairs, Home Post navigation\nঅসম আৰক্ষীৰ Junior Assistant Exam Admit ডাউনলোড কৰিবলৈ লিংকটোত ক্লিক কৰিব


পাঁচনি 26 - ইণ্ডিয়ান ৰিভাইচ ভাৰচন (IRV) আচামিচ - 2019\n1যেতিয়া আগ্ৰিপ্পই পৌলক নিজৰ পক্ষত কথা কবলৈ অনুমতি দিলে, তেতিয়া পৌলে হাত মেলি নিজৰ পক্ষে উত্তৰ দিব ধৰিলে।\n2তেওঁ ক’লে, “হে ৰজা আগ্ৰিপ্প, ইহুদী সকলে মোৰ বিষয়ে যি অভিযোগ দিছে; সেই বিষয়ে আজি আপোনাৰ সন্মুখত আত্মপক্ষ সমর্থন কৰিবলৈ পাই নিজকে মই ধন্য মানিছো৷\n3ইহুদী সকলৰ মাজত বিশেষকৈ যিবোৰ নীতি-নিয়ম আৰু বাদ-বিচাৰ আছে, সেই সকলোবোৰৰ বিষয়ে আপোনাৰ জ্ঞান আছে; সেই বাবেই বিনয় কৰোঁ আপুনি যেন ধৈর্য ধৰি মোৰ কথাবোৰ শুনে৷\n4মোৰ জীৱন-যাপনৰ বিষয়ে ডেকা কালৰে পৰা নিজ জাতিৰ লোক সকলে আৰু যিৰূচালেমত থকা সকলো ইহুদী লোকে জানে৷\n5ইয়াৰ উপৰি তেখেত সকলে ইয়াকো জানে যে, মই ফৰীচী হৈয়ো কিদৰে আমাৰ ধর্মৰ সকলো কঠিন নিয়মবোৰ পালন কৰি প্ৰকৃত ফৰীচী এজনৰ দৰেই জীৱন-যাপন কৰিছিলোঁ৷ এই বিষয়ে তেখেত সকলে সাক্ষীও দিব পাৰে৷\n6ঈশ্ৱৰে আমাৰ পূর্বপুৰুষ সকলৰ আগত যি প্ৰতিজ্ঞা কৰিছিল, সেইবোৰ পূর্ণ হোৱাৰ বাবেহে মই এতিয়া সোধ-বিচাৰত পৰি, থিয় হৈ আছোঁ ৷\n7সেই প্ৰতিজ্ঞাৰ ফল পাবলৈ আমাৰ বাৰটা জাতিয়ে, ৰাতিয়ে-দিনে উৎসাহেৰে আৰাধনা কৰি, আশা কৰি আছে। সেই আশাৰ কাৰণে, হে মহাৰাজ, ইহুদী সকলে মোক অপবাদ দিছে ৷\n8ঈশ্ৱৰে যদি মৃত লোকক পুনৰুত্থিত কৰে তেনেহলে আপোনালোকে কিয় অবিশ্বাস বোধ কৰিছে?\n9ময়ো সেইদৰে নাচৰতীয়া যীচুৰ নামৰ বিৰুদ্ধে অনেক বিপৰীত আচৰণ কৰিব লাগে বুলি নিজে ভাবিছিলোঁ,\n10আৰু সেইদৰেই যিৰূচালেমত কৰিছিলোঁ৷ প্ৰধান পুৰোহিতৰ পৰা অধিকাৰ পাই, অনেক পবিত্ৰ লোকক বন্দীশালত থৈছিলোঁ আৰু তেখেত সকলক বধ কৰাৰ সময়ত, মই নিজে সন্মতিও প্ৰকাশ কৰিছিলোঁ৷\n11এনেদৰে মই তেখেত সকলক শাস্তি দি যীচু খ্ৰীষ্টৰ নিন্দা কৰিবলৈ জোৰ কৰিছিলোঁ৷ তেখেত সকলৰ বিৰুদ্ধে ক্ষোভ ইমানেই তীব্ৰ হৈ উঠিছিল যে, তেখেত সকলক তাড়না কৰিবৰ বাবে মই বিদেশৰ চহৰ সমূহলৈকো যাত্ৰা কৰিছিলোঁ৷\n12এইদৰে প্ৰধান পুৰোহিতৰ সকলৰ পৰা অধিকাৰ আৰু আজ্ঞা-পত্ৰ পোৱাৰ পাছত, দম্মেচক নগৰলৈ যাত্ৰা কৰোঁতে,\n13হে মহাৰাজ, দুপৰীয়া বাটৰ মাজত সূর্যৰ ৰশ্মিতকৈয়ো দীপ্তিমান এটি পোহৰ আকাশৰ পৰা আহি মোৰ আৰু মোৰ লগত যাত্ৰা কৰি থকা লোক সকলৰ চাৰিওফালে প্ৰকাশিত হ’ল৷\n14তেতিয়া আমি সকলোৱে মাটিত বাগৰি পৰিলো আৰু এনেতে মই ইব্ৰী ভাষাৰে কোৱা এটি বাণী শুনিলোঁ, ‘হে চৌল, হে চৌল, মোক কিয় তাড়না কৰিছা? জোঙত লাথি মৰা তোমালৈ টান’;\n15তেতিয়া মই সুধিলো, ‘হে প্ৰভু, আপুনি কোন?’ তেতিয়া প্ৰভুৱে ক’লে, ‘যি জনক তুমি তাড়না কৰিছা, মই সেই যীচু৷\n16এতিয়া উঠা, তোমাৰ ভৰিত ভৰ দি থিয় হোৱা; কিয়নো, তুমি যি দর্শনত মোক দেখা পালা আৰু ইয়াৰ পাছত এই মানুহবোৰৰ আৰু অনা-ইহুদী সকলৰ হাতৰ পৰা তোমাক উদ্ধাৰ কৰি যি দর্শনত মই তোমাক দেখা দিম, সেই সকলো বিষয়ৰ প্ৰচাৰক আৰু সাক্ষী হ’বৰ বাবে তোমাক দাস ৰূপে মনোনীত কৰিবলৈ মই দর্শন দিলোঁ;\n17আৰু অনা-ইহুদী সকলে যেন মোক বিশ্ৱাস কৰাৰ দ্ৱাৰাই পাপ-মোচন আৰু পবিত্ৰীকৃত হোৱা লোক সকলৰ মাজত ভাগ পায়,\n18এই মনোভাৱেৰে তেওঁলোকৰ চকু মুকলি হ’বলৈআৰু অন্ধকাৰৰ পৰা পোহৰলৈ, চয়তানৰ ক্ষমতাৰ অধীনৰ পৰা ঈশ্ৱৰলৈ ঘূৰিবৰ কাৰণে, তেওঁলোকৰ ওচৰলৈ মই তোমাক নিযুক্ত কৰি পঠাওঁ, তাতে তেওঁলোকে ঈশ্বৰৰ পৰা পাপৰ ক্ষমা যেন পায় আৰু মোক বিশ্বাস কৰাৰ যোগেদি মই যেন তেওঁলোকক এই ভাগ দিব পাৰোঁ৷’”\n19পৌলে এনেদৰে পুনৰ ক’বলৈ ধৰিলে, “হে ৰজা আগ্ৰিপ্প, মই সেই স্বৰ্গীয় দর্শনক অমান্য নকৰি,\n20দম্মেচক আৰু যিৰূচালেমত থকা লোক সকলৰ আগত, পাছত যিহুদীয়া আৰু তাৰ সকলো অঞ্চলৰ লগতে অনা-ইহুদী সকলৰ আগতো মই প্ৰচাৰ কৰিলোঁ, যাতে তেখেত সকলে মন-পালটাই ঈশ্ৱৰলৈ ঘূৰে আৰু মন-পালটনৰ যোগ্য আচৰণ ঈশ্ৱৰৰ সাক্ষাতে কৰে৷\n21সেই কাৰণে ইহুদী সকলে মন্দিৰত মোক ধৰি বধ কৰিবলৈ চেষ্টা কৰিছিল ৷\n22এনেতে ঈশ্ৱৰৰ পৰা উপকাৰ পাই, আজিলৈ থিৰে আছোঁ আৰু সকলোৰে সন্মূখত সাক্ষ্য দিছোঁ৷ সেই মহান জনাৰ বিষয়ে ক’বলৈ যাওতে ভাববাদী সকলে আৰু মোচিয়ে যি যি ঘটিব বুলি কৈছিল, সেই বিষয়ৰ বাহিৰে আন একো কথা কোৱা নাই;\n23আৰু খ্ৰীষ্ট দুখভোগৰ পাত্ৰ হয় বা নহয় আৰু মৃত লোকৰ পুনৰুত্থানত প্ৰথম হৈ নিজ জাতি আৰু অনা-ইহুদী সকললৈ পোহৰ প্ৰকাশ কৰিব বা নকৰিব, ইয়াৰ বিষয়েহে মই সৰু বৰ সকলোৰে আগত ক’লো৷”\n24তেওঁ এইদৰে নিজৰ পক্ষে উত্তৰ দিওঁতে, ফীষ্টে বৰ মাতেৰে ক’লে, “হে পৌল, তুমি বলীয়া হৈছা; সৰহ বিদ্যাই তোমাক বলীয়া কৰিছে৷”\n25কিন্তু পৌলে ক’লে, “হে মহামহিম ফীষ্ট, মই বলীয়া হোৱা নাই; সত্য আৰু সুবোধৰ কথাহে কৈছোঁ৷ কিয়নো ৰজায়ো এই বিষয়ে জানে; এই কাৰণেহে মই তেওঁৰ আগত সাহসেৰে কৈছোঁ৷\n26কিয়নো ৰজায়ো এই বিষয়ে জানে; এই কাৰণেহে মই তেওঁৰ আগত সাহসেৰে কৈছোঁ৷ মই সুনিশ্চিত যে, এই বিষয়বোৰ প্ৰকাশ্যৰূপে ঘটিছে৷ এইবোৰ লুকুৱাই ৰাখিব নোৱাৰি কাৰণ ইয়াক গোপনে কৰা হোৱা নাই৷\n27হে ৰজা আগ্ৰিপ্প, আপুনি ভাৱবাদী সকলৰ কথা বিশ্বাস কৰে নে? মই জানো আপুনি বিশ্ৱাস কৰে৷”\n28তেতিয়া আগ্ৰিপ্পই পৌলক ক’লে, “তুমি মোক খ্ৰীষ্টিয়ান কৰিবলৈ অলপ কথাৰেই মোৰ প্ৰবৃত্তি জন্মাব খুজিছা৷”\n29কিন্তু পৌলে ক’লে, “অকল আপুনিয়েই নহয়, যি সকলে আজি মোৰ কথা শুনিছে, সেই সকলোৱে অলপ কথাৰে হওক, বা বহু কথাৰে হওক, এই শিকলিৰ বন্ধনৰ বাহিৰে, সকলোভাৱে যেন মোৰ নিচিনা হয়, ঈশ্ৱৰৰ আগত এই প্ৰার্থনা মই কৰিছোঁ৷”\n30তেতিয়া ৰজা, দেশাধিপতি, বৰ্ণীকী আৰু তেওঁলোকৰ সৈতে বহা লোক সকলে উঠি,\n31আতৰ হৈ গৈ পৰষ্পৰে কথা-বাৰ্ত্তা কৰি ক’লে, “এই মানুহ জনে বন্ধন বা প্ৰাণদণ্ডৰ যোগ্য একো কর্ম কৰা নাই৷”\n32তেতিয়া আগ্ৰিপ্পই ফীষ্টক কলে, “এই মানুহ জনে চীজাৰৰ ওচৰত আপীল নকৰা হ’লে মুকলি হব পাৰিলেহেঁতেন৷”\n< পাঁচনি 25\nপাঁচনি 27 >


গোৰোহাৰ বিষ? প্লান্টাৰ ফেচাইটিছ! — Vikaspedia\nআমাৰ ভৰিৰ গোৰোহাটোৰ তলত বিষ হোৱাৰ কাৰণটো হৈছে প্লান্টাৰ ফেচাইটিছ নামৰ এবিধ ৰোগ। এইটো কিছুদিনৰ পিচত ভালো হয়, বিশেষজ্ঞসকলৰ মতে, প্লান্টাৰ ফেচিয়াৰ বিষ আৰু জ্বলা-পোৰাৰ কাৰণেই প্লান্টাৰ ফেচাইটিছ ৰোগবিধ হয়। প্লান্টাৰ ফেচিয়াৰ হৈছে শক্তিশালী টিছু (কলা) বা লিগামেন্ট; এই টিছুবিধ ভৰিৰ গোৰোহাৰ সৈতে ভৰিৰ পতাৰ মাজত থকা হাড়ৰ সৈতে সাধাৰণতে সংযুক্ত হৈ থাকে।\nদৌৰবিদসকলে প্লান্টাৰ ফেচাইটিছ ৰোগত ভোগা ৰোগীয়ে পুৱা বিছনাৰ পৰা উঠি মাটিত প্ৰথম ভৰিটো থোৱাৰ লগে লগে এনে অনুভৱ কৰে যেন তেওঁৰ গোৰোহাটোত কোনোবাই ছুৰীৰে খুঁচি দিছে। বহু সময়জুৰি থিয় হৈ থাকিলে অথবা বহি থাকিলে বিষটো বাঢ়ি যায়। যদিহে ভৰিৰ পতাৰ বিষটো ৰাতিহে হয়, তেন্তে বুজিব লাগিব যে, আৰ্থ্ৰাইটিছ অথবা স্নায়ুৰ সমস্যাৰ বাবেই বিষটো অনুভূত হৈছে। সাধাৰণতে ৪০-৭০ বছৰ বয়সীয়া ব্যক্তিয়ে প্লান্টাৰ ফেচাইটিছ ৰোগত ভোগে। দেখা যায় যে, পুৰুষৰ তুলনাত মহিলাসকলেই এই ৰোগটোত বেছিকৈ ভোগে।\nতলত প্লান্টাৰ ফেচাইটিছ ৰোগৰ লক্ষণ, কাৰণ আৰু নিৰ্ণয়কৰণৰ বিষয়ে উল্লেখ কৰা হৈছে।\nভৰিৰ পতাত এক ধৰণৰ সূক্ষ্ম বিষ হয়।\nটোপনিৰ পৰা সাৰ পাই বিছনাৰ পৰা উঠি মাটিত প্ৰথমবাৰৰ বাবে ভৰি থওঁতেই এই বিষ অনুভূত হয়।\nএকেধৰণে বহু সময়জুৰি বহি থাকিলেও এনে বিষ হ’ব পাৰে।\nখট্‌খটীয়েদি ওপৰলৈ বগাই যাওঁতে এনে বিষ অনুভৱ কৰা যায়।\nবহু সময়জুৰি থিয় হৈ থাকিলেও এনে বিষ হয়।\nব্যায়াম কৰিলে বিষ কমি যায় নতুবা একেবাৰে বিষৰ পৰা আৰোগ্য লাভো কৰিব পাৰি। ব্যায়ামৰ শেষত কিন্তু বিষটো পুনৰ উভতি আহিবও পাৰে।\nগোৰোহা ফুলি গৈ অসাৰ যেন লাগে আৰু টানি ধৰা বিষ এটা হয়।\nবৰ বেছিকৈ খোজ কাঢ়িলে, দৌৰিলে অথবা বহু সময়জুৰি থিয় হৈ থাকিলে প্লান্টাৰ ফেচাইটিছ ৰোগটো হ’ব পাৰে।\nটান বা কঠিন স্থানত ব্যায়াম কৰিলে।\nমেদবহুল শকত শৰীৰটোও এই ৰোগৰ কাৰণ হ’ব পাৰে, কাৰণ শৰীৰটোৰ বৰ্ধিত ওজনটোৱে ভৰিৰ লিগামেন্টৰ ওপৰত অত্যাধিক চাপ বা ভৰ দিয়ে।\nগৰ্ভাৱস্থাত কিছুমান মহিলাই এই ৰোগৰ সন্মুখীন হ’ব পাৰে।\nকাৰখানাত থিয় হৈ কাম কৰা অথবা হোটেল-ৰেষ্টুৰেন্টৰ পৰিচালকসকলে এই ৰোগত ভুগিব পাৰে।\nগোৰোহাটো অধিক পৰিমাণে ওখ হ’লে নতুবা ভৰিৰ পতাবোৰ খুব বেছি চেপেটা অথবা সমান যদি হয়।\nজোতাৰ তলিখন অতি কোমল হ’লে এনে ৰোগ হ’ব পাৰে।\nফিজিঅ’থেৰাপিষ্ট এজনে আপোনাৰ খোজ কঢ়াৰ ধৰণটো লক্ষ্য কৰে। তদুপৰি আপুনি আঙুলিৰ ওপৰত ভৰ দি থিয় হ’ব পাৰেনে নাই তাকে পৰ্যবেক্ষণ কৰে।\nভৰিৰ পিচৰ মাংসপেশীত চাপ বা হেঁচা দিও পৰীক্ষা কৰে।\nএম আৰ আই, এক্স-ৰে, আল্ট্ৰাছাউণ্ড আদিৰ জৰিয়তেও এই ৰোগ নিৰ্ণয় কৰিব পাৰি।


xukhdukh.com December 13, 2014 লোকেল গুজৱ.কম,\n১. পেনপেনীয়া প্ৰেমৰ পত্ৰলেখাৰ যুগৰ ওৰ পেলাই ফাষ্ট-ফুচ প্ৰেমৰ যুগলৈ ধাৱমান হোৱা নতুন প্ৰজন্মৰ বাবে মুকলি কৰা হৈছে চাৰিখনকৈ হাতপুথি। “প্ৰেমৰ চৰ্টকাট”, “ইনবক্সত ৰোমাণ্টিক কথা-বতৰা” আৰু “প্ৰেম গলে প্ৰেম আহিব”, “আদহীয়াৰ অনলাইন প্ৰেমৰ গাইড” শীৰ্ষক প্ৰয়োজনীয় গ্ৰন্থকেইখনৰ ৰচয়িতা প্ৰেমৰ ৰঙীন অভিজ্ঞতাপুষ্ট হৃদয় কবি ডাঃ বিলীন কুমাৰ। অহা গ্ৰন্থমেলাত আপুনিও প্ৰয়োজনীয় হাতপুথিকেইখন সংগ্ৰহ কৰিবলৈ নাপাহৰিব!\n২. নদীবান্ধৰ আলোচনাৰ নামত মাত্ৰ তিনিদিন পঞ্চতাৰকা হোটেলত সুখৰ মদ-ভাত খাবলৈ পোৱাৰ বাবে প্ৰতিবাদী সংগঠন সমূহ জাঙুৰ খাই উঠিছে। বিগত বাৰ বছৰে জাৰে-জহে কৰা আন্দোলনৰ ফলত ইমান কম সুখ উপভোগ কৰিবলৈ দিয়াৰ বাবে কেন্দ্ৰীয় শক্তিবৰ্ধক-টনিক মন্ত্ৰালয়ক গৰিহণা দিছে। বিশেষজ্ঞৰ দলৰ ৰিপৰ্ট পৰ্যালোচনাৰ বাবে অন্ততঃ এমহীয়া কৰ্মশালা এইটো সুখ-সুবিধাৰে অনুষ্ঠিত কৰিবলৈকো তেওঁলোকো দাবী কৰা বুলি গোপন খবৰ প্ৰকাশ পাইছে।\n৩. হাইড্ৰামা মুহিলাৰী ককাইদেৱে ইলেকচন বুলিলেই ভয়তে সাত-জাপ মাৰিবলৈ আৰম্ভ কৰা বুলি জানিব পৰা গৈছে। তেওঁৰ সান্দহ খোৱা বালি তল যোৱাব পৰাকৈ জন-সমৰ্থনৰ বান আনিব পৰা যিকোনো শক্তিকে তেওঁ প্ৰতিহত কৰিবলৈ শপত খোৱাৰ কথাও মিটিঙত প্ৰকাশ কৰিছে। তাৰ বাবে মল্ল-যুদ্ধৰ পৰা গৃহযুদ্ধৰ যি কোনো পৰ্যায়ৰ ৰণৰ বাবেও সাজু হোৱা বুলি সতৰ্কবাণী প্ৰকাশ কৰিছে।\n৪. অসমীয়া নৈ-বিশেষজ্ঞ সকলৰ যুক্তি কাটিবৰ বাবে বিদেশৰ ভেড়োনিয়া বিশেষজ্ঞ ভাড়ালৈ আনিব বুলি কালি শক্তি প্ৰদৰ্শনকাৰী মন্ত্ৰালয়ে প্ৰকাশ কৰিছে। অসমীয়া নৈ-বিশেষজ্ঞ সকল চৰকাৰী চাকৰিয়ালহে, সেয়ে ভয় কিহৰ, ডাল খা-কে মুৰ্গী কাহা ভাগেগা বুলিও মন্ত্ৰীয়ে মন্ত্ৰণা কৰা বুলি গোপন খবৰ প্ৰকাশ পাইছে!\n৫. “জাতীয় সংগঠনৰ মতদ্বন্দ্ব” নামৰ এখনি নাটক কালি দিল্লীৰ পদপথতে বহি লিখি উলিয়াইছে সাংঘাটিক নাট্যকাৰ অবিজিত ভট্টাচাৰ্যই। দিল্লীৰ হোটেলৰ বিলৰ পৰা ধৰি, সুৰাৰ ব্ৰেণ্ড, চাকনাৰ প্ৰকাৰ আদিয়ে এই মতভেদলৈ কিমান অৰিহণা যোগাইছে তাকেই এক গৱেষণামূলক নাটকেৰে অসমৰ গাঁৱে-ভূঞে নগৰে চহৰে খলকনি তুলিব পৰাকৈ তেওঁ লিখি উলিয়াইছে বুলি প্ৰকাশ কৰিছে। নাটকখন “পৰ্দাফাঁচ থিয়েটাৰ”ৰ বেনাৰত প্ৰদৰ্শন কৰা হব বুলিও খবৰ ওলাইছে।\n৬. অসম আৰ্ছেনিক যুক্ত পানী খুওৱাৰ ক্ষেত্ৰত ভাৰতৰ ছখন ৰাজ্যৰ ভিতৰত দ্বিতীয় স্থান লাভ কৰাত সদৌ অসম জনস্বাস্থ্য বেয়া কৰা ঠিকাদাৰ সন্থাই উদ্বেগ প্ৰকাশ কৰিছে। বিভাগীয় তন্ত্ৰী-মন্ত্ৰী সকলৰ প্ৰত্যক্ষ পৃষ্ঠপোষকতাত এই স্থান অহা বছৰৰ ভিতৰতে প্ৰথম স্থানলৈ উন্নীত কৰিবৰ বাবেও দেহেকেহে লাগিব বুলি তেওঁলোকে প্ৰতিশ্ৰুতি প্ৰকাশ কৰিছে। এনেকুৱা বেমাৰীৰ পৰিমাণ বৃদ্ধি কৰিব পাৰিলে লাভ হোৱা টকাৰে আকৌ হাস্পতালৰ বিজনেজ খুলিও থলুৱা লোকসকল স্বাৱলম্বী হব পাৰিব বুলিও তেওঁলোকে আঙুলিয়াই দিছে।\n৭. অসমৰ মাছৰ লিংগ নিৰ্ণয় বিষয়ক বিশেষজ্ঞ সৌৰৱ গগৈয়ে দিল্লীত তামাম সৰৱ হৈ উঠা বুলি জানিব পৰা গৈছে। তেওঁক দেশৰ মাছ বিলাকৰ লিংগ নিৰ্ণয় বিষয়ক সংসদীয় দলকো নেতৃত্ব পাবৰ বাবে অসমৰ তন-বন মন্ত্ৰীয়ে গগৈৰ এখন বিস্তৃত বায়’ডাটা বনাই দাবী জনোৱাৰ বাবে যো-জা কৰা বুলিও খবৰ উৰিছে!\n৮. অসমৰ প্ৰতিভাবান যুৱ নেতা তথা সদ্য-আত্মগোপনকাৰী জালুকগুটি শৰ্মাই এখনি গ্ৰন্থ ৰছনাত মনে-প্ৰাণে-সৰ্বক্ষণে লাগি থকা বুলি জানিব পৰা গৈছে। “গগৈছাৰৰ গেছ” নামৰ গ্ৰন্থখনত ইমান বিস্ফোৰক কথা লিখিছে যে বজাৰত ওলোৱাৰ দিনাই ৰাজনীতিৰ পথাৰত জুই লাগি যাব। তেওঁৰ মেডিয়া মেনেজাৰ জাবৰ হুছেইনে এই কথা প্ৰকাশ কৰিছে। বৰঘৰৰ তলানলা পোৱা মানুহে এইদৰে বিস্ফোৰক গ্ৰন্থ লিখি পুনৰ সংবাদ শিৰোনামা দখল কৰাৰ নতুন ধাৰাটোলৈ মন কৰিয়েই শৰ্মাই এই কামত মনোনিবেশ কৰিছে বুলি সচেতন মহলে অনুভৱ কৰিছে।\n৯. পইদূত দাদাই একো নকৰাকৈ অসমত লিখা-পঢ়া বিভাগ চলি থকালৈ আঙুলিয়াই দি, সেয়ে সকলো কামতে দখল কৰি থকা জালুকীয়া দাদাক বিদায় দিয়া হৈছে বুলি কইনাধৰাৰ পৰা কনিষ্টবল গগৈয়ে প্ৰকাশ কৰিছে।\n১০. অসমৰ বিশিষ্ট কমিচন বিশেষজ্ঞ নীলমানি বৰডেকাই লিখি উলিয়াইছে এখন নতুন হাতপুথি। “বীজত কমিচনৰ অংক” শীৰ্ষক হাতপুথিখনৰ লগতে “ঠিকাদাৰৰ সৈতে মিতিৰালি কেনেকৈ কৰিব” গ্ৰন্থখনো বিনামূলীয়াকৈ পোৱাৰ ব্যৱস্থা কৰা বুলি প্ৰকাশক নলবাৰী বুক হাউচে প্ৰকাশ কৰিছে! অংকৰ কিতাপখন কেৱল খেতিবাতিৰ বিষয়েই নহয়, একেবোৰ ফৰ্মূলা সকলো ক্ৰয়-বিক্ৰয়তে বিষয়াসকলে ব্যৱহাৰ কৰিব পাৰিব বুলিও বৰডেকাই প্ৰকাশ কৰিছে। তেখেতে মাত্ৰ আৰ্হিটোহে দাঙি ধৰা বুলি আমাৰ সাংবাদিকক স্পষ্ট কৰি দিছে।


ধোকলা - অসমীয়া ৱিকিপিডিয়া\nমাটিমাহ আৰু পিঠাগুৰি\nধোকলা (ইংৰাজী: Dhokla) ভাৰতৰ গুজৰাট আৰু ওচৰৰ ৰাজ্যৰ কিছু অংশত প্ৰচলিত এবিধ পাৰম্পৰিক নিৰামিষ ব্যঞ্জন। চাউলৰ গুৰি আৰু মাটিমাহৰ গুৰি পানীৰ সৈতে মিহলাই কিণ্বন প্ৰক্ৰিয়া সম্পন্ন হোৱাৰ পিছত ধোকলা তৈয়াৰ কৰা হয়। ধোকলা মূলতঃ ৰাতিপুৱাৰ আহাৰ। ইয়াক মুখ্য অহাৰ হিচাপে, গৌণ ব্যঞ্জন হিচাপে বা জলপান হিচাপে খাব পাৰি। ধোকলা খামানৰ সৈতে বহুপৰিমাণে একে। অৱশ্যে ধোকলা চাউল আৰু মাটিমাহৰ মিশ্ৰণৰ পৰা তৈয়াৰ কৰা ঘোলেৰে নিৰ্মিত। আনহাতে খামান সাধাৰণতে বুটমাহৰ পৰা তৈয়াৰ কৰা হয় আৰু ই হালধীয়া ৰঙৰ দেখা যায়। খমান গুজৰাটৰ বাহিৰত ব্যাপকভাৱে জনপ্ৰিয় হৈ পৰিছে কিন্তু ভুল বুজা বা ভুলভাৱে ধোকলা বুলি জনা যায়।\n১০৬৬ খ্ৰীষ্টাব্দৰ জৈন শাস্ত্ৰত মাহজাতীয় শস্যৰে নিৰ্মিত এবিধ ব্যঞ্জন 'ধোকিয়া'ক ধোকলাৰ পূৰ্বসূৰী বুলি গণ্য কৰা হয়। ধোকলা শব্দটো উল্লেখ কৰাৰ প্ৰাচীনতম গ্ৰন্থ হৈছে ১৫২৯০ খ্ৰীষ্টাব্দৰ গুজৰাটী ভাষাৰ 'ভাৰানাকা চামুচয়া'।\nচাউল আৰু বিভক্ত মাটিমাহ এক নিৰ্দিষ্ট অনুপাতত (বিচৰা গাঁথনি আৰু সোৱাদ প্ৰাপ্ত কৰিবলৈ) ৰাতি পানীত তিয়াই থোৱা হয়। মিশ্ৰণটো পিহি গুৰি কৰি চাৰিৰ পৰা পাঁচ ঘণ্টা বা গোটেই নিশাৰ বাবে থৈ দিয়া হয়। ইয়াত সোৱাদ অনুযায়ী জলকীয়া, জালুক, ধনিয়া, আদা আৰু বেকিং চডা যোগ কৰা হয়।\nতাৰ পিছত কিণ্বন কৰা ঘোলখিনি এটা সমতল পাত্ৰত থৈ প্ৰায় ১৫ মিনিটৰ বাবে ভাপত সিজোৱা হয়। তাৰপিছত ধোকলাখিনি উলিয়াই ইচ্ছামতে কাটি লোৱা হয়। এই কটা টুকুৰাবোৰ সৰিয়হ, জলকীয়া আৰু নৰসিংহ পাত গৰম তেল দি ফুৰণ দিয়া হয়। ইয়াত কিছুমানে হিং মিহলি কৰে আৰু কেতিয়াবা সমান পৰিমাণৰ পানীও ব্যৱহাৰ কৰে। তাৰ পিছত টুকুৰাবোৰ পাত্ৰৰ পৰা আঁতৰাই লোৱা হয়। কেতিয়াবা ইয়াক জিৰাৰ সৈতে গৰম তেলত ভজা হয়।\nইয়াক সাধাৰণতে ধনিয়াৰ পৰা তৈয়াৰ চাটনি আৰু ভজা জলকীয়াৰে পৰিৱেশন কৰা হয়। প্ৰায়ে ইয়াক ধনিয়া আৰু ৰুকা নাৰিকলেৰে সজোৱা হয়।\nআন এটা পদ্ধতি হৈছে পাত্ৰৰ ভিতৰত ৰখা প্লেটত ১০ৰ পৰা ১৫ মিনিটৰ বাবে কিণ্বন কৰা বেটাৰটো বান্ধি দি ভাপত সিজোৱা। প্ৰস্তুতিৰ সময়ত ঘোলত পানীৰ বাষ্প পৰি যোৱা পৰিহাৰ কৰিবলৈ পাত্ৰটোৰ ভিতৰত এটা কাপোৰ ৰাখিব পাৰে। প্লেটবোৰ পোনপটীয়াকৈ আধাৰত ৰখা নহয়। ভালকৈ সিজাৰ পিছত প্লেটখন পাত্ৰৰ পৰা উলিয়াই লোৱা হয় আৰু তাৰ পিছত ধোকলাৰ ওপৰত কেঁচা তেল ঢালি দিয়া হয়, বা ডুব হিচাপে ব্যৱহাৰ কৰা হয়। দৈ, বিলাহী চচ, নহৰু পেষ্ট, বা ধনিয়া পেষ্টৰ দৰে অন্যান্য উপাদানবোৰৰ সৈতে ইয়াক পৰিৱেশন কৰা হয়। অৱশ্যে এইবোৰ পৰম্পৰাগতভাৱে ধোকলাৰ সৈতে খোৱা নহয়।\nবিভিন্ন উপাদান আৰু বুটমাহৰ অনুপাতেৰে বিভিন্ন প্ৰকাৰৰ ধোকলা প্ৰস্তুত কৰা হয়। কিছুমান জনপ্ৰিয় প্ৰকাৰৰ ধোকলা হৈছে:\nমগু দাইলৰ ধোকলা\nৰহৰ দাইলৰ ধোকলা\nমিশ্ৰিত দাইলৰ ধোকলা\nসেউজীয়া মটৰৰ ধোকলা\nঅভেনত বনোৱা ধোকলা\n↑ Reddy, N. R. (6 February 2018). Legume Based Fermented Foods. CRC Press. ISBN 9781351090902. https://books.google.com/books?id=bPlKDwAAQBAJ&pg=PT271.\n↑ Redhead, J. F. (1989). Utilization of tropical foods. Food & Agriculture Org.. পৃষ্ঠা. 26. ISBN 978-92-5-102774-5. https://books.google.com/books?id=xeGVaboCHnAC&pg=PA26.\n↑ K. T. Achaya (1994). Indian food:ahistorical companion. Oxford University Press. পৃষ্ঠা. 134. https://books.google.com/books?id=-cFcH2ZHWLcC.\n↑ 4.0 4.1 "Khaman Dhokla Recipe". https://recipes.timesofindia.com/recipes/khaman-dhokla/rs53908858.cms। আহৰণ কৰা হৈছে:2Feb 2020.\n"https://as.wikipedia.org/w/index.php?title=ধোকলা&oldid=266133"ৰ পৰা অনা হৈছে\nএই পৃষ্ঠাখন ০৪ মাৰ্চ, ২০২১ তাৰিখে ০৯:০৩ বজাত অন্তিম সংশোধন কৰা হৈছিল।


news18assam Latest Assam News news18assam, Taja Samachar - News18 Assam\nNews18 » Agency » news18assam\nগণৰাজ্য দিৱসৰ দিনাই IIT গুৱাহাটীত অঘটন! উদ্ধাৰ হৈছে গৱেষক-ছাত্ৰৰ মৃতদেহ\nউদ্ধাৰ হৈছে শিক্ষানুষ্ঠানখনৰ এগৰাকী গৱেষক ছাত্ৰৰ মৃতদেহ। ছাত্ৰজনৰ নাম প্ৰশান্ত কুমাৰ আহোজা বুলি জানিব পৰা গৈছে। ঘৰ ওড়িশ্যাত।...\nঅসম | January 26, 2022,3:46 pm IST\nYasmeena Ali on Taliban: 'মহিলাক হিজাবত ৰাখে, কিন্তু মনে মনে মোৰ ভিডিও চাই'- তালিবানৰ সম্পৰ্কত বিস্ফোৰক মন্তব্য আফগান পৰ্ণষ্টাৰৰ\nAfghan Porn Star Yasmeena Ali: তেওঁলোকে মহিলাসকলক বোৰ্খা বা হিজাবৰ আঁৰত ৰাখিবলৈ পছন্দ কৰে৷ তেওঁলোকে বিশ্বাস কৰে যে, মহিলাসকলৰ সৈতে সম্পৰ্ক ৰক্ষা কৰাৰ ক্ষমতা কেৱল তেওঁলোকৰহে আছে। আফগান মহিলাসকল তালিবানৰ বাহিৰে আন পুৰুষৰ ওচৰলৈ যাব নোৱাৰে৷...\nজীৱন শৈলী | January 26, 2022,3:30 pm IST\nউত্তৰাখণ্ডৰ টুপী, মণিপুৰৰ ষ্টল ! গণতন্ত্ৰ দিৱসত প্ৰধানমন্ত্ৰী মোডীৰ পোছাকক লৈ চৰ্চা ...\nপ্ৰতি বছৰে গণতন্ত্ৰ দিৱসত তেওঁক বিভিন্ন ৰাজ্যৰ পোছাকত দেখা যায়৷ এই বছৰ উত্তৰাখণ্ডৰ টুপী আৰু মণিপুৰৰ ষ্টল পিন্ধি নৰেন্দ্ৰ মোদীয়ে দিল্লীৰ অনুষ্ঠানত অংশগ্ৰহণ কৰিছিল আৰু বহুলোকে তেওঁৰ কাপোৰ পচন্দ কৰিছে।...\nদেশ | January 26, 2022,3:30 pm IST\nআজি মুকলি হ'ল Torkৰ মেড ইন ইণ্ডিয়া ই-বাইক, 160CC মটৰচাইকেলৰ দৰে চলিব এইখন ই-বাইক, আচৰিত হ'ব জানিলে সবিশেষ\nTork-Kratos: কোম্পানীটোৰ মতে মুকলি কৰাৰ পিছতে ইয়াৰ বুকিং আৰম্ভ হ'ব আৰু ডেলিভাৰী কেইমাহমানৰ ভিতৰতে আৰম্ভ হ'ব। এই ই-বাইকৰ মূল্য 1.40 লাখ টকা হ'ব পাৰে (এক্স-শ্ব'ৰুম)। ...\nদেশ | January 26, 2022,3:18 pm IST\nYuvraj Singh-Hazel Keech: ‘মোৰ সৈতে বিয়া হ’বানে?’ – যুৱৰাজৰ প্ৰস্তাৱ শুনি কি কৈছিল সুন্দৰী হেজেল কীচে?\nYuvraj Singh Hazel Keech Love Story: যুৱৰাজে কয় হেজেলে বিয়াৰ বাবে মান্তি হ’বলৈ চাৰে তিনি বছৰ সময় লৈছিল। ৩০ নৱেম্বৰ ২০১৬ত বিবাহপাশত আবদ্ধ হয় দুয়ো।...\nক্ৰীড়া | January 26, 2022,2:53 pm IST\nDeepika Padukone : উৰ্ফি জাভেদক নকল! কাটআউট পোছাকত ট্ৰ’ল দীপিকা পাডুকণ\nDeepika Padukone : পোছাক যিমানেই দামী হওক, এই পোছাকে উৰ্ফি জাভেদৰ কথা মনত পেলাই দিলে নেটিজেনৰ।...\nমনোৰঞ্জন | January 26, 2022,2:27 pm IST\nমুখ্যমন্ত্ৰীক লৈ প্ৰদেশ কংগ্ৰেছৰ সভাপতি ভূপেন কুমাৰ বৰাই লিখিলে কবিতা, কি লিখিলে কবিতাত?\nBhupen Bora wrote poems about CM: ভূপেন কুমাৰ বৰাই লিখিলে- 'মই ফায়াৰ ব্রিগেড'...\nঅসম | January 26, 2022,2:26 pm IST\nBasic Salary Increase: যদি মোডী চৰকাৰে ফিটমেণ্ট কাৰক বৃদ্ধি কৰে তেন্তে কৰ্মচাৰীসকলৰ নিম্নতম মৌলিক দৰমহা অৰ্থাৎ মৌলিক দৰমহা 18,000 টকাৰ পৰা 26,000 টকালৈ বৃদ্ধি হ'ব পাৰে।...\nদেশ | January 26, 2022,2:14 pm IST\nবিহাৰৰ গয়াত ৰে'ল পৰীক্ষাত কেলেংকাৰীৰ অভিযোগত ছাত্ৰ-ছাত্ৰীসকলে হিংসাত্মক প্ৰতিবাদ কৰিছে (RRB NTPC Scam)। বুধবাৰে গয়া জংচনত উপস্থিত হোৱা হাজাৰ হাজাৰ শিক্ষাৰ্থীয়ে এক হুলস্থূলৰ সৃষ্টি কৰিছে।...\nদেশ | January 26, 2022,2:03 pm IST\nSnakes Signs: সাপৰ সপোনৰ নানা অৰ্থ থাকে। জানি লওক কি সপোনৰ কি ফল! (Disclaimer : এই লিখনি সাধাৰণ তথ্য আৰু বিশ্বাসৰ ওপৰত আধাৰিত। News18 অসমে এয়া নিশ্চিত নকৰে।)...\nজীৱন শৈলী | January 26, 2022,1:53 pm IST\nবিগ বছৰ ঘৰৰ পৰা বাহিৰলৈ ওলোৱাৰ পিছত দেৱলীনা ভট্টাচাৰ্যই নিজৰ অনুৰাগীৰ সৈতে বাৰ্তালাপ কৰে আৰু বহু কথা কয়। তেওঁ ইনষ্টাগ্ৰামত এক লাইভ ছেছন কৰে।...\nমনোৰঞ্জন | January 26, 2022,1:35 pm IST\nMalaika Arora: Malaika Arora-ই সম্প্ৰতি তেওঁৰ ছচিয়েল মিডিয়া হেণ্ডেলত এই মেটেলিক হট ড্ৰেছ পিন্ধা ফটো শ্বেয়াৰ কৰিছে।...\nমনোৰঞ্জন | January 26, 2022,1:32 pm IST\nদেৱলীনা ভট্টাচাৰ্য (Devoleena Bhattacharjee)ই কয়, "সময় বেয়া চলি আছে। কিন্তু ইয়াৰ পৰাও মোৰ কিবা ভালেই হ'ব।" দেৱলীনাৰ অনুৰাগীসকলেও এই কথা শুনি হতবাক হৈ পৰিছে।...\nমনোৰঞ্জন | January 26, 2022,1:25 pm IST\nWeird Skincare Trend : TikTokৰ মহিলাসকলে তেওঁলোকৰ ছালৰ খহটাৰ পৰা পৰিত্ৰাণ পাবলৈ এটা শেহতীয়া ৰেচিপি (Viral Skincare Trend) ভাগ বতৰা কৰি আছে। ইয়াৰ মহিলাসকলে ৰাতি শুবলৈ যোৱাৰ আগতে তেওঁলোকৰ মুখত ভেচেলিনৰ কেন খালী কৰি আছে।...\nজীৱন শৈলী | January 26, 2022,12:53 pm IST\nViral Video: কন্যাদান কৰাৰ সময়ত পিতৃ-কন্যাৰ এক আৱেগিক দৃশ্য! এগৰাকী ফটোগ্ৰাফাৰৰ কেমেৰাত বন্দী হ'ল এই দৃশ্য, ছচিয়েল মিডিয়াত চৰ্চা...\n'Rahul Rrd' নামৰ এজন যুৱকে শ্বেয়াৰ কৰিছে এই ভিডিওটো......\nজীৱন শৈলী | January 26, 2022,12:52 pm IST\nপ্রেমিকাৰ বিচনাত শুই শুই কৰিলে এই কাম, উপাৰ্জন কৰিলে কোটি কোটি টকা\nছলমান–শ্বাহৰুখতকৈও আকৰ্ষণীয় বাংলো নৱাজুদ্দিনৰ!\nগোৱাৰ সমুদ্ৰ তীৰত ৰ’দৰ সৈতে খেলিছে এইগৰাকী বলীউদ কন্যাই!\nএইজন মুছলিমক যুৱকক বিয়া কৰাবলৈ আহিল ৫০০০ৰ অধিক কইনাৰ প্ৰস্তাৱ, সচা নে মিছা\nValentine Dayৰ ৩ দিন আগতে পৃথিৱীলৈ আহিব বিপদ ! আঘাত কৰিব পাৰে গ্ৰহাণুৱে ...\nকিমান দিনলৈ থাকিব শীতৰ প্ৰকোপ, বৰষুণৰো আগজাননী, জানক বতৰৰ সবিশেষ\nমুখ লুকুৱাইছিল পলক তিৱাৰীয়ে, বিব্ৰত ইব্ৰাহিম আলী খান, এখন গাড়ীতে পৰিল ধৰা\nজলসম্পদ বিভাগৰ বিষয়াক কঠোৰ নিৰ্দেশ মন্ত্ৰী পীয়ুষ হাজৰিকাৰ


উদ্ভিদ কলা পাঠ পৰিকল্পনা | For B.Ed. - Assam Bed Help\nAre you searching forascience lesson plan in the Assamese language? Here I am giving youascience lesson plan in the Assamese language for B.ed. trainee or students on the topic “Plant Tissue”. ইয়াত আপোনালোকৰ বাবে এটা বিজ্ঞানৰ পাঠ পৰিকল্পনা দিয়া হৈছে। এই পাঠ পৰিকল্পনাটোৰ বিষয়বস্তু হৈছে – উদ্ভিদ কলা ।\nLesson Plan on Plant Tissue in Assamese | বিজ্ঞান পাঠ পৰিকল্পনা – উদ্ভিদ কলা\nবি. এড. পাঠ পৰিকল্পনা (অসমীয়া মাধ্যমত) – উদ্ভিদ কলা | Science lesson plan for B.Ed. in the Assamese language on the topic of Plant Tissue.\nশিক্ষাৰ্থীৰ সংখ্যাঃ ৩০\nগড় বয়সঃ ১৪+\nসময়ঃ ৪০ মিনিট বিষয়ঃ বিজ্ঞান\nবিষয়বস্তুঃ উদ্ভিদ কলা\nপাঠ্যপুথিঃ বিজ্ঞান, NCERT/SCERT\nসাধাৰণ উদ্দেশ্য: ১ নং পাঠ পৰিকল্পনাত উল্লেখ কৰা হৈছে ।\nTags:B.Ed. Lesson Planবিজ্ঞান পাঠ পৰিকল্পনা


আগপ্লাগডঃ ভয়ঙ্কৰ কি, ক'ৰোনা নে ক'ৰোনাতংক? :: আশ্বিক জামান - অসমীয়াৰ সুখ-দুখ\nHome ARTICLE ASHIQ-ZAMAN RECENT UNPLUGGED আনপ্লাগড আশ্বিক-জামান প্ৰৱন্ধ আগপ্লাগডঃ ভয়ঙ্কৰ কি, ক'ৰোনা নে ক'ৰোনাতংক? :: আশ্বিক জামান\nআগপ্লাগডঃ ভয়ঙ্কৰ কি, ক'ৰোনা নে ক'ৰোনাতংক? :: আশ্বিক জামান\nxukhdukh.com July 27, 2020 ARTICLE, ASHIQ-ZAMAN, RECENT, UNPLUGGED, আনপ্লাগড, আশ্বিক-জামান, প্ৰৱন্ধ,\nভয়ঙ্কৰ কি, ক'ৰোনা নে ক'ৰোনাতংক?\nবিগত ‘আনপ্লাগড়’ৰ লেখাত ক'ৰনা ভাইৰাছ সম্পর্কে থকা বিভিন্ন ষড়যন্ত্র-তত্ত্ববিষয়ক প্ৰবন্ধটো পঢ়ি বহু পাঠকে আমালৈ ফোন আৰু মেছেজ কৰিছিল। কর্ম-ব্যস্ততাৰ বাবে সৰহভাগ ফোনেই উঠাব পৰা নাই। কিন্তু যিকেইজনৰ লগত কথা হৈছে, তেওঁলােকৰ বহুতেই এতিয়াও বিশ্বাস কৰে যে বেমাৰটো ৰাজনৈতিক, অর্থনৈতিক, চীনআমেৰিকা অথবা কৰ্প'ৰেট গােষ্ঠীৰ ষড়যন্ত্র। পাঠকৰ মূল প্রশ্নটো হ'ল— ক'ৰনা যদি অতিমাৰীয়েই হয় তেন্তে মানুহ নমৰে কিয়? গতিকে পুনৰাবৃত্তিৰ আশংকা থাকিলেও ক'ৰনা সম্পর্কে আন এটা প্রবন্ধ যুগুত কৰাটো উচিত বুলি ভাবিলোঁ।\nপ্রথম কথা হ’ল, ভাৰতীয় সংবাদ মাধ্যমে আৰম্ভণিৰে পৰা, আনকি যেতিয়া ক'না ভাইৰাছ ভাৰতত সংক্রমিত হােৱাই নাছিল, তেতিয়াৰে পৰা ক'ৰনাৰ নামত কেৱল ভয় আৰু নেতিবাচক বাতৰি প্ৰচাৰ কৰিছে। যাৰ ফলত প্রথমৰে পৰা ক'ৰনাক লৈ সাধাৰণ ৰাইজ হৈ পৰিছে ভীষণভাৱে আতংকগ্রস্ত। ইকনমিক্স টাইমছত প্রকাশিত এটা বাতৰি মতে এতিয়ালৈকে ভাৰতত ৮০জনৰাে অধিক লােকে আত্মহত্যা কৰিছে কেৱল ক'ৰনা পজিটিভ হােৱাৰ ভয়ত। আজি কৰনাতকৈ কৰ’না আতংক যেন অধিক ডাঙৰ হৈ পৰিছে। আৰু এই সামগ্রিক আতংকগ্রস্ততাৰ পৰা সৃষ্টি হৈছে এটা নতুন সামাজিক প্রপঞ্চ— ক’ভিড ৰােগীসকলৰ প্রতি সামাজিক বৈষম্যমূলক দৃষ্টিভংগী। হয়, ক’ভিড-১৯ বেমাৰী বা ৰােগীৰ পৰিয়ালৰ মানুহক শাৰীৰিকভাৱে পৃথকীকৰণ কৰাটো প্রয়ােজনীয়, কিন্তু মানসিক আৰু সামাজিকভাৱে পৰিত্যাগ কৰাটো অতি চিন্তনীয় বিষয়। বহু ঠাইত আনকি ভাৰাঘৰত থকা চিকিৎসকৰ পৰিয়ালক বলপূর্বক উলিয়াই দিয়াও হৈছে।\nআচলতে ‘পেনডেমিক’ শব্দটোক সংবাদ মাধ্যমত যি অর্থত ব্যৱহাৰ কৰা হৈ আছে, সেয়া সম্পূৰ্ণৰূপে ভুল। ‘পেনডেমিক’ৰ অসমীয়া প্রতিশব্দ হিচাপে মহামাৰী বা অতিমাৰী আদি শব্দ ব্যৱহাৰ কৰা পৰিলক্ষিত হৈছে। কিন্তু বেমাৰ এটাক পেনডেমিক ঘােষণা কৰাৰ সৈতে বেমাৰটো কিমান ডাঙৰ মাৰক’ অর্থাৎ মানুহ মৰাৰ ক্ষমতা কিমান, তাৰ কোনাে প্রত্যক্ষ সম্পর্ক নাই। এটা বেমাৰক পেনডেমিক ঘােষণা কৰা হয় বেমাৰটো বিস্তাৰ বা বিয়পি পৰাৰ ক্ষমতাৰ ওপৰত ভিত্তি কৰি৷ বিশ্ব স্বাস্থ্য সংস্থাৰ সংজ্ঞা মতে, কোনাে এটা সংক্রামক বেমাৰ যেতিয়া এখন দেশত আৰম্ভ হৈ আন্তর্জাতিক সীমা অতিক্রম কৰি একে ভৌগােলিক অঞ্চলৰ অন্তত আন এখন আৰু আন এটা ভৌগােলিক অঞ্চলৰ কমেও এখন দেশত বিয়পি পৰে, তেতিয়া সেই সংক্রামক বেমাৰক পেনডেমিক ঘােষণা কৰা হয়। ইয়াতে উল্লেখ কৰিব পাৰি যে বিশ্ব স্বাস্থ্য সংস্থাই পৃথিৱীক ছটা ভৌগােলিক অঞ্চলত ভাগ কৰিছে। গতিকে, যদি পেনডেমিকেই হয়, তেন্তে মানুহ নমৰে কিয় বুলি প্রশ্ন কৰা পাঠকসকলে নিশ্চয় উত্তৰটো পাইছে।\nইতিহাসত যুগে যুগে প্লেগ, পানীলগা জ্বৰ, ছােৱাইন ফ্লু স্পেনিছ ফ্ল এইডছ, ইবােলা, জিকা ভাইৰাছ আদিয়ে বিশ্বৰ বিভিন্ন প্রান্তত এপিডেমিক বা পেনডেমিক আকাৰ লৈ বহু নিযুত লােক প্রাণ কাঢ়ি লৈছে। সকলাে বেমাৰৰে মৃত্যুৰ হাৰ ভিন্ন। যেনে ইবােলা ভাইৰাছৰ দ্বাৰা সৃষ্ট বেমাৰৰ মৃত্যুৰ হাৰ প্রায় ৫০ শতাংশ। সেইদৰে স্পেনিছ ফ্ল পেনডেমিকৰ মৃত্যুৰ হাৰাে উচ্চ আছিল, কিন্তু শেহতীয়াভাৱে ২০০৯ চনত হৈ যােৱা পেনডেমিক এইচ১এন১ ছােৱাইন ফ্লুৰ মৃত্যুৰ হাৰ আছিল মাত্র ১ শতাংশৰ ওচৰে-পাজৰে। ছােৱাইন ফ্লুৰ তুলনাত কভিড-১৯ বেমাৰৰ মৃত্যুৰ হাৰ সামান্য বেছি। বিশ্বৰ গড় হাৰ বৰ্তমান ৪ শতাংশৰ ওচৰে-পাঁজৰে যদিও দেশ হিচাপে ভিন্ন ভিন্ন। ভাৰতত ক’ভিড বেমাৰীৰ মৃত্যুৰ হাৰ বিশ্বৰ গড় হাৰতকৈও কম, মাত্র ৩.০২ শতাংশ।\nইয়াতে উল্লেখ কৰিব পাৰি যে ক’ভিড১৯ বেমাৰৰদ্বাৰা আক্রান্ত ৮১ শতাংশ ৰােগীৰ বেমাৰ ইমানেই দুর্বল থাকে যে দেহত কোনাে লক্ষণে পৰিস্ফুটিত নহয়, বা নামমাত্র লক্ষণ দেখা দিয়ে। গতিকে ৮১ শতাংশ ক’ভিড আক্রান্ত বেমাৰীৰ বেমাৰক মাইল্ড (পাতল) আখ্যা দিয়া হয়। বাকী ১৯ শতাংশ বেমাৰীৰ ক্ষেত্ৰত ১৪ শতাংশৰ গম্ভীৰ নিউমনিয়া বেমাৰ হ'ব পাৰে আৰু কেৱল ৫ শতাংশ বেমাৰীৰ ক্ষেত্ৰতহে বেমাৰে ‘ক্রিটিকেল’বা সংকটজনক স্থিতি পাব পাৰে। গতিকে যদি এশজন মানুহ এই বেমাৰৰ দ্বাৰা আক্রান্ত হয়, তেন্তে তাৰ ৯৭জন লােকেই সুস্থ হৈ উঠে, কেৱল তিনিজন মানুহহে মৃত্যুমুখত পৰাৰ আশংকা থাকে, এই তিনিজনাে সাধাৰণতে ইতিমধ্যে কৰ্কট বা আন কোনাে দুৰাৰােগ্য বেমাৰৰ দ্বাৰা আক্রান্ত ব্যক্তি অথবা বয়সজনিত কাৰণত শৰীৰৰ ৰােগ প্রতিৰােধক ক্ষমতা কমি যােৱা লােক। যিবােৰ দেশত বয়স্ক নাগৰিকৰ সংখ্যা বেছি যেনে ইটালী (২৩ শতাংশ নাগৰিকৰ বয়স ৬৫ বছৰৰ ঊর্ধ্বত), জার্মানী (২২ শতাংশ), ফ্রান্স (২০ শতাংশ), স্পেইন (২০ শতাংশ), বেলজিয়াম (১৯ শতাংশ), ইংলেণ্ড (১৯) আদি দেশত ক’ভিড-১৯ৰ মৃত্যুৰ হাৰ অতি উচ্চ। ফান্সত মৃত্যুৰ হাৰ ১৭.৬২ শতাংশ, ইংলেণ্ডত ১৫.৫১ শতাংশ, বেলজিয়ামত ১৫.৬৮ শতাংশ।\nগতিকে, ওপৰৰ তথ্যৰ পৰা এটা কথা ক'ব পৰা যায় যে, আপুনি যদি সুস্থ, কোনাে ক্রনিক বা দুৰাৰােগ্য ব্যাধিৰ দ্বাৰা আক্রান্ত নহয় আৰু আপােনাৰ বয়স যদি ৬৫ বছৰৰ তলত, তেন্তে ক’ভিড-১৯ বেমাৰত আক্রান্ত হলেও মজুত চিকিৎসা পৰিচৰ্যা পালে আপােনাৰ বিশেষ চিন্তা নাই। কিন্তু জ্যেষ্ঠ নাগৰিকসকল তথা কোনাে ক্রনিক আৰু দুৰাৰােগ্য বেমাৰত আক্রান্তসকলৰ বাবে এই বেমাৰ সঁচাকৈয়ে চিন্তনীয়। জ্যেষ্ঠ নাগৰিকসকল আতংকিত হােৱাৰ সলনি সজাগ হওক, সচেতন হওক। আৰু ভুলতাে কোনাে গুজৱত বিশ্বাস নকৰিব। ক'ৰনাক ফাঁকি বুলি চিঞৰি থকা ব্রাজিলৰ ৰাষ্ট্রপতি জাইৰ বলচেনাৰাে বর্তমান ক’ভিড- ১৯ বেমাৰৰ দ্বাৰা আক্ৰান্ত হৈ চিকিৎসাধীন হৈ আছে।\nকভিড-১৯ৰ বিষয়ে যি কোনো গুজৱ বিশ্বাস কৰাৰ আগত দুই-এটা গুৰুত্বপূর্ণ তথ্য জনাটো জৰুৰী। প্রথম তথ্যটো হ’ল যে SARSCoV2 এটা নতুন ভাইৰাছ, যাৰ অর্থ হ’ল বিশ্বৰ কোনাে ব্যক্তিয়ে ইয়াৰ সংক্ৰমণৰ পৰা নিৰাপদ নহয়। আৰু নতুন বাবেই এই ভাইৰাছৰ বিষয়ে বিজ্ঞানীসকলে সকলাে কথা এতিয়ালৈকে নাজানে। গতিকে প্রতিৰােধেই হ’ব এই বেমাৰৰ বিৰুদ্ধে গ্রহণ কৰা আটাইতকৈ বাস্তৱধর্মী পদক্ষেপ।\nদ্বিতীয় তথ্যটো হ’ল যে, ক’ভিড-১৯ এবিধ অতি সংক্রামক বেমাৰ আৰু এই বেমাৰ এজন মানুহৰ পৰা আন এজন মানুহৰ শৰীৰলৈ বিয়পি পৰে উশাহ, হাঁচি, কাহ আদিৰ দ্বাৰা নিৰ্গত ‘ড্রপলেট’ৰ যােগেদি। অতি সম্প্রতি বিশ্ব স্বাস্থ্য সংস্থাই সদৰী কৰিছে যে ক'ৰনা ভাইৰাছ বায়ুবাহিত অর্থাৎ বতাহৰ দ্বাৰাও এই বেমাৰ বিয়পি পৰে। গতিকে ক’ভিড-১৯ বেমাৰ প্ৰতিৰােধ কৰিবলৈ ভিৰ, সমাগমৰ পৰা দূৰত থকা, সামাজিক দূৰত্ব বজাই ৰখা আৰু মাস্ক পিন্ধা আদি অতি দৰকাৰী। যদি এই প্রতিৰােধ ব্যৱস্থাসমূহ ৰাইজে গ্রহণ নকৰে, তেন্তে গণসংক্ৰমণ আৰম্ভ হ'ব। গণসংক্রমণ আৰম্ভ হলে একেলগে অসংখ্য মানুহ বেমাৰত পৰিব আৰু তেতিয়া মজুত চিকিৎসা আন্তঃগাঁথনি আৰু সীমিত ডাক্তৰ স্বাস্থ্যকর্মীৰ দ্বাৰা সকলােকে উপযুক্ত চিকিৎসা প্রদান কৰা সম্ভৱপৰ নহ'ব পাৰে। তেনেক্ষেত্ৰত আই চি ইউ, ভেন্টিলেটৰ আদিৰ অভাৱতে বহু ৰােগীৰ মৃত্যু হােৱাৰ আশংকা থাকি যায় আৰু মৃত্যুৰ হাৰ একে কোবে বাঢ়ি গৈ ইউৰােপিয়ান দেশসমূহৰ সমান হ’বলৈ বেছি সময় নালাগিব। গতিকে যেতিয়ালৈকে ক’ভিড-১৯ৰােধী ভেকচিন তৈয়াৰ হৈ নুঠে, তেতিয়ালৈকে প্ৰতিৰােধক ব্যৱস্থাৰ প্রতি অধিক গুৰুত্ব দিয়াৰ বাহিৰে আন কোনাে বাস্তবধর্মী উপায় নাই। সেয়ে ৰাইজ বাস্তৱিক হওক, সজাগ হৈ কথাবোৰ বুজিবলৈ চেষ্টা কৰক, যাতে শংকা যিমান পাৰি কমাব পাৰে। কাৰণ সমুখৰ প্ৰত্যাহ্বানবোৰ পৰিয়ালৰ সৈতে আমি প্ৰত্যেকেই গ্ৰহণ কৰিব লাগিব।\n(প্রকাশিত মতামত লেখকৰ একান্ত ব্যক্তিগত। কার্যলয় / পদবীৰ সৈতে কোনাে সম্পর্ক নাই।) লেখাটি আমাৰ অসম কাকততো প্ৰকাশ পাইছে। লেখকৰ আন প্ৰকাশিত লেখা সমূহ পঢ়িবৰ বাবে একত্ৰ লিংকঃ https://www.xukhdukh.com/search/label/ASHIQ-ZAMAN


বিগ বি’ৰ কণ্ঠৰোধ ! – NewsFile Online (Oxomiya)\nHome / Big Picture Stories / বিগ বি’ৰ কণ্ঠৰোধ !\nবিগ বি’ৰ কণ্ঠৰোধ !\nক’ভিডৰ সতৰ্কবাণী আঁতৰিব\nনতুন দিল্লী,৭ জানুৱাৰী : ক’ভিড সংক্রমণৰ পিছৰ পৰা সমগ্ৰ দেশত এই মহামাৰী নিয়ন্ত্ৰণৰ বাবে সজাগতা সৃষ্টি কৰাৰ বাবে বিভিন্ন বিজ্ঞাপন বৈদ্যুতিন মাধ্যম,অনাতাঁৰ,ছপা মাধ্যমৰ যোগেদি প্ৰচাৰিত হৈ আহিছে ৷ আনকি জনসাধাৰণৰ মাজত অধিক সজাগতা সৃষ্টি কৰিবলৈ প্ৰায় সকলো সেৱাৰ ফোনৰ কলাৰ টিউনত স্বাস্থ্যবিধি সম্পর্কে সতর্ক কৰি ইয়াৰ সংক্ৰমণ প্ৰতিৰোধ কৰাৰ নিয়মমূহ বিজ্ঞাপনৰ জড়িয়তে বজাই থকা হৈছে।\nসেই সতর্ক বাণীবোৰৰ ভিতৰত এটি বার্তাত শুনা যায় ‘বিগ বি’ অমিতাভ বচ্চনৰ কণ্ঠ। এইবাৰ কলাৰ টিউনৰ পৰা সেই কণ্ঠস্বৰ আঁতৰোৱাৰ বাবে দিল্লী হাইকোর্টত জনস্বার্থ জড়িত আৱেদন দাখিল কৰা হৈছে। উল্লেখযোগ্য যে ইমান দিনে গৰিষ্ঠসংখ্যক উপভোক্তাই অভিযোগ কৰি আহিছিল যে এই দীঘলীয়া সতৰ্কতামূলক বাৰ্তাৰ বাবে বহু জৰুৰী ফোন কৰাৰ সময়ত অকাৰণতে হাৰাশাস্তি খাবলগা হয় সাধাৰণ গ্রাহকসকল।\nইয়াৰ পৰা সকাহ দিয়াৰ বাবে গ্রাহকসকলৰ কলাৰ টিউন মাজতে বন্ধ কৰাৰ এটি অপচন দিয়ে ট্রাই অর্থাৎ টেলি যোগাযোগ নিয়ন্ত্রক সংস্থাই। তাৰ পিছতো অৱশ্যে ক’ভিড সতর্কবাণী সকলো ফোনতেই উপলব্ধ হৈ আছিল ৷ শেহতীয়াকৈ জনসাধাৰণক সকাহ দিয়াৰ উদ্দেশ্যে এই ৰাজহুৱা স্বাৰ্থজনিত আৱেদন দাখিল কৰা হৈছে ৷


1Ki 12 | AsmULB | STEP | পাছত ৰহবিয়াম চিখিমলৈ গ’ল, কিয়নো তেওঁক ৰজা পাতিবৰ কাৰণে সমুদায় ইস্ৰায়েল চিখিমলৈ আহিছিল।\nদহ জনগোষ্ঠীৰ বিদ্ৰোহ। যাৰবিয়ামৰ ৰাজত্ব। বৈৎএলত কৰা দেৱপূজা।\n1পাছত ৰহবিয়াম চিখিমলৈ গ’ল, কিয়নো তেওঁক ৰজা পাতিবৰ কাৰণে সমুদায় ইস্ৰায়েল চিখিমলৈ আহিছিল। 2তেতিয়া এনে ঘটিল যে মবাতৰ পুত্ৰ যৰবিয়ামে সেই বাতৰি শুনিলে, (কিয়নো তেওঁ সেই সময়ত মিচৰত আছিল; চলোমন ৰজাৰ ভয়ত তেওঁ তালৈ পলাই গৈ তাত বাস কৰি আছিল)৷\n3তেতিয়া লোকসকলে মানুহ পঠিয়াই ৰহবিয়ামক মাতি আনিলে৷ তেতিয়া যৰবিয়াম আৰু ইস্ৰায়েলৰ গোটেই সমাজে আহি ৰহবিয়ামক এই কথা ক’লে, 4“আপোনাৰ পিতৃয়ে আমাক কঠোৰ পৰিশ্ৰম কৰিবলৈ জোৰ কৰিছিল৷ তেওঁ যি কঠোৰ পৰিশ্ৰম আমাৰ দ্ৱাৰাই কৰাই আছে, সেই কার্যৰ ভাৰ যদি আপুনি কিছু লঘু কৰে; তেতিয়াহলে আমি আপোনাক সেৱা কৰি থাকিম।” 5তেতিয়া ৰহবিয়ামে তেওঁলোকক ক’লে, “তিনি দিনলৈ আতৰি থকা, তাৰ পাছত মোৰ ওচৰলৈ ঘূৰি আহা৷” তেতিয়া লোকসকল গুচি গ’ল।\n6পাছত ৰজা ৰহবিয়ামে তেওঁৰ পিতৃ চলোমন জীয়াই থকাৰ কালত যি বৃদ্ধলোকসকল তেওঁৰ আগত থিয় হৈছিল, তেওঁলোকৰ লগত আলোচনা কৰি সুধিলে, “মই সেই লোকসকলক উত্তৰ দিবলৈ আপোনালোকে মোক কি পৰামৰ্শ দিব?” 7তেতিয়া তেওঁলোকে তেওঁক ক’লে, “আপুনি যদি আজি সেই লোকসকলৰ দাস হৈ তেওলোকক সেৱা কৰে আৰু সুকথা কৈ তেওঁলোকক উত্তৰ দিয়ে, তেতিয়া তেওঁলোক চিৰকাললৈকে আপোনাৰ দাস হৈ থাকিব।”\n8কিন্তু ৰহবিয়ামে বৃদ্ধলোকসকলে দিয়া পৰামৰ্শ তেওঁ অৱজ্ঞা কৰিলে, আৰু তেওঁৰে সৈতে একে লগে ডাঙৰ দীঘল হোৱা যি ডেকাসকল তেওঁৰ সন্মুখত থিয় দি আছিল, তেওঁলোকৰ সৈতে তেওঁ আলোচনা কৰিলে। 9তেওঁ তেওঁলোকক সুধিলে, “যি সকল লোকে, ‘আপোনাৰ পিতৃয়ে যি কঠোৰ পৰিশ্ৰম আমাৰ দ্ৱাৰাই কৰাইছে সেই কার্যৰ ভাৰ কিছু লঘু কৰক’, এইদৰে মোৰ আগত ক’লে, তেওঁলোকক উত্তৰ দিবলৈ তোমালোকে মোক কি পৰামৰ্শ দিয়া?”\n10তাতে তেওঁৰে সৈতে ডাঙৰ দীঘল হোৱা সেই ডেকাসকলে তেওঁক ক’লে, “আপোনাৰ পিতৃয়ে তেওঁলোকৰ ওপৰত কঠোৰ পৰিশ্ৰম কার্যৰ ভাৰ দি গ’ল আৰু আপোনাক সেই ভাৰ কিছু লঘু কৰিবলৈ বুলি আপোনাৰ আগত কোৱা সেই লোকসকলক এই কথা ক’ব, ‘মোৰ কেঁঞা আঙুলিটো মোৰ পিতৃৰ কঁকালতকৈয়ো ডাঙৰ। 11এই হেতুকে শুনা, মোৰ পিতৃয়ে তোমালোকৰ ওপৰত যি কঠোৰ পৰিশ্ৰম কার্যৰ ভাৰ দি গ’ল, মই সেই ভাৰ পুনৰ গধুৰ কৰিম৷ মোৰ পিতৃয়ে তোমালোকক চাবুকেৰে শাস্তি দিছিল, কিন্তু মই হ’লে তোমালোকক কেঁকোৰা-বিছাৰে শাস্তি দিম’৷ এই বুলি তেওঁলোকক ক’ব।”\n12পাছত “তৃতীয় দিনা মোৰ ওচৰলৈ আকৌ আহিবা”, ৰজাই কোৱা এই কথাৰ দৰেই যৰবিয়াম আদি কৰি সকলো লোক তৃতীয় দিনা ৰহবিয়ামৰ ওচৰলৈ আহিল। 13তেতিয়া ৰজাই লোকসকলক টান টান শব্দৰ কথাৰে উত্তৰ দিলে আৰু তেওঁক বৃদ্ধলোক সকলে দিয়া পৰামৰ্শবোৰ তেওঁ অৱজ্ঞা কৰিলে৷ 14সেই ডেকাসকলৰ পৰামৰ্শ অনুসাৰে তেওঁলোকক এই কথা ক’লে, “মোৰ পিতৃয়ে তোমালোকৰ ওপৰত গধুৰ যুৱলি দি গ’ল, কিন্তু মই তাক পুনৰ গধুৰ কৰিম। মোৰ পিতৃয়ে তোমালোকক চাবুকেৰে শাস্তি দিছিল, কিন্তু মই হলে তোমালোকক কেকোঁৰা-বিছাৰে শাস্তি দিম৷”\n15এইদৰে ৰজাই লোকসকলৰ কথালৈ কাণ নিদিলে, কিয়নো চিলোনীয়া অহীয়াৰ মুখেৰে নবাতৰ পুত্ৰ যৰবিয়ামক যিহোৱাই কোৱা নিজ বাক্য সিদ্ধ কৰিবৰ অৰ্থে যিহোৱাৰ পৰা এই ঘটনা হ’ল।\n16যেতিয়া গোটেই ইস্ৰায়েলে দেখিলে যে ৰজাই তেওঁলোকৰ কথালৈ কাণ দিয়া নাই, তেতিয়া তেওঁলোকে ৰজাক উত্তৰ দি ক’লে,\n“দায়ুদত আমাৰ কি ভাগ আছে?\nযিচয়ৰ পুত্ৰত আমাৰ কোনো অধিকাৰ নাই!\nহে ইস্ৰায়েল নিজ নিজ তম্বুলৈ গুচি যোৱা!\nহে দায়ূদ এতিয়া তুমি নিজ বংশলৈ চোৱা।”\nতেতিয়া ইস্ৰায়েলে নিজ নিজ তম্বুলৈ গুচি গ’ল। 17কিন্তু যিহূদাৰ নগৰ বোৰত বাস কৰা ইস্ৰায়েলৰ সন্তানসকলৰ ওপৰত ৰহবিয়ামেই ৰজা হৈ থাকিল।\n18পাছত ৰজা ৰহবিয়ামে বন্দী-কাম কৰাবোৰৰ অধ্যক্ষ অদোৰামক পঠিয়াওতে, গোটেই ইস্ৰায়েলে তেওঁলৈ এনেকৈ শিল দলিয়ালে যে, তেওঁৰ তাতেই মৃত্যু হ’ল৷ আৰু ৰজা ৰহবিয়ামে যিৰূচালেমলৈ পলাই যাবৰ বাবে বেগা বেগীকৈ নিজৰ ৰথত উঠিল। 19এইদৰে ইস্ৰায়েলে দায়ুদৰ বংশৰ বিৰুদ্ধে বিদ্ৰোহ আচৰণ কৰিলে আৰু আজিলৈকে সেই ভাৱেই আছে।\n20গোটেই ইস্ৰায়েলে যৰবিয়াম ঘূৰি অহা কথা শুনি, দূত পঠিয়াই তেওঁক সমাজৰ ওচৰলৈ মতাই আনি গোটেই ইস্ৰায়েলৰ ওপৰত ৰজা পাতিলে৷ তাতে কেৱল যিহুদা জনগোষ্ঠীৰ বাহিৰে, আন কোনেও দায়ুদৰ বংশৰ পাছত চলোতা নহ’ল।\n21ৰহবিয়াম যেতিয়া যিৰূচালেমলৈ আহিল, তেতিয়া যিহূদা আৰু বিন্যামীন জনগোষ্ঠীৰ লোকসকলক একগোট কৰিলে, তাতে এক লাখ আশী হাজাৰ যুদ্ধাৰু লোকক মনোনীত কৰিলে, যাতে ইস্ৰায়েলৰ বংশৰ বিৰুদ্ধে তেওঁলোকে যুদ্ধ কৰিব আৰু চলোমনৰ পুত্ৰ ৰহবিয়ামৰ অধিনলৈ ৰাজ্য পুনৰায় আনিব পাৰিব।\n22কিন্তু ঈশ্বৰৰ লোক চময়িয়াৰ ওচৰলৈ ঈশ্বৰৰ বাক্য আহিল, বোলে, 23“তুমি যিহূদাৰ ৰজা চলোমনৰ পুত্ৰ ৰহবিয়ামক, যিহূদা আৰু বিন্যামীনৰ গোটেই বংশক আৰু আন লোকসকলক কোৱা বোলে, 24‘যিহোৱাই এই কথা কৈছে: তোমালোকে নিজ নিজ ভাই ইস্ৰায়েল সন্তানসকলক আক্ৰমণ আৰু তেওঁলোকৰ বিৰুদ্ধে যুদ্ধ নকৰিবা; প্ৰতিজন নিজ নিজ ঘৰলৈ ঘূৰি যোৱা, কিয়নো মোৰ দ্বাৰাইহে এই কাৰ্য হৈছে’।” তেতিয়া লোকসকলে যিহোৱাৰ সেই বাক্য শুনি, তেওঁৰ বাক্য অনুসাৰে নিজ নিজ বাটেদি ঘূৰি গুচি গ’ল।\n25পাছত যৰবিয়ামে ইফ্ৰয়িম পৰ্বতীয়া অঞ্চলত চিখিম নগৰ সাজি তাৰ মাজতে বাস কৰিলে৷ তেওঁ তাৰ পৰা গৈ পনূৱেল নগৰো সাজিলে। 26তেতিয়া যাৰবিয়ামে নিজৰ মনতে ভাবিলে, “এতিয়া দায়ূদৰ বংশলৈ ৰাজ্য পুনৰায় ঘূৰি আহিব৷ 27এই লোকসকলে যদি যিৰূচালেমত থকা যিহোৱাৰ গৃহত বলি উৎসৰ্গ কৰিবলৈ যায়, তেতিয়া তেওঁলোকৰ প্ৰভু যিহূদাৰ ৰজা ৰহবিয়ামলৈ পুনৰায় এই লোকসকলৰ মন ঘূৰিব; তেতিয়া তেওঁলোকে মোক বধ কৰি পুনৰায় যিহূদাৰ ৰজা ৰহবিয়ামৰ ফলীয়া হ’ব।”\n28এই কাৰণে ৰজাই পৰামর্শ লৈ সোণৰ দুটা দামুৰি নিৰ্মাণ কৰিলে; তেওঁ লোকসকলক ক’লে, “তোমালোক যিৰূচালেমলৈ অহা-যোৱা কৰা বৰ বহুল্য; এতেকে হে ইস্ৰায়েল, চোৱা, যি জনে মিচৰ দেশৰ পৰা তোমালোকক উলিয়াই আনিলে, তোমালোকৰ সেই ঈশ্বৰ এৱেঁই।” 29তেওঁ তাৰে এটা বৈৎএলত আৰু আনটো দানত স্থাপন কৰিলে। 30এই কাৰ্য পাপৰ কাৰণ হ’ল, কিয়নো লোকসকলে সেই দুই প্ৰতিমাৰ আগত সেৱা কৰিবলৈ দানলৈকে বা আনটো ঠাইলৈ অহা-যোৱা কৰিবলৈ ধৰিলে।\n31যাৰবিয়ামে পবিত্ৰ ঠাইবোৰত মন্দিৰ সাজিলে; আৰু যিসকল লেবীৰ সন্তান নাছিল, সেই লোকসকলৰ মাজৰ পৰাও পুৰোহিত পাতিলে। 32পাছত যাৰবিয়ামে অষ্টম মাহৰ পঞ্চদশ দিনা, যিহূদাৰ উৎসৱৰ দৰে এক উৎসৱ পাতি যজ্ঞবেদীলৈ উঠি গ’ল৷ তেওঁ বৈৎএলত এই দৰে কৰিলে আৰু নিজে নিৰ্ম্মাণ কৰা দামুৰি দুটাৰ আগত বলি উৎসৰ্গ কৰিলে আৰু বৈৎএলত নিজে সজা পবিত্ৰ ঠাইবোৰত পুৰোহিতসকলক ৰাখিলে।\nঅষ্টম মাহত যৰবিয়ামে অৰ্থাৎ যি মাহ তেওঁ নিজ ইচ্ছামতে নিৰূপণ কৰিছিল, সেই অষ্টম মাহৰ পঞ্চদশ দিনা বৈৎএলত তেওঁ নিৰ্ম্মাণ কৰা যজ্ঞবেদীলৈ উঠি গৈছিল; তেওঁ ইস্ৰায়েলৰ সন্তানসকলৰ কাৰণে এক উৎসৱ নিৰূপণ কৰিছিল, আৰু ধূপ জ্বলাবৰ বাবে যজ্ঞবেদীলৈ উঠি গৈছিল।


State Anti Drug and Prohibition Council Assam Recruitment 2022 | Apply for Various Post - Axom Jobs\nState Anti Drug and Prohibition Council Assam Recruitment 2022 | Apply for Various Post\nState Anti Drug and Prohibition Council Assam Recruitment 2022: Application are invited from the interested candidates of Assam domiciles for the following contractual positions at 06 (Six) De-addiction cum Rehabilitation centres to be setup in the districts of Tinsukia, Dibrugarh, Golaghat, Sonitpur, Kamrup Metro and Barpeta under the State Anti-Drug & Prohibition Council, Assam for an initial period of 12 (twelve) months which may be based on performance.\nৰাজ্যিক ড্ৰাগ আৰু প্ৰতিৰোধ পৰিষদ, অসমৰ প্ৰাৰম্ভিক ম্যাদৰ বাবে ৰাজ্যিক ড্ৰাগ আৰু প্ৰতিৰোধ পৰিষদ, অসমৰ অধীনত তিনিচুকীয়া, ডিব্ৰুগড়, গোলাঘাট, শোণিতপুৰ, কামৰূপ মেট্ৰ’ আৰু বৰপেটা জিলাত নিম্নলিখিত চুক্তিবদ্ধ পদসমূহৰ বাবে নিম্নলিখিত চুক্তিবদ্ধ পদসমূহৰ বাবে আৱেদন আমন্ত্ৰণ কৰা হৈছে\nTotal Post (মুঠ পদৰ সংখ্যা): 48\nState Anti Drug and Prohibition Council Assam Recruitment 2022 in Details\n1. Project Co-Ordinator cum Vocational Counsellor প্ৰকল্প সমন্বয়ক তথা বৃত্তিমূলক পৰামৰ্শদাতা\n2.Accountant cum Clerk একাউণ্টেণ্ট তথা কেৰাণী\n3. Doctor (Part-Time) ডাক্তৰ\n4. Counsellor পৰামৰ্শদাতা\n5. Social Worker সমাজ কৰ্মী\n8. Ward Boy ৱাৰ্ড বয়\nGraduate in Social Work/Sociology/Social Science fromarecognized University with one year of experience এবছৰৰ অভিজ্ঞতাৰ সৈতে এখন স্বীকৃত বিশ্ববিদ্যালয়ৰ পৰা সামাজিক কৰ্ম/সমাজবিজ্ঞান/সামাজিক বিজ্ঞানত স্নাতক\nCommerce Graduate fromarecognized University.স্বীকৃত বিশ্ববিদ্যালয়ৰ পৰা বাণিজ্য স্নাতক\nGraduate in Social Work/Sociology/Psychology/Community Science fromarecognized University with 1 Year of experience. 1 বছৰৰ অভিজ্ঞতাৰ সৈতে স্বীকৃত বিশ্ববিদ্যালয়ৰ পৰা সামাজিক কৰ্ম/সমাজবিজ্ঞান/মনোবিজ্ঞান/সামূহিক বিজ্ঞানত স্নাতক\nGraduate in Social Work/Sociology/Psychology/Community Science fromarecognized University with 1 Year of experience 1 বছৰৰ অভিজ্ঞতাৰ সৈতে স্বীকৃত বিশ্ববিদ্যালয়ৰ পৰা সামাজিক কৰ্ম/সমাজবিজ্ঞান/মনোবিজ্ঞান/সামূহিক বিজ্ঞানত স্নাতক\nGraduate in Psychology/Community Science fromarecognized University with 1 Year of experience.1 বছৰৰ অভিজ্ঞতাৰ সৈতে স্বীকৃত বিশ্ববিদ্যালয়ৰ পৰা মনোবিজ্ঞান/সামূহিক বিজ্ঞানত স্নাতক\nDiploma in Nursing fromarecognized institute স্বীকৃত প্ৰতিষ্ঠানএটাৰ পৰা ডিপ্লোমা ইন নাৰ্চিং\nShould be trained byarecognized Government Medical Institution.স্বীকৃত চৰকাৰী চিকিৎসা প্ৰতিষ্ঠানৰ দ্বাৰা প্ৰশিক্ষণ থকা।\nMinimum Class-X passed.দশম মান পাছ\nPreferably experienced in such centres/Health institutes etc.সম্ভৱতঃ এনে কেন্দ্ৰ/স্বাস্থ্য প্ৰতিষ্ঠান আদিত অনুভৱ থকা।\nআগ্ৰহী আৰু যোগ্য প্ৰাৰ্থীসকলে শিক্ষাগত অৰ্হতা, কামৰ অভিজ্ঞতা আৰু 02(দুই) ৰঙৰ পাছপোৰ্ট আকাৰৰ স্ব-প্ৰমাণিত নথিপত্ৰৰ সৈতে মানক প্ৰকাৰৰ আবেদন দাখিল বা পোষ্ট কৰিব পাৰে ৰাজ্যিক ড্ৰাগ বিৰোধী আৰু প্ৰতিৰোধ পৰিষদ, অসম, চিলপুখুৰী, গুৱাহাটী-3ৰ কাৰ্যালয়লৈ যোৱা আলোকচিত্ৰবোৰ 27 জানুৱাৰী, 2022 তাৰিখে আবেলি4বজাৰ ভিতৰত, স্পষ্টভাৱে আৱেদনত আৱেদন কৰা আসক্তি মুক্তকৰণ তথা পুনৰ্সংস্থাপন কেন্দ্ৰৰ অৱস্থান আৰু আবেদনত আবেদন কৰা পদটোৰ নাম উল্লেখ কৰা হব লাগিব


কমনৱেলথৰ দশম দিন, মেৰী কম, গৌৰৱ সোলাংকি, নীৰজ চোপ্ৰাই ভাৰতলৈ আনিলে স্বৰ্ণ | News Next One\nSaturday 14th of April 2018 11:04 am | by NNO Digital Desk | 0\nডিজিটেল ডেস্কঃকমনৱেলথ গেমছৰ দশমটো দিন আৰম্ভ হ’ল স্বৰ্ণ পুৱাৰে। অষ্ট্ৰেলিয়াৰ গল্ড কোষ্টত চলি থকা ২১ তম কমনৱেলথ গেমছত ভাৰতে দশম দিনৰ পুৱাই স্বৰ্ণ লাভে কৰে। ভাৰতলৈ ২১ নম্বৰটো সোণৰ পদক আঁজুৰি আনিবলৈ সক্ষম হ’ল নীৰজ চোপ্ৰাই। পুৰুষৰ জেভলিন থ্ৰ’ শাখাত নীৰজে এই পদক লাভ কৰে।\nভাৰতীয় বক্সাৰ গৌৰৱ সোলাংকিয়ে পুৰুষৰ ৫২ কেজি. শাখাত লাভ কৰিলে সোণৰ পদক। আকৌ ৬০ কে.জি.ৰ শাখাত মণিষ কৌশিকে লাভ কৰে ৰূপৰ পদক।\nইফালে কিংবদন্তিত পৰিণত হোৱা মণিপুৰৰ মেৰীকমে পুনৰাই উজলালে উত্তৰ-পুৰ্বাঞ্চল, ৪৫-৪৮ কে.জি. শাখাৰ বক্সিঙত সোণৰ পদক আঁজুৰিলে।\n৫০মি. ৰাইফল শ্বুটিং ইভেণ্টত সঞ্জীৱ ৰাজপুতৰ সোণৰ পদক। ইফালে স্কটলেণ্ডৰ ক্ৰিষ্টী গিলম’ৰক হৰুৱাই চাইনা নেহৱালে প্ৰৱেশ কৰিছে বেডমিণ্টনৰ ফাইনেলত।


কংগ্ৰেছৰ ক’ৰনা ভীতি! অসমলৈ অহা নাই প্ৰদেশ কংগ্ৰেছৰ নৱ নিযুক্ত তত্বাৱধায়ক - INFORMER NE\nকংগ্ৰেছৰ ক’ৰনা ভীতি! অসমলৈ অহা নাই প্ৰদেশ কংগ্ৰেছৰ নৱ নিযুক্ত তত্বাৱধায়ক\nOctober 12, 2020\t0\tBy NEWS DESK\nভিডিঅ’ কনফাৰেন্সিঙতে চলিছে কংগ্ৰেছৰ গুৰুত্বপূৰ্ণ আলােচনা!\nগুৱাহাটী। আগন্তুক বিধানসভা নিৰ্বাচনক লৈ যি সময়ত শাসকীয় বিজেপি দলে পূৰ্ণগতিত ৰাজনৈতিক কাৰ্যসূচী গ্ৰহণ কৰিছে, তেনে সময়তে প্ৰদেশ কংগ্ৰেছৰ তত্বাৱধায়কৰ দায়িত্ব লাভ কৰা জিতেন্দ্ৰ সিঙে এতিয়াও পদাৰ্পণ কৰা নাই প্ৰদেশ কংগ্ৰেছৰ মুখ্য কাৰ্যালয়ত।\nজিতেন্দ্ৰ সিঙৰ সৈতে ৰিপুন বৰা, নতুন দিল্লীত\nউল্লেখ্য যে যােৱা ১১ চেপ্টেম্বৰত কংগ্ৰেছৰ কেন্দ্ৰীয় নেতৃত্বই হৰিশ ৰাৱটক আঁতৰাই ৰাজস্থানৰ অলৱাৰৰ প্ৰাক্তন সাংসদ তথা প্ৰাক্তন কেন্দ্ৰীয মন্ত্ৰী জিতেন্দ্ৰ সিঙক।\nParticipated inawonderful virtual conference addressed by @JitendraSAlwar, Gen. Secy. AICC Incharge @INCAssam, with the MPs & MLAs of my Congress party to review the organisational matters. pic.twitter.com/IpQdplaSYc\n— Ripun Bora (@ripunbora) September 30, 2020\nকিন্তু ক’ৰনা ভাইৰাছৰ সংক্ৰমণৰ ভয়াৱহতাৰ অজুহাততে অসমলৈ আহি দলীয় নেতা-কৰ্মীসকলৰ মনৰ কথা বুজ লৈ আগন্তুক বিধানসভা নিৰ্বাচনত দলৰ ভাল ফলাফলৰ বাবে ৰণকৌশল ৰচনা কৰাৰ সলনি ভিডিঅ’ কনফাৰেন্সিঙহে এনে চৰ্চা অব্যাহত ৰাখিছে জিতেন্দ্ৰ সিঙে।\nAsapart of series of virtual conference with different functionaries of @INCAssam by Sri @JitendraSAlwar, GS, AICC, I/c Assam today attended VC of Senior Congress leaders and Vice President of Asaam PCC. pic.twitter.com/OIPEGQKIHg\n— Ripun Bora (@ripunbora) October 1, 2020\nবিগত ৩੦ চেপ্টেম্বৰৰ পৰা অব্যাহত থকা এনে অনলাইন আলােচনাত প্ৰদেশ কংগ্ৰেছৰ সভাপতি ৰিপুন বৰাৰ লগতে দলৰ উপ-সভাপতি, সাধাৰণ সম্পাদক, বিভাগ-কােষসমূহৰ মুৰব্বী, তত্বাৱধায়ক, জিলা কংগ্ৰেছৰ সভাপতি আদিৰ লগতে অন্যান্য বিষয়ববীয়াৰ সৈতে ভিডিঅ’ কনফাৰেন্সিঙতে ধাৰাবাহিক আলােচনা অব্যাহত ৰাখিছে সিঙে।\nপ্ৰদেশ কংগ্ৰছৰ এটা সূত্ৰই প্ৰকাশ কৰা মতে, চলিত মাহতে অসম ভ্ৰমণলৈ অহাৰ সম্ভৱনা আছে নতুন তত্বাধায়ক জিতেন্দ্ৰ সিঙে।\nৰাজমাতা বিজয়াৰাজে সিদ্ধিয়াৰ স্মৃতিত কাইলৈ প্ৰধানমন্ত্ৰীয়ে জাৰি কৰিব ১০০ টকীয়া মুদ্ৰা !\nভক্তৰ বাবে মুকলি হ’ল কামাখ্যা মন্দিৰ, দুই শতাধিক ভক্তৰ প্ৰৱেশ


চিন্তা স্পন্দন – Dainandin Barta Live\nCategory: চিন্তা স্পন্দন\nঅসমৰ স্বাধীনতা আন্দোলনত প্ৰথম পতাকা উৰুৱা চতিয়াৰ সাহসী যোদ্ধাজন ৮৬ বছৰীয়া ইতিহাসে আজিও ৰিঙিয়াই চতিয়াবাসীক আজিও স্বীকৃতি নাপালে ভুমিধৰ বৰদলৈয়ে দৈনন্দিন বাৰ্তা Live@(হেমাংগ হাজৰিক) চতিয়া:- ভাৰতৰ স্বাধীনতা আন্দোলনে চতিয়াতো তীব্ৰৰূপ লৈছিল৷ সুসংবদ্ধ,সুশৃংখলিত শাসনৰ মাজত থকা চহকী পৰম্পৰাৰ এই এলেকাটোৰ ওপৰত চোকা দৃষ্টি ৰাখিবলৈ বাধ্য হৈছিল ব’গা চাহাব সকল৷ ১৯৩০ চনৰ লোন আইন ভংগ আৰু ১৯৩২ চনৰ আইন অমান্য আন্দোলনত চতিয়াই গৌৰৱ পূৰ্ন ভূমিকা গ্ৰহণ কৰিছিল৷ জ্যোতিপ্ৰসাদ আগৰৱালাৰ নেতৃত্বত চতিয়াৰ বগলীবাৰীৰ ঔখোৱা বাকৰিত বিপুল সংখ্যক স্বেচ্ছাসেৱকক প্ৰশিক্ষণ দিয়া হৈছিল৷ সেই ঔখোৱা বাকৰিতে আগৰৱালাই কছাৰী গাঁৱৰ গানমাষ্টৰ গোলোক শইকীয়াক লগতলৈ সুৰ…\n“পাগলী ছোৱালী ! আজি যে প্রেমৰ দিৱস …!”\n“পাগলী ছোৱালী আজি যে প্রেমৰ দিৱস …! ” (ভেলেন্টাইন ডে’ উপলক্ষে) লীলাকান্ত পায়েং …\nদেৱেন দত্ত চাৰৰ চিন্তাৰ বিপৰীতে\nদেৱেন দত্ত চাৰৰ চিন্তাৰ বিপৰীতে ৰূপজ‍্যোতি গোস্বামী দেৱেন দত্ত চাৰৰ “চৰকাৰী টকাবোৰ কলৈ যায়? মোদীয়ে ‘স্বচ্ছ অসম’ চাই যাওকহি” শীৰ্ষক লিখনিত কলিয়াবৰৰ জয়সাগৰ দলনি আৰু ভঁৰালী বৰুৱা পুখুৰীৰ প্ৰসঙ্গ এনে বহু ব‍্যক্তি আছে যি জনক আমি চাৰ বুলি সম্বোধন কৰোঁ লাগিলে তেখেতৰ লগত ব‍্যক্তিগত কোনো সমন্ধ নাথাকিলেও বা তেখেতৰ পৰা…\nযুৱ সমাজত ভেলেন্টাইন ডে”ৰ প্ৰভাৱ\nযুৱ সমাজত ভেলেন্টাইন ডে”ৰ প্ৰভাৱ বাবলি দে দাস যোৰহাট “ভেলেন্টাইন ডে” এক অৰ্থত কবলৈ গলে প্ৰেমৰ দিৱস। এনে এটা দিন য’ত প্ৰেমিক-প্ৰেমিকা উভয়ে নিজৰ প্ৰেমাস্পদক প্ৰেম নিবেদন কৰে , ভাল লগাজনক প্ৰেমৰ প্ৰস্তাৱ দিয়ে, ঘৰৰ পৰা লুকাই চুৰকৈ গৈ হলেও নিজৰ মনৰ মানুহজন বা মানুহজনীক লগ কৰি এটা…\nসৰস্বতী পূজাৰ বিতৰ্ক\nFebruary 7, 2018 DainandinBarta Live\nসৰস্বতী পূজাৰ বিতৰ্ক বিতৰ্ক ! অসমীয়া জাতিৰ এক পৰিচিত শব্দ । আচৰিত হ’বৰ সকাম নাই । হয়, মই ঠিকেই কৈছো, অসমীয়া সকলেই হৈছে আটাইতকৈ বিতৰ্কিত লোক । যি কোনো এটা বিষয় পোৱাৰ লগে লগে টানি আনো মাথো বিতৰ্কলৈ । গঠনমূলক সমালোচনাই ভুল-ক্ৰটি বিচাৰ কৰি গঠনমূলক দিশত আগবাঢ়িবলৈ পথ মসৃণ কৰে । কিন্তু অযথা বিতৰ্কই কৰি তোলে পংগু । পিছোৱাই নিয়ে আমাৰ সমাজ ব্যৱস্থাক । সময় গতিশীল, এই গতিশীল সময়ৰ লগত খাপ খাবলৈ আমি এৰা ধৰাৰ মাজেৰে আগবাঢ়িব লাগিব । ৰূপকোঁ‌ৱৰ জ্যোতিপ্ৰসাদ আগৰৱালাইও যদি অসমীয়া ৰক্ষনশীল সমাজ ব্যৱস্থালৈ অযথা ভয়…\n৩০ জানুৱাৰী দিনটো ৰাষ্ট্ৰীয় শ্বহীদ দিৱস উদযাপন কৰোঁ আহক\n৩০ জানুৱাৰী, ১৯৪৮ – জাতিৰ পিতা মহাত্মা গান্ধীক আৰ এছ এছৰ সদস্য নাথুৰাম গডছেয়ে হত্যা কৰিছিল । মহাত্মা গান্ধীৰ হত্যাৰ দিনটো ৰাষ্ট্ৰীয় শ্বহীদ দিৱস হিচাপে উদযাপিত হৈ আহিছে । বৰ্তমান সময়ত এই দিৱস উদযাপন কৰাটো অধিক প্ৰাসংগিক হৈ উঠিছে । দেশৰ ধৰ্মনিৰপেক্ষতা আৰু গণতন্ত্ৰৰ ওপৰত আক্ৰমণ বৃদ্ধি হৈছে । হিন্দুত্ববাদৰ আদৰ্শ আৰু মনুসংহিতাক আৰ এছ এছ-এ সংবিধানৰ ঠাই লোৱাটো বিচাৰিছে । হত্যা-হিংসা চৌদিশে বৃদ্ধি পাইছে। সেয়েহে *৩০ জানুৱাৰীত ৰাষ্ট্ৰীয় শ্বহীদ দিৱস উদযাপন কৰি সম্প্ৰদায়িকতাৰ বিৰুদ্ধে মহাত্মা গান্ধীয়ে কৰা সংগ্ৰামখন আমি স্মৰণ কৰা উচিত ।* Courtesy@whatsApp\nকিছু গঠনমুলক শৈক্ষিক চিন্তা আৰু চৰকাৰী আঁচনি\nJanuary 29, 2018 DainandinBarta Live\nকিছু গঠনমুলক শৈক্ষিক চিন্তা আৰু চৰকাৰী আঁচনি কলিয়াবৰ মহকুমা প্ৰশাসনৰ শিক্ষাৰ্থীৰ উৎকৰ্ষ সাধনৰ পদক্ষেপ “শীতকালীন শিৱিৰ” (Winter Camp) সদ‍্য-বিদায়ী মহকুমাধিপতি শ্ৰীপঙ্কজ চক্ৰৱৰ্তী মহোদয়ৰ প্ৰচেষ্টাত কলিয়াবৰ মহকুমাৰ অন্তৰ্গত চৰকাৰী বিদ‍্যালয়ৰ উচ্চ শ্ৰেণীৰ ছাত্ৰ-ছাত্ৰীৰ বাবে কিতাপৰ শিক্ষাৰ পৰা কিছু ব‍্যতিক্ৰম এক শাৰীৰিক-মানসিক উৎকৰ্ষৰ বাবে শীতকালীন আৰু গ্ৰীষ্মকালীন শিৱিৰৰ পদক্ষেপ গ্ৰহণ কৰিছিল। এইবেলি শীতকালীন শিৱিৰৰ ২য় বৰ্ষ ইতিমধ‍্যে নগাঁৱৰ আমনি স্থিত গ্ৰাম‍্য বিকাশৰ ৰাজ‍্যিক প্ৰতিষ্ঠান (SIRD)ত যোৱা ১৭ জানুৱাৰী তাৰিখৰ পৰা আৰম্ভ হৈ ১৯ জানুৱাৰী তাৰিখে সামৰণি পৰিল। …\nধৰ্মীয় সংঘৰ্ষই নহয়, মানবীয়তাইহে সমাজ গঢ়ে\nJanuary 29, 2018 January 31, 2018 DainandinBarta Live\nধৰ্মীয় সংঘৰ্ষই নহয়,মানবীয়তাইহে সমাজ গঢ়ে ভাৰতবৰ্ষ ই স্বাধীনতা লাভ কৰা সময়ছোৱাৰ ইতিহাসৰ পৃষ্ঠাখন পুনৰ মেলি চাওঁ আহক।কি দেখিলোঁ আমি ? হয়,আমি দেখিলোঁ যে, ভাৰতবৰ্ষৰ স্বাধীনতাৰ লগে লগেই ধৰ্মৰভিত্তিত ভাৰতবৰ্ষ হিন্দুস্তান আৰু পাকিস্তান নামেৰে দুটা ভাগত বিভক্ত হৈ পৰিল।মুছলমান সংখ্যা গৰিষ্ঠ অঞ্চল সমূহ ল’গ লাগি জন্ম হ’ল পাকিস্তান আৰু বাকি অঞ্চল সমূহ লগহৈ সৃষ্টি হ’ল এখন নতুন ভাৰত বৰ্ষৰ । সেই সময়ছোৱাত স্বাধীনতাৰ উল্লাহে যি দৰে এচামলোকক আনন্দিত কৰি তুলিছিল তাৰ সমান্তৰাল ভাৱে এচামলোকৰ জীৱনলৈ নামি আহিছিল ঘোৰ অন্ধকাৰ।ভাৰত…\nঅসম সাহিত্য সভালৈ এইয়া অশনি শংকেত…\nDecember 30, 2017 December 30, 2017 DainandinBarta Live\nঅসম সাহিত্য সভালৈ এইয়া অশনি শংকেত… জিতুল বৰা অসম সাহিত্য সভাৰ শেহতীয়া নিৰ্বাচনৰ ফলাফলে ভাবিবলৈ বাধ্য কৰিছে যে অসম সাহিত্য সভা অতীত হোৱাৰ সময় সমাগত! তেতিয়া কিন্তু অসমবাসী ৰাইজে নিদিষ্ট চক্ৰটোক ক্ষমা নকৰিব। অসমৰ অন্যতম জাতীয় অনুষ্ঠান হিচাপে অসম সাহিত্য সভাৰ ওপৰত মাত মতাৰ অধিকাৰ নিশ্চয় সকলোৰে…\n” ভাষা-সংস্কৃতি আৰু সামাজিক উৎকৰ্ষ সাধনত সন্তান আৰু আমাৰ দায়বদ্ধতা “\n” ভাষা-সংস্কৃতি আৰু সামাজিক উৎকৰ্ষ সাধনত সন্তান আৰু আমাৰ দায়বদ্ধতা “ অৰ্পণা হাজৰিকা …\nঅতীতক যোৱাঁহে পাহৰি /নতুনক লোৱাহে আদৰি\nবৰ্তমান সমাজৰ পৰা লাহে লাহে এলাগী হ’ল কুঁহিয়াৰ শাল,তাঁতশাল, গৰুগাড়ী — – – দিলদাৰ হুছেইন অতীতক যোৱাঁহে পাহৰি /নতুনক লোৱাহে আদৰি – – – – কবি যতীন্দ্ৰনাথ দুৱৰাই কোৱা ৰ দৰেই যেন বৰ্তমান সময়ত নতুনক গুৰুত্ব প্ৰদান কৰিছে এচাম লোকে ।পুৰণি গ্ৰাম্য ব্যৱস্থাই আজিৰ একো একোখন সমাজ গঢ় দিয়াত যেন অসমৰ্থ হৈছে । আচলতে অসমীয়া সমাজৰ প্ৰকৃত গৃহিনী কোন ? আজিৰ সমাজত প্ৰকৃত গৃহিনী বুলিলে এসময়ৰ ঢেঁকীটো, তাঁতশাল ঠিক তাৰ বিপৰীতে কৃষক পৰিয়ালৰ এটা হালৰ গৰু -ম’হ ,মহফলা , গৰুগাড়ী আদি অন্যতম। কিন্তু বৰ্তমান সময়ত আধুনিকতাৰ ধামখুমীয়াত ক্ৰমান্বয়ে এলাগী…\nসুস্থ মানসিকতাৰ নতুনেৰে গঢ় দিয়ক নৱ-সমাজ\nDecember 13, 2017 December 13, 2017 DainandinBarta Live\nসুস্থ মানসিকতাৰ নতুনেৰে গঢ় দিয়ক নৱ-সমাজ শান্তনু কোঁৱৰ চমু কথা— ১/ অামাৰ প্ৰথম পৰিচয় অসমীয়া হিন্দু অামাৰ দ্বিতীয় পৰিচয় । ২/ নমামি অমামি যিমানেই নাপাতক গাৱঁৰ সমস্যা ঢাকি ৰাখিব নোৱাৰে । ৩/ অসমত সংগঠনৰ প্ৰয়োজনীয়তা নাই । বিতংকৈ… ১/ অামি যিমানেই বিজেপি , কংগ্ৰেছ , এজিপি গায় থাকিলেও অামাৰ প্ৰথম চিনাকি…\nনিচাযুক্ত দ্ৰব্য আৰু নৱ-প্ৰজন্ম\nDecember 8, 2017 DainandinBarta Live\nনিচাযুক্ত দ্ৰব্য আৰু নৱ-প্ৰজন্ম ছিগাৰেটৰ পেকেটৰ ওপৰত লক্ষ্য কৰিলে স্পষ্ট দেখা যায় যে “smoking is injurious to health” আৰু মদৰ বটলৰ ওপৰত লিখা থাকে “Drinking of liquor is injurious to health” ৷ কিন্তু আমি জানি বুজিও নুবুজাৰ ভাও জুৰি সেইবোৰ সেৱন কৰো৷ যাৰ বাবে নিচাযুক্ত দ্ৰব্যবোৰৰ জনপ্ৰিয়তা বহুত বেছি৷ সমাজৰ কিছুমান মানুহৰ ধাৰণা যে ছিগাৰেটে মনৰ ক্লান্তি আতৰাই দিয়ে আৰু মদে স্বাস্থ্য ৰক্ষা কৰে৷ বৰ্তমান মাদক দ্ৰব্য সেৱন আমাৰ…\nDecember 7, 2017 DainandinBarta Live\nManorom Gogoi অৱশেষত ছয় দশকতকৈও অধিক দিনৰ ৰক্তাক্ত সংগ্ৰামৰ পিচত নাগাসকলে স্বাধীন নাগালিমৰ সোৱাদ পোৱাটো প্ৰায় নিশ্চিত হৈছে। যদিও এতিয়ালৈকে কেন্দ্ৰীয় চৰকাৰে নাগা বিদ্ৰোহীসকলৰ সৈতে হোৱা বুজা-বুজিৰ সবিশেষ ৰাজহুৱা কৰা নাই, তথাপি ৰাষ্ট্ৰপতি মহোদয়ৰ ‘টুইট’ আৰু নাগা বিদ্ৰোহী নেতাসকলৰ বক্তব্যৰ পৰা অনুমান কৰিব পাৰি যে নাগা ৰাইজে নিজৰ ভূমি আৰু সম্পদৰ ওপৰত পূৰ্ণ অধিকাৰ সাব্যস্তকৰণৰ জৰিয়তে তওঁলোকৰ স্বাধীনতা আকাংক্ষাৰ সিংহভাগেই পূৰণ কৰিবলৈ সক্ষম হ’ব। ভাৰত ৰাষ্ট্ৰই ইয়াৰ অংগৰাজ্য এখনক পোনছাটেই পূৰ্ণ স্বাধীনতা প্ৰদান কৰিব বুলি ভৱাটো বাতুলামি মাথোন। সেই দিশৰ পৰা নাগাসকলে প্ৰস্তাৱিত নাগালিমৰ মাজেৰে যিখিনি স্বাধীনতা দিল্লীৰ পৰা আজুৰি…


Madhya Pradesh | নিশাটোৰ ভিতৰতে ভাগ্য উদয় হ’ল এগৰাকী মহিলাৰ, বিচাৰি পালে লাখ টকাৰ হীৰা– News18 assam\nভাগ্যৱতী মহিলাগৰাকীৰ নাম চামেলী বাই। পান্নাৰ হীৰাৰ অফিচৰ বিষয়া অনুপম সিঙে জনায়, মহিলাগৰাকীয়ে বিচাৰি পাইছিল ২.০৮ কেৰেটৰ হীৰাৰ টুকুৰাটো।\nLast Updated : May 29, 2022, 11:03 IST\nইয়াকে কয় ভাগ্য! আগনিশালৈ গাঁৱৰ আন মহিলাৰ দৰে সাধাৰণ এগৰাকী বোৱাৰী, কিন্তু নিশাটোৰ ভিতৰতে হৈ পৰিল লাখ লাখ টকাৰ মালিক! মধ্য প্ৰদেশৰ পান্না জিলাৰ ইত্বাকাল গাঁৱৰ বাসিন্দা এগৰাকী বোৱাৰীয়ে ২.০৮ কেৰেটৰ এটুকুৰা হীৰ। এই ৰত্নটো স্থানীয় হীৰাৰ অফিচত জমা দিয়াত জনা যায়, ইয়াৰ আনুমানিক দাম প্ৰায় ১০ লাখ টকা। বিষয়াসকলে জানিবলৈ দিয়ে, শীঘ্ৰে নিলামত তোলা হ’ব এই হীৰা টুকুৰা। মহিলাগৰাকীৰ স্বামী পেছাত কৃষিজীৱী। তেওঁলোকে জনায়, নিলামত পোৱা ধনেৰে তেওঁলোকে চহৰত এটা ঘৰ কিনিব বিচাৰে।\nতেওঁ আৰু জনায়, আগন্তুক সপ্তাহত এক নিলামৰ আয়োজন কৰা হৈছে। তাতেই বিক্ৰী কৰা হ’ব ২.০৮ কেৰেটৰ এই হীৰাৰ টুকুৰাটো। চৰকাৰী নিয়ম অনুসৰি হীৰাৰ দাম ধাৰ্য কৰা হ’ব। যিমান দামত বিক্ৰী হ’ব, তাৰ ভিতৰত চৰকাৰী ৰয়েল্টী আৰু অন্যান্য কৰৰ টকা কাটি বাকী টকা দিয়া হ’ব অৰবিন্দ আৰু তেওঁৰ পত্নীক।\nFirst published: May 29, 2022, 11:03 IST\nManipur Landslides: মণিপুৰৰ ভয়ংকৰ ভূমিস্খলনত মৃত্যু সেনা জোৱান সঞ্জয় দেৱনাথৰ


Candid Chronicles ..বিক্ষিপ্ত : আলিবাটটো - (মাৰ্চ -২০১৮ সংখ্যা 'ফটাঢোল'ত প্ৰকাশিত)\nআলিবাটটো - (মাৰ্চ -২০১৮ সংখ্যা 'ফটাঢোল'ত প্ৰকাশিত)\nআমাৰ গাঁৱৰ ঘৰৰ আগেদি এটা কেঁচা আলি আছিল, একা বেঁকাকৈ যোৱা আলিটোৱে কেইবাখনো গাঁও চুই গৈছিল। মূল বাটৰ পৰা সোমাই বহুদূৰলৈকে মানুহৰ ঘৰ নাছিল, দুইফালে কেৱল ধাননি পথাৰ। বাৰিষা দুইকাষৰ পথাৰবোৰ পানীৰে চপচপীয়া হৈ পৰিলে আলিটো ৰূপত বন্ধা সেউজীয়া মণি এধাৰ এটা যেন লাগিছিল। তথাপিও দূৰৰ গাঁৱৰ পৰা স্কুলত কলেজত পঢ়িবলৈ অহা ছোৱালীবোৰে কিন্তু পথাৰৰ মাজৰ ‘শ্বৰ্টকাট’ বাটটো এৰা নাছিল। চেণ্ডেলযোৰ হাতত লৈ মেখেলা কোঁচাই সিপাৰৰ গাঁওখনৰ পৰা পথাৰৰ বোকা পানী ফালি আহিছিল। আলিটো পোৱাৰ পাছত পথাৰৰ পানীৰে ভৰি ধুই চেণ্ডেলজোৰ পিন্ধি লৈছিল। খেতিয়কৰ ঘৰৰ ছোৱালী আছিল সেইবোৰ, বোকা পানীলৈ ভয় নকৰিছিল। আমাৰ বাবে বৰ আকৰ্ষণীয় দৃশ্য আছিল সেইটো, মেখেলা কোঁচাই স্বচ্ছ পানীৰ মাজেৰে দপদপাই অহা ছোৱালীবোৰ। নিষিদ্ধ জগতখনৰ সৈতে প্ৰথম পৰিচয়।\nকাচপিঠীয়া আলিটো ঘাঁহেৰে ভৰা আছিল, মাজতে এটা সৰু বগা লোৰ। ঘাঁহ মৰি নাইকীয়া হৈছিল লোৰটোত, সেয়া চাইকেল চলোৱা বাট। লোৰটো কেতিয়াবা ইমানেই দ’ হৈ পৰিছিল যে চাইকেলৰ চকা তাৰ পাৰত লাগিলে আৰোহী লুটিখাই পৰাৰ সম্ভাৱনা আছিল। লোৰটোৰ মাজেৰে চাইকেলখন পোনাই লৈ যোৱা নশিকাৰুবোৰৰ বাবে সকলোতকৈ ডাঙৰ প্ৰত্যাহ্বান আছিল।\nআলিটো ৰাইেজেই সাজিছিল। দুই এবছৰৰ ভিতৰতে আলিটো ঠায়ে ঠায়ে ভাঙিছিল, মাজৰ লোৰটো বেছি দ’ হৈ গৈছিল। কাষৰীয়া কোনোবা অসঞ্জাতী খেতিয়কে আলিটোৰ পাৰ কাটি নিজৰ খেতি মাটিৰ সীমা বঢ়াইছিল। খৰালি গাঁৱৰ ল’ৰাবোৰ একেলগে ওলাইছিল এদিন, ভোজভাত খাই, অশ্লীল মাতেৰে আকাশ বতাহ কঁপাই, কোৰ কটাৰী লৈ আলিটো একেদিনাই মেৰামতি কৰি পেলাইছিল। গাঁৱৰ বোৱাৰীবোৰে পূৱা ঘৰৰ আগচোতাল সাৰোতে ঘৰৰ সমুখৰ আলিখিনিও সাৰি পেলোৱা নিজৰ দ্বায়িত্ব বুলিয়েই ভাৱিছিল। কোনো কোনোৱে আকৌ নিজৰ ঘৰৰ সমূখত আলিটোৰ ঘাঁহবোৰ চাঁচি চুৰুকি নদীৰ বলুকাৰ দৰে বগা কৰি পেলাইছিল। সৰু ল’ৰা ছোৱালীবোৰে নিসংকোচে আলিটোৰ ওপৰত খেলিছিল। ধানৰ দিনৰ আলিটোতে গৰু এৰাল দিছিল। এপাৰে এৰাল দিয়া গৰুজনীয়ে সিপাৰে ঘাঁহ খাই থাকিলে টান খাই থকা পঘাডালে চাইকেল আৰোহীসকলক বৰ অসুবিধা দিছিল।\nআলিটো পাৰহৈ টিকা গধুৰ পাতিহাঁহ কেইজনী লপৰ থপৰকৈ সিপাৰৰ পুখুৰীটোলৈ গৈছিল, সেই সময়চোৱাত আলিটো যেন সিহঁতৰ ব্যক্তিগত সম্পত্তিহে। সিহঁত নিজৰ গতিৰেই যাব, নিজৰ মাজতে পেকপেকাই মছগুল হৈ যাব, লাগিলে সিফালে দৈবাসন তল নেযাওক কিয়? আলিটোৰে গধূলি নামঘৰলৈ বুলি জুম পাতি যোৱা আইতাহঁতৰ কাৰবাৰবোৰৰ সৈতে সেই পাতিহাঁহ কেইজনীৰ কিবা অদ্ভূত মিল আছিল।\nগাঁৱৰ ডেকাবোৰে আলিটোৰ কাষত থকা পুৰণি এজাৰ এজোপাৰ তলত লগ হৈ কিবা কথা পাতিছিল, কেৰম খেলিছিল। সৰুবোৰৰ সেই ঠাইকণলৈ যোৱা নিষিদ্ধ আছিল। কোনোবা সন্মানীয় মানুহ আহিলে ডেকাকেইটা সন্ত্ৰস্ত্ৰ হৈ পৰিছিল, হাতত মুঠিতে কিবা লুকুৱাইছিল।\nতথাপি আলিটো লৈ মানুহৰ আপত্তিৰ শেষ নাছিল। বাৰিষা বোকাৰে পেটপেটীয়া হৈ পৰিছিল আলিটো, খোজ কাঢ়ি যাবলৈয়ো উপায় নোহোৱা হৈছিল কেতিয়াবা। তাতে আকৌ কোনোবাই অত্যুৎসাহী হৈ বোকা মাটি জাপি দিছিল, আলিটো আৰু বেছি বেয়া হৈছিল।\nযিয়েই নহওক, মনত পৰাৰে পৰা আামাৰ আলিটো আমাৰ গাঁওখনৰ জীৱন ৰেখা আছিল। আলিটো জীৱন্ত আছিল। আলিটোৱে আমাক হহুৱাইছিল, কন্দুৱাইছিল, জীৱনৰ এক অভিন্ন অংগ আছিল।\nআলিটো লৈ আমাৰ আপত্তি কেইবাটাও আছিল। বাৰিষা বোকা হোৱাৰ লগতে সেই আলিটোৰে গাড়ী চলিব নোৱাৰিছিল। পাঁচ বছৰ বয়সত মোৰ কিবা বৰ টান অসুখ হৈছিল, ওচৰৰ হস্পিটেলৰ ডাক্তৰে আশা নাই বুলিয়েই কৈছিল। মোক গাড়ীৰে যোৰহাট চিভিল হস্পিটেললৈ নিয়াৰ সিদ্ধান্ত হৈছিল। গাড়ীখন কিন্তু মূল বাটতে ৰৈ আছিল, দেউতাই মোক আলিটোৰে কোলাত লৈ গৈছিল। সেয়া বোধহয় আগষ্ট মাহ আছিল। ভাইটিৰ জন্ম হবলৈ মাত্ৰ কেইদিনমান আছিল, সেই অৱস্থাৰেই মা লাহে লাহে পিছে পিছে আহি আছিল। অৰ্ধমৃত অৱস্থাত দেউতাৰ কান্ধত মুৰ পেলাই তেওৰ পিঠিৰ ওপৰেৰে মই দুইকাষৰ পথাৰবোৰ আৰু নিৰস আলিটোলৈ চাইছিলোঁ। আচৰিত ধৰণে সেই দৃশ্যটো মোৰ মনত স্থায়ী হৈ থাকি গ’ল, আজিও চকু মুদিলে সেই অনুভৱটো আকৌ এবাৰ চুব পাৰোঁ। আলিটোৰ বাদে সেই দিনটোৰ আৰু একো কথা মোৰ মনত নাই।\nগাঁৱৰ সকলোৱে বিছাৰিছিল আলিটো পকা হওক। কামটো সহজ নাছিল। ওচৰ পাজৰৰ গাঁৱৰ আলিবোৰ ইতিমধ্যে শিলগুটি দিয়া হৈছিল, মানুহে কৈছিল PWD য়ে ল’লে। বহু আবেদনৰ মুৰতো আমাৰ আলিটো কিবা কাৰণত PWD য়ে নলৈছিল। কোনোবাই কৈছিল আমাৰ গাঁৱত হেনো ডাঙৰ ৰাজনীতিক নাই বাবেহে আলিটো পকা হোৱা নাই। মানুহবোৰ হতাশ হৈছিল, আলিটো আৰু কেতিয়াও পকা নহ’বই বুলি হুমুনিয়াহ কাঢ়িছিল।\nবহুবছৰ এনেকৈয়ে পাৰ হৈ গৈছিল। মই নিজাকৈ গাড়ী কিনাৰ পাছত কেতিয়াবা ঘৰলৈ যাবলৈ বিছাৰিলে মায়ে কৈছিল- নাহিবি, গাড়ীখন আলিটোৰে নোসোমাই। কেতিয়াবা ছুটীৰ সময়খিনি আন ক’ৰবাত কটাবলগীয়া হৈছিল। ঘুৰাৰ সময়ত মূল বাটত গাড়ী ৰাখি আমি কেইটা খোজকাঢ়ি গৈ মা দেউতাক চাই আহিছিলোগৈ।\nএদিন এটা সুখবৰ আহিল, আলিটো পকা হ’ব। প্ৰধান মন্ত্ৰী গ্ৰাম চৰক যোজনাৰ অধীনত পৰিল আমাৰ আলিটো। চৰকাৰী মানুহ আহিল- তেওঁ‌লোকে ক’লে আলিটোৰ মাজভাগৰ পৰা দুইফালে ন ফুটকৈ মাটি লাগিব, মূঠ ওঠৰ ফুট। আৰু তাৰ বাবে যাৰ যি মাটি যায় যাব, কোনো ক্ষতিপূৰণ দিয়া নহব।\nনাই নেলাগে! কিহৰ ক্ষতিপুৰণ আকৌ? গাঁৱৰ ৰাইজ উঠি আহিল, বহুবছৰীয়া সপোন এটা ফলিয়াবলৈ লৈছে। কোনোবাই নিজৰ জেওৰা চকোৱা ভাঙিলে, কোনোবাই পোৱাতী তামোল গছ কাটিলে, কোনোবাই পকা জপনাখনকে ভেঁটিৰে সৈতে খান্দি উঠালে। এটা উৎসৱ হ’ল গাঁওখনত। ঘৰঘৰাই ৰ’ড ৰ’লাৰ সোমাল, শিলগুটি, বালিৰে ছৌদিশ ধূলিময় হ’ল, আলকতৰাৰ গোন্ধে মলমলাই গ’ল। আলকতৰা গলাবলৈ ৰাইজে নিজে খৰি কাটি দিলে।\nএসময়ত আলিটো পকা হ’ল। কিচকিচীয়া ক’লা আলকতৰা পিন্ধি আলিটো আধুনিকা হ’ল। গাঁৱৰ আপত্তিবোৰ নাইকীয়া হ’ল। আলিটো আৰু বোকা নহয়, ৰোগগ্ৰস্ত শিশুক আৰু দেউতাকে কান্ধত পেলাই মূল বাটলৈ কঢ়িয়াই আনিব নেলাগে। আমিও ছুটীৰ সময় ছোৱা আন ঠাইত কটাব নেলাগে।\nপকা আলি হোৱাৰ লগে লগে আমাৰ গাঁওখনৰ চেহেৰাই সলনি হৈ গ’ল। আগতে গাঁওখনলৈ আহিবলৈ হেহোঁ নেহো কৰা বহুলোকে খেতি পথাৰবোৰ কিনি তাত অট্টালিকা সজালে, অচিনাকী মানুহেৰে গাঁওখন ভৰি পৰিল। বাৰিষাৰ চপচপীয়া পথাৰবোৰ নাইকীয়া হ’ল, গাভৰুবোৰো টাটা মেজিকেৰে স্কুললৈ আহিব পৰা হ’ল। কিশোৰবোৰে মোবাইল ফোনত নিষিদ্ধ আনন্দৰ সন্ধান কৰা হ’ল আৰু এটা কথা হ’ল; আমাৰ পকা আলিটোৰে গাড়ী আহিব পৰা হ’ল। দিনেৰাতিয়ে বাগিছাবোৰৰ পৰা চাহপাতৰ ট্ৰাক চলিল। অপৈণত কিশোৰে ফ’ৰলেনত ঘৰ- মাটি যোৱা পইচাৰে কিনা মটৰচাইকেলবোৰ বতাহৰ গতিৰে অহা যোৱা কৰিবলৈ ধৰিলে। সঘনাই কাৰোবাক গাড়ী- বাইকে খুন্দিয়ালে, কোনোবা অকাৰণতে চিতভোলোঙা খাই পৰিল। লাইচেন্স লোৱাৰ বয়সেই নোহোৱা ড্ৰাইভাৰৰ হাত ভৰি হেৰাল।\nএক নতুন অসুখ আৰম্ভ হ’ল। আলিটোলৈ ভয় লগা হ’ল।\nল’ৰা ছোৱালীবোৰ আজিকালি আলিলৈ নাহে, মাক-দেউতাকে আহিবলৈ নিদিয়ে। আমি ঘৰত থকা সময়চোৱাত আমাৰ এটাই চিন্তা, কেনেবাকৈ সৰুবোৰৰ কোনোবা এটা আলিলৈ গ’ল নেকি? আমি বাৰীৰ জেওৰাবোৰ পকা কৰি দিলোঁ, গধুৰ লোৰ জপনাৰে ঘৰবোৰ আলিৰ পৰা নিলগাই পেলালোঁ।\nআজিও গাঁৱত আগৰ সমানেই মানুহ মৰে। বেমাৰত চিকিৎসা নেপোৱাৰ বাবে নহয়, বোকাত পিছলি পৰি কঁকাল ভাগিও নহয়। আজিকালি মানুহবোৰ গাড়ীৰ খুন্দাত মৰে, নিশা শান্তিৰে শুব নোৱাৰাৰ বাবে মৰে, ধোঁৱা-ধূলিয়ে হাঁওফাও বোৰ গেলাই পেলোৱাৰ বাবে মৰে, খোজ নেকাঢ়ি গাড়ীত উঠি ফুৰাৰ বাবে চুগাৰ প্ৰেচাৰ হৈ মৰে।\nআৰু আলিটো! সি মৰা অজগৰ এটা হ’ল আজিকালি।\nPosted by abhijitK at 11:49 PM\nপ্ৰফাইল বিচাৰ (সংকলন আৰু সম্পাদনা) - (ফটাঢোল আলোচন...\nমহাপলায়ন পৰ্ব (ফটাঢোল আলোচনীত ধাৰাবাহিক ভাৱে প্ৰকা...\nসাক্ষাৎকাৰ অৱ নগেন (জুন-২০১৮ সংখ্যা 'ফটাঢোল' ত প্ৰ...\nজম্বি বিহু ( জুন-২০১৮ সংখ্যা 'ফটাঢোল'ত প্ৰকাশিত)\nচাইকেল (আগষ্ট-২০১৮ সংখ্যা 'ফটাঢোল'ত প্ৰকাশিত)\nসফল ব্যৱসায়ী শ্ৰীঅলকেশ ভাগৱতীৰ জীৱনৰ এটা দিন (চেপ্...\nভয় (অক্টোবৰ-২০১৮ সংখ্যা 'ফটাঢোল'ত প্ৰকাশিত)


ইণ্ডিয়ান ৰিভাইচ ভাৰচন (IRV) আচামিচ - 2019 বিচাৰকর্তাবিলাক 1 অধ্যায়\nবিচাৰকর্তাসকলৰ পুস্তক খন কোনে লিখিছে, সেই সম্পর্কে কোনো স্পষ্ট উল্লেখ এই পুস্তক খনত নাই, কিন্তু ইহুদি পৰম্পৰা অনুসৰি এই পুস্তক খনৰ লিখক হিচাপে চমুৱেলক কয়। চমুয়েল আছিল বিচাৰকসকলৰ শেষৰ জন বিচাৰক। বিচাৰকর্তাসকলৰ পুস্তকৰ লিখকসকলে ৰাজতন্ত্র গঢি উঠাৰ আগভাগৰ সময়খিনিতে বসবাস কৰিছিল। বাৰে বাৰে বিবৃতিযোগে কোৱা হৈছে যে, “সেই সময়ত ইস্রায়েলত কোনো ৰজা নাছিল” (বিচাৰকর্তা 17:6; 18:1; 19:1; 21:25) এনে মন্তব্যই এই পুস্তক লিখাৰ সময় আৰু সংঘটিত হোৱা ঘটনা সমূহৰ মাজত এটা পার্থক্য আনি দিয়ে। ‘বিচাৰকর্তাসকল’ মানে এক অর্থত ‘উদ্ধাৰকর্তা’। মূলত বিচাৰকর্তাসকলে অত্যাচাৰী বিদেশীসকলৰ পৰা ইস্রায়েলী লোকসকলক উদ্ধাৰ কৰি উলিয়াই আনে। তেওঁলোকৰ মাজত কিছুমানে একোজন আৰু কিছুমানে বিচাৰক হিচাপে কর্ম কৰিছিল।\nসম্ভৱতঃ লিখাৰ সময় প্রায় 1043 - 1000 খ্রীষ্টপূর্ব।\nএটা সম্ভাব্য সময়ৰ কথা মনলৈ আহে যে, বিচাৰকর্তাসকলৰ পুস্তক খন হয়তো দায়ুদৰ ৰাজত্বকালত সংকলিত কৰা হৈছিল আৰু ইয়াৰ মানৱীয় উদ্দেশ্য আছিল যিহোচূৱাৰ মৃত্যুৰ পাছৰ পৰা অকার্যকৰী ব্যৱস্থাৰ সৈতে ৰাজতন্ত্রৰ সুবিধা প্রদর্শন কৰা।\nইস্রায়েলীয় লোকসকল আৰু বাইবেলৰ ভৱিষ্যত পাঠকবৃন্দ।\nএই ঐতিহাসিক সময়ৰ মাজেৰে ইস্রায়েলৰ প্রথম ৰজা হোৱাৰ সময়ৰ পৰা দেশৰ উন্নয়ন, ই মাত্র ইতিহাসৰ উপস্থাপনৰ বাবে নহয়, কিন্তু বিচাৰকর্তাসকলৰ সময়ৰ এক আধ্যাত্মিক দৃষ্টিভংগী উপস্থাপন কৰা হয় (24:14-28; 2:6-13); যিহোৱাই প্রদর্শন কৰিছিল অব্রাহামৰ প্রতি তেওঁ বিধানৰ বিশ্বাসযোগ্যতা, আনকি লোকসকলে তেওঁৰ সৈতে বিধান ভংগ কৰাৰ পাছতো তেওঁ ইয়াক প্রদর্শন কৰিছিল। যিহোৱাই লোকসকলক সোঁৱৰাই দিছিল তেওঁৰ বিধানৰ প্রতি থকা বিশ্বাসযোগ্যতা, আৰু তেওঁ কোনো ৰজা বা বিচাৰকর্তা নহয়। যদি ঈশ্বৰে কোনো এজনক জাতিৰ মাজৰ পৰা চয়তানৰ বিৰুদ্ধে যুদ্ধ কৰিবৰ বাবে সৃষ্টি কৰে, (আদিপুস্তক 3:15) তেনেহলে সেয়া প্রত্যেক বংশৰ পৰা সমান সংখ্যক বিচাৰকর্তা হয়তো হ’ব।\nক্ষয় আৰু মুক্তি\n1. বিচাৰকর্তাসকলৰ অধীনত ইস্রায়েলৰ চর্ত — 1:1-3:6\n2. ইস্রায়েলৰ বিচাৰকর্তাসকল — 3:7-16:31\n3. ইস্রায়েলৰ পাপময় ঘটনাৰ প্রদর্শন — 17:1-21:25\nকনানীয়াসকলৰ সৈতে ইস্রায়েলসকলৰ যুদ্ধ\n1 যিহোচূৱাৰ মৃত্যুৰ পাছত ইস্ৰায়েলৰ সন্তান সকলে যিহোৱাক সুধিলে, “কনানীয়াসকলৰ বিপক্ষে আমি যেতিয়া যুদ্ধ কৰিবলৈ উপত্যকাৰ ওপৰলৈ যাম, তেতিয়া আমাৰ হৈ যুদ্ধ কৰিবলৈ কোনে প্রথমে তেওঁলোকক আক্রমণ কৰিব?”2উত্তৰত যিহোৱাই ক’লে, “প্রথমে যিহূদা ফৈদৰ লোকসকল যাব; চোৱা, মই তেওঁলোকৰ হাততে এই দেশ সমৰ্পণ কৰিলোঁ।”3এই কথা শুনাৰ পাছত যিহূদা বংশৰ লোক সকলে গৈ চিমিয়োন ফৈদৰ তেওঁলোকৰ ভাইসকলক ক’লে, “যি ঠাই আমাৰ ভাগত পৰিছে, সেই অঞ্চলত থকা কনানীয়াসকলৰ অহিতে যুদ্ধ কৰিবৰ বাবে তোমালোকো আমাৰ সৈতে আহাঁ, তেতিয়া আমি একেলগে মিলি যুদ্ধ কৰিব পাৰিম আৰু পাছত সেইদৰে আমিও তোমালোকৰ অঞ্চল দখল কৰিবৰ বাবে তোমালোকৰ লগত যুদ্ধলৈ যাম।” তেতিয়া চিমিয়োন ফৈদৰ লোকসকল তেওঁলোকৰ লগত গ’ল।\n4 যিহূদা বংশৰ লোকসকল ওপৰলৈ উঠি গৈ আক্রমণ কৰাত যিহোৱাই কনানীয়া আৰু পৰিজ্জীয়াসকলৰ ওপৰত তেওঁলোকক জয়ী কৰিলে। তেওঁলোকৰ দহ হাজাৰ সৈন্যক তেওঁলোকে বেজক অঞ্চলত বধ কৰিলে।5বেজকত তেওঁলোকে অদুনী বেজক* অদুনী-বেজক সেই সময়ত বেজকৰ ৰজা আছিল।ক দেখা পাই তেওঁৰ সৈতে যুদ্ধ কৰিলে আৰু কনানীয়া ও পৰিজ্জীয়াসকলক পৰাস্ত কৰিলে।6কিন্তু অদুনী-বেজক যেতিয়া পলাই গৈছিল, তেতিয়া তেওঁলোকে পাছে পাছে খেদি গৈ তেওঁক ধৰি তেওঁৰ হাত আৰু ভৰিৰ বুঢ়া আঙুলি কাটি পেলালে।7তাতে অদুনী-বেজকে ক’লে, “মই সত্তৰজন ৰজাৰ হাত আৰু ভৰিৰ বুঢ়া আঙুলি কাটি পেলাইছিলোঁ। তেওঁলোকে মোৰ মেজৰ তলত পৰা আহাৰ বুটলি খাইছিল। মই তেওঁলোকৰ প্রতি যেনে কার্য কৰিলোঁ, ঈশ্বৰেও মোলৈ তেনে কৰিলে।” পাছত তেওঁলোকে অদুনী-বেজকক যিৰূচালেমলৈ আনিলে আৰু তেওঁৰ সেই ঠাইতে মৃত্যু হ’ল।\n8 যিহূদা বংশৰ লোকসকলে যিৰূচালেম আক্রমণ কৰি, সেই ঠাই অধিকাৰ কৰিলে। তেওঁলোকে তৰোৱালেৰে সকলোকে বধ কৰি নগৰখনত জুই লগাই দিলে।9তাৰ পাছত তেওঁলোকে পাহাৰীয়া এলেকা, নেগেভ আৰু পশ্চিমৰ নিম্নভূমিত বাস কৰা কনানীয়াসকলৰে সৈতে যুদ্ধ কৰিবলৈ নামি গ’ল। 10 তেওঁলোকে হিব্ৰোণৰ বাসিন্দা কনানীয়াসকলৰ বিৰুদ্ধে আগুৱাই গৈ চেচয়, অহিমন আৰু তল্ময়ক পৰাস্ত কৰিলে। হিব্ৰোণৰ আগৰ নাম আছিল কিৰিয়ৎ-অর্ব্ব।\n11 তাৰ পৰা তেওঁলোক দবীৰ চহৰৰ বিৰুদ্ধে আগবাঢ়ি গ’ল; দবীৰৰ পূর্বৰ নাম আছিল কিৰিয়ৎ-চেফৰ। 12 কালেবে কৈছিল, “যি জনে কিৰিয়ৎ-চেফৰক আক্ৰমণ কৰি অধিকাৰ কৰিব, মই মোৰ জী অকচাক তেওঁৰে সৈতে বিয়া দিম।” 13 তাতে কালেবৰ ভায়েক কনজৰ সন্তান অৎনীয়েলে দবীৰ অধিকাৰ কৰিলে আৰু সেয়ে কালেবে নিজৰ জীয়েক অকচাক অৎনীয়েলে সৈতে বিয়া দিলে। 14 অৎনীয়েলৰ লগত অকচা অহাৰ পাছতেই অকচাই স্বামীক খাটিবলৈ ধৰিলে, যাতে তেওঁ তাইৰ বাপেকক তাইৰ কাৰণে এখন পথাৰ দিবলৈ অনুৰোধ কৰে। পাছত অকচা যেতিয়া গাধৰ পিঠিৰ পৰা নামিল, কালেবে তাইক সুধিলে, “তোমাক কি লাগে মাজনী?” 15 তাই উত্তৰ দিলে, “দেউতা, আপুনি মোক এক আশীৰ্ব্বাদ দিয়ক; কিয়নো আপুনি মোক নেগেভৰ ভূমি যেতিয়া দিছে, তেন্তে জলৰ নিজৰাবোৰো মোক দিয়ক।” এই কথা শুনি কালেবে তাইক সেই ঠাইৰ ওপৰ আৰু তল অংশত থকা নিজৰাবোৰ দিলে।\n16 মোচিৰ শহুৰেকৰ বংশৰ সন্তান সকল, যিসকল জাতিত কেনীয়া আছিল, তেওঁলোকে যিহূদাৰ লোকসকলৰ সৈতে খেজুৰ চহৰৰ† খেজুৰ চহৰ অর্থাৎ যিৰিহো নগৰ পৰা অৰাদ এলেকাৰ ওচৰৰ নেগেভত থকা যিহূদাৰ লোকসকলে বসবাস কৰা মৰুভূমিলৈ তেওঁলোকে সৈতে বসবাস কৰিবলৈ উঠি গ’ল। 17 যিহূদা বংশৰ লোক সকলে তেওঁলোকৰ ভাই চিমিয়োন বংশৰ লোক সকলৰ লগত গৈ চফৎ চহৰৰ বাসিন্দা কনানীয়াসকলক আক্রমণ কৰিলে আৰু সেই চহৰ সম্পূর্ণকৈ বিনষ্ট কৰিলে। এই কাৰণতে সেই চহৰৰ নাম দিয়া হ’ল হৰ্মা‡ যাৰ অর্থ বিনষ্ট। 18 যিহূদা বংশই গাজা, অস্কিলোন, ইক্ৰোণ চহৰ আৰু তাৰ ওচৰ-পাজৰৰ অঞ্চলসমূহ দখল কৰিলে। 19 যিহোৱা যিহূদা বংশৰ লোকসকলৰ সঙ্গত আছিল। তেওঁলোকে পাহাৰী এলেকাবোৰ দখল কৰি নিছিল হয়, কিন্তু সমতল ভূমিৰ নিবাসীসকলক খেদাব পৰা নাছিল, কাৰণ তেওঁলোকৰ লোহাৰ ৰথ আছিল।\n20 মোচিৰ আজ্ঞা অনুসাৰে হিব্রুণ চহৰ কালেবক দিয়া হ’ল। অনাকৰ তিনিটা পুতেকক কালেবে হিব্ৰোণৰ পৰা খেদাই দিলে। 21 কিন্তু বিন্যামীন বংশৰ লোকসকলে যিৰূচালেমত বাস কৰা যিবুচীয়াসকলক উচ্ছেদ নকৰিলে; সেয়ে বিন্যামীন বংশৰ লগত যিবুচীয়াসকল আজিও তাত বসবাস কৰি আছে।\n22 যোচেফৰ বংশয়ো বৈৎএল নগৰ আক্রমণ কৰিবলৈ গ’ল। যিহোৱা তেওঁলোকৰ সঙ্গী আছিল। 23 তেওঁলোকে বৈৎএল নগৰখন ভালদৰে চাইচিতি আহিবলৈ মানুহ পঠালে; বৈৎএলৰ আগৰ নাম আছিল লুজ। 24 পাছত চোৰাংচোৱাসকলে সেই নগৰৰ পৰা এজন মানুহক বাহিৰলৈ ওলাই অহা দেখি, তেওঁক ক’লে, “অনুগ্রহ কৰি এই নগৰত সোমোৱাৰ পথটো আপুনি আমাক দেখুৱাই দিয়ক। আমি আপোনালৈ দয়ালু হ’ম।” 25 তেতিয়া তেওঁ তেওঁলোকক নগৰত সোমোৱা পথ দেখুৱাই দিয়াত তেওঁলোকে গৈ সেই নগৰ তৰোৱালেৰে আক্রমণ কৰিলে, কিন্তু সেই লোকজনক আৰু তেওঁৰ পৰিয়ালৰ সকলো লোকক ৰেহাই দিলে। 26 তাৰ পাছত সেই মানুহজনে হিত্তীয়াসকলৰ দেশলৈ গৈ তাত এখন নগৰ সাজিলে আৰু তাৰ নাম লুজ ৰাখিলে; আজিলৈকে নগৰখন এই নামেৰেই আছে।\n27 মনচিৰ বংশৰ লোকসকলে বৈৎ-চান, তানক, দোৰ, যিব্লিয়াম, মগিদ্দো চহৰৰ আৰু ইয়াৰ আশে-পাশে থকা গাওঁবোৰৰ বাসিন্দাসকলক উচ্ছেদ নকৰিলে, কাৰণ কনানীয়াসকলে সেই ঠাইতে থাকিবলৈ মন দৃঢ় কৰিলে। 28 পাছত ইস্ৰায়েলীয়াসকল যেতিয়া শক্তিশালী হৈ উঠিল, তেতিয়া তেওঁলোকে সেই কনানীয়াসকলক তেওঁলোকৰ দাস হৈ কাম কৰিবলৈ বাধ্য কৰালে; কিন্তু তেওঁলোকক একেবাৰে খেদি নিদিলে।\n29 ইফ্ৰয়িমৰ বংশধৰসকলেও গেজৰৰ পৰা কনানীয়াসকলক বাহিৰ কৰি নিদিলে; সেয়ে তেওঁলোক গেজৰতে তেওঁলোকৰ মাজত বাস কৰি থাকিল।\n30 জবূলুন বংশৰ লোকসকলেও কিট্ৰোন আৰু নহলোলৰ পৰা কনানীয়াসকলক বাহিৰ কৰি নিদিলে; তাতে কনানীয়াসকল তেওঁলোকৰ মাজতে বাস কৰি থাকিল, কিন্তু জবূলূনৰ বংশধৰসকলে তেওঁলোকক দাসৰ কাম কৰিবলৈ বাধ্য কৰালে।\n31 আচেৰ বংশয়েও অক্কো, চীদোন, অহলাব, অকজীব, হেলবা, অফীক, আৰু ৰহোবৰ লোক সমূহক বাহিৰ নকৰিলে। 32 তেওঁলোকে সেই ঠাইৰ বাসিন্দা কনানীয়াসকলৰ মাজতে বাস কৰিবলৈ ধৰিলে, কাৰণ তেওঁলোকে সেইসকলক বাহিৰ নকৰিলে।\n33 নপ্তালী বংশৰ লোকসকলে বৈৎ-চেমচ আৰু বৈৎ-অনাৎৰ লোকসকলক বাহিৰ নকৰিলে আৰু তেওঁলোকে সেই ঠাইৰ কনানীয়াসকলৰ মাজত বাস কৰিবলৈ ধৰিলে; বৈৎ-চেমচ আৰু বৈৎ-অনাৎবাসীক নপ্তালীসকলৰ বাবে কাম কৰিবলৈ বাধ্য কৰালে।\n34 ইমোৰীয়াসকলে দানৰ বংশধৰসকলক পাহাৰীয়া এলেকাতে আটক কৰি বসতি কৰিবলৈ বাধ্য কৰালে; তেওঁলোকক সমতল ভূমিলৈ নামি আহিব নিদিলে। 35 ইমোৰীয়াসকলে হেৰচ পর্বত, অয়ালোন আৰু চালবীমত বাস কৰিবলৈ ধৰিলে; কিন্তু যোচেফৰ বংশৰ লোকসকলৰ সৈন্য শক্তিয়ে সেইবোৰ জয় কৰিলে আৰু ইমোৰীয়াসকলক তেওঁলোকৰ দাসৰ কার্য কৰিবলৈ বাধ্য কৰালে। 36 ইমোৰীয়াসকলৰ সীমা অক্ৰব্বীম গিৰিপথৰ পৰা চেলা পাৰ হৈ ওপৰৰ পর্বতীয়া অঞ্চললৈকে আছিল।\n*1 অধ্যায়:5 অদুনী-বেজক সেই সময়ত বেজকৰ ৰজা আছিল।\n†1 অধ্যায়:16 খেজুৰ চহৰ অর্থাৎ যিৰিহো নগৰ\n‡1 অধ্যায়:17 যাৰ অর্থ বিনষ্ট


xukhdukh.com July 22, 2018 DR-HIREN-GOHAIN, MAHIRUH, MUKALI-CHINTA, ডঃহীৰেন-গোহাঁই, মহীৰূহ, মুকলি চিন্তা,\nঅখিল ভাৰত জাপি সংৰক্ষিণী সন্মিলন\nসপোনত কেতিয়াবা কিছুমান অদ্ভুূত ঘটনা দেখা যায়। পিছত ভাবিলে মজা লাগে। পাঠক সকলৰ নিশ্চয় তেনে অভিজ্ঞতা নোহোৱাকৈ থকা নাই। অৱশ্যে সম্প্ৰতি তিনি-চাৰি বছৰীয়া শিশুক ধৰ্ষণ কৰি হত্যা কৰাৰ দেশজুৰি যি জক উঠিছে যে বাস্তৱ নে দুুঃস্বপ্ন ধৰাই টান হৈছে। কিছুমান পবিত্ৰাত্মাই দেশ চলোৱা বাবে এনে প্ৰেত-লীলা চলিছে নেকি, ভাবিবলৈ বাধ্য হওঁ। যাহওক, সেইবোৰ বাজে কথা। আমি ইতিবাচক চিন্তা কৰা উচিত। নেতিবাচক চিন্তা মনস্তাত্ত্বিক বিকাৰ। মােৰ সপােনটোতে অপূর্ব ইতিবাচক চিন্তাৰ সকলাে লক্ষণ দেখা গৈছিল।\nসপােনতে দেখিলোঁ কলাক্ষেত্ৰত মহাসমাৰােহে অখিল ভাৰত জাপি সংৰক্ষিণী সন্মিলনৰ অধিৱেশন বহিছে। দুগৰাকী কৃতবিদ্য ধীমান পুৰুষে আঁত ধৰিছে। এজন সর্বজনমান্য স্বাধীনচিতীয়া সাংবাদিক ভুৰুং পাঠক, আনজন। যশস্বী বিদ্বান সর্বানন্দ গােস্বামী। দুয়ােৰে উদাত্ত ভাষণেৰে সন্মিলন আৰম্ভ হ'ল। তেওঁলােকে অতি প্রাঞ্জল ভাষাত আৰু পানী-নসৰকা যুক্তিৰে ৰাইজক জাপিৰ ব্যাপক অপব্যৱহাৰ সম্পর্কে সজাগ কৰি দিলে। বৰষুণ আহিলেহে জাপি ব্যৱহাৰ কৰিব লাগে। বৰষুণ অহাৰ লক্ষণ নাথাকিলে জাপিটো লৈ ফুৰিলে সি এটা হাড়মালহে হব, আন কামতাে অসুবিধা হব। সেয়ে দুয়াে জাপিৰ উচিত ব্যৱহাৰ সম্পর্কে সঁকীয়নি দি অসমৰ ৰাইজক সাৱধান কৰি দিলে। সভাস্থ সকলৰ মাজত জাপিসজীয়া গাৱঁৰ জনৈক প্রতিনিধিয়ে জাপিৰ ব্যৱহাৰ বন্ধ হলে গাওঁবাসীৰ জীৱিকা ক্ষতিগ্রস্ত হব, আৰু বৰষুণৰ বতৰত কাষতে পােৱাকৈ জাপিৰাখিব লাগে বুলি কৈছিলহে, আটাইৰে ধিক্কাৰত বেচেৰাই তাপ মাৰিলে। হাৰিয়ানাৰ বতৰ-বিজ্ঞানী ঝনক সিং চৌতালাই কলে যে মানুহে স্মৰণাতীত কালৰে পৰা বতৰৰ লগত তাল মিলাই চলি আহিছে। আপােনালােকৰ হিয়াৰ আমঠু ঝাপিকো তাল বুজিহে ব্যৱহাৰ কৰা উচিত। ঝাপি’ৰ দিন এনেয়েও গৈছে। প্রথমে ‘ছৰি ব্যৱহাৰ কৰক, তাৰ পিছত ‘ৰেইন কোট’, তভি যদি ফইদা নুঠে তেতিয়াহে ঝাপি’ভৰালৰ গাধৈৰ পৰা উলিয়াব লাগে। ঝন সিং চৌতালাৰ বক্তৃতাই আটাইৰে হৃদয় স্পর্শ কৰিলে। হাত-চাপৰি, সুহুৰিৰ গির্জনিত কেইমিনিটমান আৰু একো শুনাই নগ’ল। দিল্লীৰ ৰামৰতন শিউনন্দনজীয়ে এক তত্ত্বগধুৰ বক্তৃতাৰে জাপিৰ আধ্যাত্মিক মহিমা বখানিলে। সভাৰ আলােচনাৰ মােখনি মাৰি ভুৰুং পাঠকে কলে যে চিন্তাৰ কাৰণ নাই। জাপি কিছু outdated হলেও প্রয়ােজনত ভুৰুং কৰে তাৰ তলত আশ্রয় ল’ব পাৰি। সৰ্বানন্দ গােস্বামীয়ে ক'লে যে এই বিষয়ে নানা মুনিৰ নানা মত। ইয়াকে কয় democracy। প্রয়ােজনবােধে আনন্দমনে যি কোনাে এটা মতত ওলমি দিব লাগে। এনেতে এক কলেজীয়া চেঙেৰা উঠি ক'লে যে বৰষুণ দিয়াৰ সময়ত জুপুকা লাগি থাকি বৰষুণ গলে জাপি উলিয়ালে লাভ কি হ’ব? কেউ পিনৰ পৰা তাৰ ওপৰত ‘চোপ ৰও’, ‘নিকাম্মা’, ‘বেইমান’আদি ধ্বনিৰ বৰষণ হােৱা সত্বেও কলেজীয়া চেঙেৰাই তাৰ জেদ নেৰিলে দেখি মই তাইজ্জ মানিলোঁ। শেষত ঝনক সিং চৌতালাই তেতিয়া জ্ঞানগর্ভ যুক্তিৰে বুজালে যে যদি একো নকৰাকৈ বহি থাকোতেই বৰষুণজাক যায়, তেনেহলে জাপিৰ আৰু দৰকাৰ কি? কলেজীয়া চেঙেৰাই উত্তৰ কাটিলে যে বৰষুণে কর্মনাশ কৰা সময়ত বহি থকাটো বােদ আৰু কাপুৰুষৰহে লক্ষণ। চিঞৰ-বাখৰ, হাই-উৰুমিত হলঘৰ কঁপি উঠা যেন লাগিল। সাৰ পাই দেখিলোঁ বাৰিষাৰ দিনতাে ঘৰৰ সমুখৰ ৰাস্তাটো মেৰামতী কৰি থকা বাবে ক্রাশ্বাৰ মেচিনৰ তীব্র ঘর্ঘণিয়ে মােৰ শােৱা কোঠাৰ খিৰিকি কঁপাই দিছে।\nকুমাৰী হিমা দাসৰ কৃতিত্ব\nভাৰতৰ মহিলা ক্রীড়া-জগতৰ কিংবদন্তী-স্বৰূপ পি-টি-ঊষাই ৪০০ মিটাৰ দৌৰত চতুর্থ স্থান পাওঁতেই দেশ জুৰি আনন্দৰকলৰৱ উঠিছিল। আজি অসমৰ গাৱলীয়া ছােৱালী হিমাই হেলাৰঙে বিশ্ব-প্রতিযােগিতাৰ স্বর্ণপদক আঁজুৰি অনাত দেশ জুৰি অভিনন্দন, প্রশংসাৰ জোৱাৰ উঠিছে। প্রতিজন অসমীয়াৰ বুকু ওফন্দি উঠিছে। সকলােৰে শুভাশীষ আৰু শুভেচ্ছা বর্ষিত হৈছে তেওঁৰ ওপৰত। আমিও তেওঁৰ উজ্বল ভবিষ্যত কামনা কৰিলোঁ। | কিন্তু যােৱা দেওবাৰৰ The Hindu কাকতত তেওঁৰ এটা উক্তি পঢ়ি কিছু চিন্তিত হ'লোঁ। তেওঁ কৈছে যে তেওঁৰ গাৱঁৰ ওচৰে-পাঁজৰে এতিয়া বঙালী মুশ্লিম আৰু হিন্দুৰ আধিপত্য দেখি তেওঁ ব্যথিত হৈছে। “দি হিন্দু কাকতৰ সাংবাদিকজনে কি কাৰণে তেওঁৰ উক্তিৰ লগতে উগ্র জাতীয়তাবাদৰ পােষকতা কৰা অসমীয়া নেতাৰাে ক্ষুব্ধ উক্তি জুৰি দিলে, বুজি নাপালোঁ। এই মুহৰ্ত্তত ইয়াৰ পৰিণাম হব পাৰে নাগৰিকত্ব আইন সংশােধনী বিধেয়কৰ বিৰুদ্ধে অসমত (ঘাইকৈ অসম উপত্যকাত) গঢ়ি উঠা ঐক্যবদ্ধ জনমতত বিভাজন অনা।\nকুমাৰী হিমা দাসৰ বয়স উনৈছ বছৰৰ তলত। ৰাজনীতিৰ নানা পাকচক্র তেওঁ বুজি উঠাই নাই। তাতে তেওঁৰ এই অভূতপূর্ব সাফল্যৰ পিছত নানা মহলে তেওঁক দিয়া উৎসাহ-উদগনিৰ মাজত কাৰাে কাৰাে কু-মতলব থকাৰ কথা তেওঁৰ মনলৈ নহাই স্বাভাৱিক। এই শুভক্ষণত যাতে সকলাে তেওঁৰ শুভাকাংক্ষী হৈ থাকে, তেওঁ যত্নবান হব লাগিব। অসমৰ কোনাে জনগােষ্ঠীকে যাতে তেওঁ পৰ বুলি নাভাবে, সজাগ থকাই ভাল। | তেওঁৰ ক্ৰীড়া-নৈপুণ্য এইবােৰ গােলমলীয়া কথাৰ বহুত ওপৰত। তেওঁ নুবুজাকৈ এইবােৰ কথাৰ চাকনৈয়াত সােমাই গ'লে তেওঁৰ ক্ৰীড়া-নৈপুণ্যও ক্ষতিগ্রস্ত হব পাৰে বুলিহে আমি শংকিত হৈছে।\nআইনষ্টাইনৰ বৰ্ণ বিদ্বেষ?\nআধুনিক বিজ্ঞানৰ মহামনীষী এলবার্ট আইনষ্টাইন সদায় সমাজ-সচেতন ব্যক্তি নাছিল। তেওঁ বিজ্ঞানৰ তাত্ত্বিক গৱেষণাতে ডেকা বয়সত নিমগ্ন আছিল। কিছুমান তাত্ত্বিক সিদ্ধান্ত ইমানেই অভিনৱ আৰু যুগান্তকাৰী আছিল (যেনে মহাকর্ষণজনিত তৰংগ’) যে এতিয়াহে তাৰ কাৰ্যকৰী প্ৰমাণ ওলাইছে। স্বাভাৱিকতে সামাজিক পৰিপাশ্বত কি হৈছিল তেওঁ বিশেষ খবৰ নাপাইছিল। কিন্তু ত্ৰিছৰ দশকত নাৎছি বর্ণবাদে জার্মানিত তেওঁৰ স্বজাতীয় ইহুদি সকলৰ সৈতে তেওঁৰ ওপৰত এনে ভয়ানক বর্ণবৈষম্যমূলক নির্যাতন চলালে যে তেওঁ বর্ণবাদৰ মাৰাত্মক মানবতা-বিৰােধী চৰিত্ৰৰ পৰিচয় পালে। আনকি শেষত আশ্রয় লােৱা আমেৰিকাত বিখ্যাত কৃষ্ণাংগ গায়ক পল ৰ'বছৰ লগ লাগি চল্লিছ-পঞ্চাছৰ দশকৰ আমেৰিকাত প্রচলিত শ্বেতাংগ সকলৰ কৃষ্ণাংগ সকলৰ ওপৰত তেওঁ প্রবল বর্ণবাদী নিপীড়নৰ তীব্ৰ বিৰােধিতা কৰিছিল। এই বিষয়ে আমি নতুন পদাতিক আলােচনীৰ দুই-তিনিটা সংখ্যাত আমেৰিকাৰ লাইব্রেৰিত পােৱা কিতাপৰ তথ্য উদ্ধৃত কৰি প্রবন্ধ লিখিছিলোঁ। তাৰ আগলৈকে তেওঁক ৰাজনীতিৰ প্রতি নির্লিপ্ত পকাচুলীয়া ঋষি বুলিয়েই অসমৰ লােকে জানিছিল। | মার্কিন শাসক মহলে আইনষ্টাইনৰ এইটো ভাবমুর্তিয়েই থকা বিচাৰে। সেয়ে কুৰি শতিকাৰ দ্বিতীয় দশকৰ আগফালে তেওঁ জাপানলৈ ভ্ৰমণ কৰিবলৈ আহোঁতে ৰখা ডায়েৰিত চীন, শ্রীলংকা আদি প্ৰাচ্যৰ দেশৰ অধিবাসী সকলৰ অস্বাস্থ্যকৰ জীৱন-যাত্রা, অপৰিষ্কাৰ পৰিবেশত জীৱন-নির্বাহ আদি বিষয়ে তেওঁ কৰা মন্তব্যবােৰ এতিয়া নতুনকৈ সোঁ-পন্থী বাতৰি-যােগনীয়াৰ সংস্থাবােৰে ধুমধাম প্রচাৰ কৰিছে। সিহঁতে নকয় যে সেইবােৰ তেওঁ ডেকা বয়সত কৰা মন্তব্য, যেতিয়া তেওঁ ঔপনিবেশিকতাৰ মাৰাত্মক ক্ষতিৰ কথা নাজানিছিল। পূৰঠ বয়সত আইনষ্টাইন আছিল এজন দৃঢ়চেতা অবিমিশ্র মানবতাবাদী যাৰ মনত বর্ণবাদী চিন্তাৰ কোনাে নামগােন্ধ নাছিল। কিবা কাৰণে বিশ্ব পুঁজিবাদে পৃথিবীত মানৱ জাতিৰ মাজত নানা ভেদাভেদ থকা বিচাৰে। সেই উদ্দেশ্যে আইনষ্টাইনক বর্ণবাদী ৰূপ দিয়া হৈছে।\nচীনৰ জাতীয়তাবাদ আৰু ইশ্লাম-বিদ্বেষ\nচীনে যদিও নিজকে সমাজবাদী দেশ বুলি কৈ আছে, চীনৰ ভূখণ্ডৰ অন্তৰ্গত কিছুমান বেলেগ জাতিৰ আত্মনিয়ন্ত্ৰণৰ প্ৰশ্নত সমাজবাদী চিন্তাৰ পৰিচয় দিয়া নাই। সেইবিলাকৰ সংস্কৃতিৰ ওপৰত নানা সংস্কাৰ ওপৰৰ পৰা জাপি দিয়াৰ উপৰি মূল ‘হান’ জাতিৰ চীনা মানুহেৰে সেইবােৰ অঞ্চল ভৰাই জাতিবােৰৰ বিলুপ্তিৰ পথহে ৰচনা কৰিছে।\nএই কাৰ্যপন্থাৰ উৎকট নিদর্শন দেখা যায় ছিনচিয়াং (জিনজিয়াং) প্রদেশত। তাত থকা ‘উইগুৰ’ জাতিয়ে চীনা স্বেচ্ছাচাৰী আধিপত্যৰ বিৰুদ্ধে কৰা বিদ্রোহ কঠোৰ হাতেৰে দমন কৰাৰ উপৰি ‘উইগুৰ’ সকলৰ এচামে ইশ্নামীয় সন্ত্রাসবাদৰ আশ্রয় লােৱা হেতুকে সমগ্র ‘উইগুৰ সকলৰ ধৰ্মতাে হাত দিছে। ই সাংস্কৃতিক অৱদমন।\nখবৰত ওলাইছে, ছিনচিয়াঙত ৰােজা ৰখা, ৰমজান পালন কৰা, কোৰানৰ অধ্যয়ন কৰা আদি ধর্মীয় আচাৰাে নিষিদ্ধ কৰা হৈছে। অৱশ্যে পছিমীয়া সংবাদ মহলে কেতিয়াবা পশ্চিমৰ বিৰােধিতা কৰা ৰাষ্ট্ৰৰ বিৰুদ্ধে অপপ্রচাৰ কৰে। প্রকৃত সত্য কি, জানিবলৈ মন যায়।\nমহংগাঈ বড় ৰহা হায়! প্রধানমন্ত্রী মােদীয়ে ২০১৬ চনত গুৱাহাটীত সগর্জনে বক্তৃতা দিয়া মনত পৰে। কংগ্ৰেছৰ নানা কুকীৰ্ত্তিৰ মাজত উল্লেখ কৰিছিল অতিপাত মূল্যবৃদ্ধিৰ কথা। এতিয়া পিছত হৈছে কি? প্রতি তিনিমাহে-চাৰিমাহে নিত্যপ্রয়ােজনীয় বস্তুৰ দাম বাঢ়ি আছে। আলু কিলােত ত্রিছ টকা হ’ল; পিয়াঁজ, তেল, একো বাকী নাই। শাক পাছলি এতিয়া দোকানীয়ে পােৱা হিচাবত বিক্ৰী কৰাত ধৰিছে।\nযােগাসন কৰি, গীতা পাঠ কৰি, যাগ-যজ্ঞঃ পাতি বস্তুৰ মূল্যবৃদ্ধিৰ প্রতাপ ৰােধ কৰা নাযায়।


আঞ্চলিক দলটোৱে বিজেপিৰ সৈতে মিত্ৰতা কৰাৰ সন্দেহত এই চৰম সিদ্ধান্ত সমৰ্থকৰ\nঅগপৰ মুখ্য কাৰ্য্যালয়ত তলা ওলমালে ক্ষুব্ধ সমৰ্থকে; উত্তপ্ত পৰিস্থিতি\nগুৱাহাটী , March 7, 2019 3:28 pm\nঅগপৰ নেতৃত্বৰ কৰ্ম-কাণ্ড আৰু স্থিতিত ক্ষুব্ধ এজন লোকে আজি এটা অকল্পনীয় ব্যতিক্ৰম পদক্ষেপেৰে গুৱাহাটীৰ আমবাৰীস্থিত মুখ্য কাৰ্য্যালয় তলা লগাই বন্ধ কৰি দিয়ে। ৰাজ্যখনৰ প্ৰধান আঞ্চলিক দলটোৰ মুখ্য কাৰ্য্যালয়টোত এইদৰে তলা ওলমাবলৈ দুঃসাহস কৰা লোকজনৰ নাম মণ্টু দত্ত আৰু তেওঁ যোৰহাটৰ বুলি জানিব পৰা গৈছে।\nকাৰ্য্যালয়টোৰ মূল আৰু একমাত্ৰ প্ৰৱেশদ্বাৰত বাহিৰৰ পৰা তলা লগাই দিয়াৰ সময়ত কাৰ্য্যালয়টোত দলৰ প্ৰধান নেতাসকলৰ কোনো উপস্থিত নাছিল। ১০:৩০-১১ বজাত ঘটে এই ঘটনা।\nপিছত খবৰ পাই দলটোৰ বহুকেইজন নেতা-কৰ্মী দৌৰাদৌৰিকৈ কাৰ্য্যালয়টোলৈ আহে যদিও তেওঁলোক প্ৰৱেশ কৰিব পৰা নাছিল তলা লগাই থোৱা বাবে। উপস্থিত হোৱা দলটোৰ নেতা-কৰ্মী-সমৰ্থকৰ এটা দলে তলা লগোৱা মণ্টু দত্তক আগুৰি ধৰি জবাবদিহি কৰে।\n“আপুনি অকলে কিয় এনে সিদ্ধান্ত ল’ব? আপুনি কাক কৈ মাৰিছে তলা? আপুনি কাৰ এজেণ্ট?” এইদৰে তেওঁক উপৰ্য্যুপৰি প্ৰশ্ন কৰে ক্ৰোধান্বিত নেতা-কৰ্মীসকলে।\nমণ্টু দত্তই তেওঁৰ প্ৰিয় আঞ্চলিক দলটোৱে বিজেপিৰ সৈতে মিত্ৰতা কৰাৰ সন্দেহ কৰিয়ে এই চৰম সিদ্ধান্ত লোৱা বুলি সংবাদ মাধ্যমৰ আগত কয়।\nশেহতীয়া খবৰ মতে, তেওঁ নিজৰ ভুল হোৱা আৰু আৱেগৰ বশৱৰ্তী হৈ এই সিদ্ধান্ত লৈছিল বুলি স্বীকাৰ কৰিছে। তেওঁৰ সৈতে দলৰ নেতাসকলে আলোচনাত মিলিত হোৱা বুলি জানিব পৰা গৈছে। আঞ্চলিক দলটোৰ ‘ভাল হোৱাটো বিচাৰো’ বুলি মন্তব্য কৰিছে দত্তই।\nইপিনে মন্টু দত্ত অগপৰ কোনো পৰ্যায়ৰে কৰ্মী নহয় বুলি জানিবলৈ দিয়ে দলটোৰ তথ্য আৰু প্ৰচাৰ সম্পাদক মনোজ শইকীয়াই। অৱশ্যে তৰ্কৰ সময়ত এগৰাকী নেত্ৰীয়ে মণ্টু দত্তক ‘দলৰ মজিয়াত কি কৰিছিলে আপুনি’ প্ৰশ্ন কৰা দেখা গৈছিল, যিটোৱে প্ৰমাণ কৰে যে তেওঁ দলৰে এজন কৰ্মী। তাৰোপৰি দলৰ নেতৃত্বই তেওঁৰ সৈতে আলোচনা কৰাটোৱেও তাৰে ইংগিত দিয়ে।\n‘অসমৰ সাধাৰণ ৰাইজৰ দলটোৰ প্ৰতি ভালপোৱা আছে বাবেই এনে ঘটনা সংঘটিত হৈছে’ বুলি মনোজ শইকীয়াই তাৎপৰ্য্যপূৰ্ণ মন্তব্য কৰে।\nআনহাতে আঞ্চলিক দলটোৱে এতিয়ালৈ কোনো দলৰ সৈতে মিত্ৰতাৰ সিদ্ধান্ত লোৱা নাই বুলি জানিবলৈ দিয়ে প্ৰচাৰ সম্পাদক মনোজ শইকীয়াই। ‘নিৰ্বাচনী ৰণকৌশল প্ৰস্তুতৰ বাবে গঠন কৰা ন জনীয়া কমিটীয়ে এই ক্ষেত্ৰত সিদ্ধান্ত ল’ব।’, শইকীয়াই কয়।\nদলৰ ভাষ্য যিয়ে হ’লেও নিৰ্বাচনৰ দিন তেনেই কাষ পালেহি যদিও আঞ্চলিক দলটোৰ নেতৃত্বই এতিয়াও নিজৰ স্থিতি স্পষ্ট কৰিব নোৱৰাটোৱে যে দলৰ কৰ্মী-সমৰ্থকক চূড়ান্ত হতাশ কৰিছে সেয়া আজিৰ ঘটনাটোৰ পৰা সহজেই অনুমেয়।\nউল্লেখযোগ্য যে গুৱাহাটীৰ লতাশিল খেলপথাৰত নাগৰিকত্ব সংশোধনী বিধেয়কৰ বিৰোধিতাৰে কৰা আছুৰ বজ্ৰনিনাদ কাৰ্য্যসূচীত নিজৰ হাতৰ আঙুলি কাটি প্ৰতিবাদ কৰিছিল মণ্টু দত্তই। তাৰোপৰি বিধেয়কখনৰ বিৰুদ্ধে যোৰহাটতো উপয়ুক্তৰ কাৰ্য্যালয়ৰ সন্মুখত উলংগ প্ৰতিবাদ কৰিছিল তেওঁ।\nমণ্টু দত্তৰ বিৰুদ্ধে কোনো আইনী ব্যৱস্থা এই পৰ্য্যন্ত লোৱা নাই আঞ্চলিক দলটোৱে।


rules-changed-by-sbi-till-10th-october-sbi-debit-emi-card-loan-cheaper-fd-rate-cut-free-transaction– News18 Assam\nUpdated:October 10, 2019, 7:29 AM IST\nSBIৰ এই সালসলনিৰ ফলত এফালে গ্ৰাহকৰ লাভ হ’ব যদিও আনফালে সন্মুখীন হ’ব লোকচানৰ।\nLast Updated: October 10, 2019, 7:29 AM IST\nদেশৰ সৰ্ববৃহৎ চৰকাৰী বেংক ভাৰতীয় ষ্টেট বেংকে ১ অক্টোবৰৰ পৰা এতিয়ালৈ কেইবাটাও নিয়মৰ সালসলনি ঘটাইছে। ইয়াৰ পোনপটীয়া প্ৰভাৱ বেংকটোৰ গ্ৰাহকসকলৰ ওপৰত পৰিব। SBIৰ এই সালসলনিৰ ফলত এফালে গ্ৰাহকৰ লাভ হ’ব যদিও আনফালে সন্মুখীন হ’ব লোকচানৰ। এই সালসলনিৰ বিষয়ে জনাটো আপোনাৰ বাবে অতি প্ৰয়োজনীয়।\nকি কি নিয়মৰ সালসলনি কৰিলে SBI–এ :\n১. SBI–এ বিনামূলীয়াকৈ দিব এইসমূহ সুবিধা : প্ৰথমটো সকলোতকৈ ডাঙৰ সালসলনি হৈছে মাহিলী থাকিবলগীয়া জমা ধনক লৈ। SBIৰ একাউণ্টত মাহিলী ন্যূনতম জমাধন নাথাকিলে দিবলগীয়া চাৰ্জ হ্ৰাস হ’ব। যদি আপোনাৰ বেংক একাউণ্ট মেট্ৰ’ চিটী আৰু চহৰ অঞ্চলৰ শাখাত আছে, তেন্তে আপুনি মাহিলী ন্যূনতম জমাধন ৰাখিব লাগে ক্ৰমে ৫,০০০ আৰু ৩,০০০ টকা।\n২. SBI–এ সুলভ কৰিলে ঋণ : ভাৰতীয় ষ্টেট বেংকে গ্ৰাহকসকলৰ বাবে মাৰ্জিনেল কষ্ট লেণ্ডিং ৰেট (MCLR)ত ০.১০ শতাংশ হ্ৰাস কৰিছে। ইয়াৰ ফলত উপকৃত হ’ব সকলো গ্ৰাহক। বেংকে ২০১৯–২০ বিত্তীয় বৰ্ষত ষষ্ঠবাৰৰ বাবে হ্ৰাস কৰিছে MCLR। এই হাৰ ১০ অক্টোবৰৰ পৰা কাৰ্যকৰী হ’ব। ইয়াৰ দ্বাৰা বেংকৰ গ্ৰাহকৰ হোম আৰু অটো লোণৰ EMI ৰিছেট পিৰিয়ড অনুসৰি হ্ৰাস পাব।\n৩. ডেবিট কাৰ্ডত ইএমআইৰ সুবিধা : SBI–এ ৰামনৱমী উপলক্ষে ডেবিট কাৰ্ড ইএমআই সেৱাৰ শুভাৰম্ভ কৰিছে। যদি আপোনাৰ ওচৰত এছ বি আইৰ ডেবিট কাৰ্ড আছে তেন্তে আপুনি মুক্তভাৱে বজাৰ কৰিব পাৰে আৰু পিছত ইয়াৰ ইএমআই পৰিশোধ কৰিব পাৰে। ইয়াৰ বাবে উপভোক্তাই ন্যূনতম ৬ৰ পৰা ১৮ মাহলৈ ইএমআইৰ বিকল্প নিৰ্বাচন কৰিব পাৰে। এই সেৱা ১৫০০ৰো অধিক চহৰত আৰম্ভ কৰা হৈছে। কোম্পানীয়ে গ্ৰাহকক ইনষ্টলমেণ্টত বজাৰ কৰাৰ সুবিধা প্ৰদান কৰিছে। SBI–এ ইয়াৰ প্ৰতি লক্ষ্য ৰাখি এই সেৱা আৰম্ভ কৰিছে।\n৪. ATMৰ পৰা ধন উলিওৱাৰ নিয়ম সলনি : ১ অক্টোবৰৰ পৰা SBIৰ ATM চাৰ্জতো সালসলনি ঘটোৱা হৈছে। এতিয়া বেংকৰ গ্ৰাহকসকলে মেট্ৰ’ চহৰৰ SBIৰ ATMত সৰ্বাধিক ১০ বাৰ বিনামূল্যে ডেবিট ট্ৰানজেকশ্যন কৰিব পাৰিব। বৰ্তমান এই সীমা ৬বাৰ। আনহাতে, আন স্থানৰ ATMত সৰ্বাধিক ১২টা বিনামূলীয়া ট্ৰানজেকশ্যন কৰিব পাৰিব।\n৫. ছেভিং একাউণ্টৰ জমাত সুদ হ্ৰাস : SBI–এ নিজৰ গ্ৰাহকসকলৰ ছেভিং একাউণ্টৰ জমাধনৰ সুদ হ্ৰাস কৰিছে। ছেভিং একাউণ্টত ১ লাখ টকালৈ জমা ৰখা গ্ৰাহকৰ বাবে বেংকে সুদৰ হাৰ ৩.৫০ শতাংশৰ পৰা হ্ৰাস কৰি ৩.২৫ শতাংশ কৰিছে। ১ নৱেম্বৰৰ পৰা কাৰ্যকৰী হ’ব এই সুদৰ হাৰ।\n৬. সুদৰ হাৰ হ্ৰাস : SBI–এ এবছৰৰ পৰা দুবছৰৰ ৰিটেইল টাৰ্ম ডিপ’জিট অৰ্থাৎ ফিক্সড ডিপ’জিট আৰু ব্লক টাৰ্ম ডিপ’জিটৰ ওপৰত পাবলগীয়া সুদৰ হাৰ হ্ৰাস কৰিছে। এফ ডিৰ ওপৰত সুদৰ হাৰো হ্ৰাস কৰিছে বেংকটোৱে। নতুন হাৰ ১০ অক্টোবৰৰ পৰা কাৰ্যকৰী হ’ব।\nFirst published: October 10, 2019, 7:29 AM IST


Himanta Biswa Sarma has called for setting up training institute to sarbananda sonowalসৰ্বানন্দ সোণোৱালক এটা আহ্বান মুখ্যমন্ত্ৰী হিমন্ত বিশ্ব শৰ্মাৰ ! কি এই আহ্বান মুখ্যমন্ত্ৰীৰ ?– News18 assam\nসৰ্বানন্দ সোণোৱালক এটা আহ্বান মুখ্যমন্ত্ৰী হিমন্ত বিশ্ব শৰ্মাৰ ! কি এই আহ্বান মুখ্যমন্ত্ৰীৰ ?\nএতিয়া ৰাজ্যত নিয়োগৰ প্ৰচুৰ সম্ভাৱনা আছে জল পৰিবহণ সেৱাত ৷\nLast Updated : August 26, 2021, 20:56 IST\nৰাজ্যত সংযোজিত হৈছে এটাৰ পাছত আনটো খণ্ড ৷ কিন্তু নতুন খণ্ডত নিয়োগ কৰিবলৈ অসমত অভাৱ উপযুক্ত মানৱ সম্পদ৷ উপযুক্ত মানৱ সম্পদৰ অভাৱত অসম উন্নতিৰ দিশৰ পৰা পিছপৰি ৰ'ব পাৰে। এনে প্ৰসংগতে আজি কেন্দ্ৰীয় মন্ত্ৰী সৰ্বানন্দ সোণোৱালক আহ্বান জনালে মুখ্যমন্ত্ৰী হিমন্ত বিশ্ব শৰ্মাই।\nঅসমৰ ল'ৰা-ছোৱালীৰ ভৱিষ্যতৰ প্ৰতি লক্ষ্য ৰাখি এক প্ৰশিক্ষণ দিব পৰাকৈ মানৱ সম্পদ প্ৰশিক্ষণ প্ৰতিষ্ঠান গঢ়াৰ আহ্বান জনায় মুখ্যমন্ত্ৰী হিমন্ত বিশ্ব শৰ্মাই ৷ কেন্দ্ৰীয় মন্ত্ৰী সৰ্বানন্দ সোণোৱালক এক চৰকাৰী অনুষ্ঠানত ৰাজহুৱাকৈ এই আহ্বান জনায় ৰাজ্যৰ মুখ্যমন্ত্ৰীগৰাকীয়ে ৷\nউদাহৰণস্বৰূপে এতিয়া ৰাজ্যত নিয়োগৰ প্ৰচুৰ সম্ভাৱনা আছে জল পৰিবহণ সেৱাত ৷ এই খণ্ডত নিয়োগ কৰিবৰ বাবে এতিয়া প্ৰয়োজন প্ৰশিক্ষণ প্ৰতিষ্ঠান অথবা বিশ্ববিদ্যালয়ৰ ৷ এনে হ'লে অসমত জাহাজৰ স'তে কৰ্মৰত লোকৰ অভাৱ দূৰ কৰিব পাৰে প্ৰতিষ্ঠানখনে ৷ কেন্দ্ৰৰ নতুন দায়িত্ব লৈ ৰাজ্যলৈ অহা সৰ্বানন্দ সোণোৱালে এতিয়া মুখ্যমন্ত্ৰী হিমন্ত বিশ্ব শৰ্মাৰ আহ্বান কিদৰে লয় সেয়া লক্ষণীয় হ'ব।\nFirst published: August 26, 2021, 20:56 IST\nHimanta Biswa SarmaSarbananda Sonowal


শেহতীয়াকৈ লাডাখত এখন ভাৰতীয় এমআই ১৭ হেলিকপ্টাৰ দুৰ্ঘটনাগ্রস্থ হৈছিল নেকি? - Factcrescendo Assamese\nশেহতীয়াকৈ ছ’চিয়েল মিডিয়াৰ জৰিয়তে এখন বিশেষ ফটো ভাইৰেল হৈ পৰিছে । ফটোখনত এখন দুৰ্ঘটনাগ্রস্থ হেলিকপ্টাৰ দেখা গৈছে । দাবী কৰা হৈছে যে এইখন শেহতীয়াকৈ লাডাখত দুৰ্ঘটনাগ্রস্থ হোৱা ভাৰতীয় এমআই ১৭ হেলিকপ্টাৰ ।\nউক্ত ফটোখন অসমত হোৱাটচ এপ্পৰ জৰিয়তে ভাইৰেল হৈ পৰিছে । বিভিন্নজনে উক্ত ফটোখন শ্বেয়াৰ কৰিছে আৰু এনেকুৱা ঘটনা কিবা সঁচাকৈ ঘটিছে নেকি, প্ৰশ্ন কৰিছে ।\nআমি এই বিষয়ে অনুসন্ধান কৰিবলৈ ঠিৰাং কৰিলোঁ । সঁচাকৈ এইখন শেহতীয়াকৈ লাডাখত দুৰ্ঘটনাগ্রস্থ হোৱা ভাৰতীয় এমআই ১৭ হেলিকপ্টাৰৰ ফটো নেকি? সত্য কি? জানো আহক ।\nপ্ৰথমে আমি ভাইৰেল ফটোখন গুগলত ৰিভাৰ্ছ ইমেজ চাৰ্চ কৰিলোঁ আৰু টাইমছ অফ ইণ্ডিয়াৰ এক বাতৰিত ২০১৮ চনতে উক্ত ফটোখন সন্নিবিষ্ট হোৱা দেখিলোঁ । দৰাচলতে এই ফটোখন ২০১৮ চনতে কেদাৰনাথত হোৱা এক হেলিকপ্টাৰ দুৰ্ঘটনাৰ হয় । বিতংকৈ জানিবলৈ ইয়াত ক্লিক কৰক ।\nইয়াৰ উপৰিও আমি এই বিষয়ে কীৱৰ্ডছ ব্যৱহাৰ কৰি টুইটাৰত চাৰ্চ কৰিলোঁ আৰু দেখিলোঁ যে পিআইবি ফেক্ট চেকৰ অফিচিয়েল টুইটাৰ হেণ্ডেলৰ পৰা এই বিষয়ে এক টুইট কৰিছে য’ত তেওঁলোকে স্পষ্ট কৰিছে যে শেহতীয়াকৈ লাডাখত কোনো ভাৰতীয় হেলিকপ্টাৰ দুৰ্ঘটনাগ্রস্থ হোৱা নাই । লগতে তেওঁলোকে এই ফটোখন ২০১৮ চনতে কেদাৰনাথত হোৱা এক হেলিকপ্টাৰ দুৰ্ঘটনাৰ হয় বুলি স্পষ্ট কৰিছে ।\nশেহতীয়াকৈ লাডাখত কোনো ভাৰতীয় হেলিকপ্টাৰ দুৰ্ঘটনাগ্রস্থ হোৱা নাই আৰু উক্ত ভাইৰেল ফটোখন আচলতে ২০১৮ চনতে কেদাৰনাথত হোৱা এক হেলিকপ্টাৰ দুৰ্ঘটনাৰ হয় ।\nTitle:শেহতীয়াকৈ লাডাখত এখন ভাৰতীয় এমআই ১৭ হেলিকপ্টাৰ দুৰ্ঘটনাগ্রস্থ হৈছিল নেকি?\nTagged Helicopter CrashIAFLadakhলাডাখহেলিকপ্টাৰ দুৰ্ঘটনা\nApril 27, 2020 April 27, 2020 Manjori Borkotoky


bollywood-ranu-mondal-look-alike-from-guwahati-became-internet-sensation-overnight-singing-teri-meri-kahani-instagram-video– News18 Assam\nএইবাৰ গুৱাহাটীত আৰ্বিভাৱ ‘ৰাণু মণ্ডল’ৰ, গুণগুণালে ‘তেৰী মেৰী’...\nUpdated:November 26, 2019, 6:17 PM IST\n‘সেই ৰাণু’ জনপ্ৰিয় হোৱাৰ পিছত এতিয়া ‘এই ৰাণু’ ৰ চমক। মুহূৰ্তৰ ভিতৰতে ভাইৰেল ভিডিঅ’\nৰাণু মণ্ডলকনো এতিয়া কোনে চিনি নাপায়? সকলোৰে মুখে মুখে এতিয়া ৰাণুকলৈয়ে চৰ্চা। ষ্টেচনৰ পৰা বলীউদৰ ছবিত গীত গোৱালৈকে ৰাণু মণ্ডলৰ যেন কাহিনী কৈ থাকিলেও শেষেই নহ’ব! আকৌ মাজে মাজে অনুৰাগীক দুৰ্ব্যৱহাৰ, সাংবাদিকৰ প্ৰশ্নক ভেঙুচালি, অনুৰাগীয়ে ছেলফী উঠিবলৈ আহিলে গুৰুত্ব নিদিয়া, এইবোৰটো আছেই! মানে এতিয়া ইণ্টাৰনেটৰ অন্যতম ছেনছেচন ৰাণু মণ্ডল।\nৰাণু মণ্ডলক লৈ চৰ্চা চলি থকাৰ সময়তে এইবাৰ গুৱাহাটীত আৰ্বিভাৱ হৈছে অন্য এগৰাকী ৰাণু মণ্ডলৰ। মালিগাওঁৰ এজন যুৱকে আবিষ্কাৰ কৰিছে এইগৰাকী ‘ৰাণু মণ্ডল’ক। দেখাতো প্ৰায় একেই, গীতো গাইছে ‘তেৰী মেৰী কাহিনী’ । অৰূপ বৈশ্য নামৰ যুৱকজনে ছচিয়েল মিডিয়াত ভিডিঅ’টো শ্বেয়াৰ কৰাৰ পিছতে এতিয়া ভাইৰেল হৈছে ছচিয়েল মিডিয়াত।


হামি - Prangon\nঅংকুৰ ৰঞ্জন ফুকন\nএখন কলাসুষম চিনেমা।\nচিনেমা চাওঁতে চাওঁতে সহদৰ্শকৰ হামিৰ সৈতে অন্তৰংগতা গঢ়ি উঠিছে আৰু প্ৰজেক্টৰৰ সমুখৰ আটাইতকৈ চিত্ৰৰসিক ধূলি-কীটৰ সৈতে অলপ সংঘাত। বিৰক্তিয়েই ভাল চিনেমাৰ প্ৰাপ্তি নেকি? সহদৰ্শকৰ হামিৰ সৈতে ইমানেই একাত্ম হৈ পৰিছোঁ যে আটাইতকৈ সোপোকা হামিটো দেখি মোৰো হামিয়াও যেন লাগিছে। হামিৰ সৈতে হঠাৎ টোপনিৰ বিচ্ছেদ ঘটিছে। শোকোতা তিয়াই খুঁদ চাউলৰ মগজু যে তিতা কৰিছোঁ , সেই মগজুৱে এই তাৎক্ষণিক বিচ্ছেদৰ ৰসাস্বাদন কৰিবলৈ অক্ষম।\nশৰীৰৰ ভাল মেৰামতি হেনো টোপনিতহে সম্ভৱ। চিৰ-টোপনিত? টোপনি কি এটা গেৰেজ? টোপনি দেখনিয়াৰ হয় ভাগৰত। কিমান দেখনিয়াৰ সেয়া টোপনিয়ে নিজেই নেদেখে। তুমি দেখানে তোমাৰ টোপনিৰ মুখখন? মায়া সভ্যতাৰ এটুকুৰা হাড়ৰ আঁচোৰ, পাতাল পৃথিৱীৰ ঘোঁৰাৰ দৌৰ, বাটৰুৱাৰ পেচাৱত প্ৰাণ পোৱা চেগুণ। সপোনেই নিজৰ শ্ৰেষ্ঠ চিনেমাখন।হামি তাৰ পূৰ্ব-তনন।\nএলিয়েনৰ লগত আধাহেজাৰ কথা পাতি বাৰ্মুদাৰ টোপনি ধৰিছে। ওজন বাঢ়িছে, সেয়ে আলস্য আৰু তাৰ পাছত টোপনি। পৃথিৱীৰ আটাইতকৈ শকত ক্ৰিকেটাৰজনৰ কেছটো অলপ মনত আছে। টোপনিৰ ক’ৰবাত কোনেও গম নোপোৱাকৈ জাহাজকেইখনৰ হয়তো মেৰামতি চলি আছে অৱশ্যে কেতুৰীৰ বেপাৰীয়ে জানিবও পাৰে সেই হেৰোৱা জাহাজৰ খবৰ।\nজীৱনকালত প্ৰত্যেকেই চাগৈ এবাৰ হ’লেও সপোনত দেখে নিজৰ শৱদেহ। শৱদেহে সপোন দেখেনে? নে সপোন তেতিয়ালৈকেহে দেখে যেতিয়ালৈকে সাৰ পোৱাৰ সম্ভাৱনা থাকে।\nচিত্ৰৰসিক ধূলি-কীট আৰু হামিয়াই ভাল পোৱা সহদৰ্শকৰ গৰিষ্ঠসংখ্যকৰ মতে সপোন নিজে চোৱা শ্ৰেষ্ঠ চিনেমাখন হ’ব নোৱাৰে।ময়ো আকোৰগোঁজ।\nযিমান দীঘল হ’লেও আটাইতকৈ ভাল চিনেমাখন চাবলৈ মোৰ টোপনি আহক।\nPartha Protim Sharma August 1, 2020 At 1:49 pm\nভাল পালোঁ ফুকন! ‘শেঙুন’ ৰ পিছত ভালপোৱা দ্বিতীয়টো কবিতা হয়তো।\nঅংকুৰ ৰঞ্জন ফুকন August 1, 2020 At 1:50 pm\nAnkur Ranjan Phukon August 1, 2020 At 2:02 pm\nদিপাংকৰ বৰুৱা August 1, 2020 At 5:39 pm\nSimanta Saikia August 1, 2020 At 7:14 pm\nকুঁকি কল্পিতা বৰা August 2, 2020 At 12:20 pm\nকুঁকি কল্পিতা বৰা August 2, 2020 At 12:21 pm\nবৰ ভাল লগা????\nপদ্য চ'ৰা প্ৰত্যাশী বৰুৱা - August 2, 2021 0\nকেঁচা কলিজাত আৱেগ সামৰিএটি ওঠে হাঁহি থাকে অহৰহ,এজাক সপোনৰ আঁত ধৰিহাঁহিটি বৈ থাকে_ঢুকি নোপোৱা নিলগত তেওঁঅথচ মোৰ উশাহত ভাহি আহেসুগন্ধি পখিলাৰ...\nপদ্য চ'ৰা প্ৰাঞ্জল তালুকদাৰ - August 2, 2021 0\nবেলিটো ৰঙা কৰি পঠিয়াইছোঁৰাখি থোৱা অজ্ঞাতবাস শেষ হ'লেদুয়ো দুয়োলৈ ঘূৰাৰ কথা বাকী সকলো...\nপদ্য চ'ৰা প্ৰস্তুতি ভট্টাচাৰ্য - August 2, 2021 0\nমোৰ বাওঁ হাতখনত এটা বৰ ফোঁহা হোৱা মনত পৰেপ্ৰথমটো বৰ জঠৰ আছিল লাহে লাহে ইখন হাতকান্ধেদি চুঁচৰি...


গৰম পানী খাই ওজন হ্ৰাস কৰক । কিমান গৰম , কিমান সময়ত কিদৰে খাব । জানক । Hot water for weight loss in Assamese | Heatlth Tips in Assamese - Dimpu Baruah\nHome HEALTH TIPS গৰম পানী খাই ওজন হ্ৰাস কৰক । কিমান গৰম , কিমান সময়ত কিদৰে খাব । জানক । Hot water for weight loss in Assamese | Heatlth Tips in Assamese\nগৰম পানী খাই ওজন হ্ৰাস কৰক । কিমান গৰম , কিমান সময়ত কিদৰে খাব । জানক । Hot water for weight loss in Assamese | Heatlth Tips in Assamese\nDATA ONE October 09, 2020 HEALTH TIPS,\nHot water for weight loss in Assamese | Heatlth Tips in Assamese\nএই কথাত কোনো সন্দেহ নাই যে আমাৰ শৰীৰৰ বাবে পানী অতি গুৰুত্বপূৰ্ণ। বিশেষজ্ঞসকলৰ মতে আমি প্ৰতিদিনে 7ৰ পৰা 8 গিলাচ পানী খাব লাগে। একে সময়তে, কিছুমান বিশেষজ্ঞই কয় যে আমি সাধাৰণ পানী খাব লাগে, আনহাতে আন কিছুমান বিশেষজ্ঞৰ মতামত এই যে আমি কুহুমীয়া গৰম পানী খাব লাগিব। খোৱা পানীক লৈ বিশেষজ্ঞসকলৰ মতামত যিয়েই নহওক কিয় আমি গৰম পানী খোৱাটো স্বাস্থ্যৰ বাবে বহু ক্ষেত্ৰত লাভজনক, বিশেষকৈ যদি আপুনি ওজন হ্ৰাস কৰিবলৈ চেষ্টা কৰি আাছে ।\nযদি আপুনি ওজন হ্ৰাস কৰিবলৈ চেষ্টা কৰি আছে তেন্তে হয়তো আপুনি হয়তো বিভিন্নজনৰ কথা শুনি বিভিন্ন ধৰণে উজন কমাবলৈ চেষ্টা কৰি আছে যেনে কাৰ্বোহাইড্ৰেট গ্ৰহণ নকৰা, প্ৰ'টিন সমৃদ্ধ খাদ্য খোৱা, চেনী নোখোৱা, আৰু কম নিমখ খোৱা, ৰাতিপুৱাৰ জলপানত কেৱল ফল খোৱা আৰু নিশা আহাৰ নকৰা, নাইবা বিভিন্ন ডাইটিং কাৰ্য্যসূচী। কিন্তু যদি আমি আপোনাক কওঁ যে এই সকলোবোৰ কৰাৰ সলনি, প্ৰতিদিনে আপুনি গৰম পানী খোৱা আৰম্ভ কৰিবলৈ লয়, তেন্তে নিশ্চিতভাৱে ওজন হ্ৰাস কৰাত আপোনাক সহায় কৰিব, হয়তো আপুনি আমাক বিশ্বাস নকৰিব, কিন্তু এয়া সঁচা।\nগৰম পানীৰে ওজন হ্ৰাস কৰাৰ উপায় কি?\nযদি আপুনি ভাবিছে যে ওজন হ্ৰাস কৰিবলৈ গৰম পানীয়ে সচাকৈ কাম কৰে নেকি, তেন্তে উত্তৰটো হৈছে -হয়। কিন্তু ইয়াৰ বাবে আপুনি নিয়মীয়াকৈ গৰম পানী খাব লাগিব ।\nপ্ৰথমে ৰাতিপুৱাৰ সৈতে খালী পেটত এক কাপ গৰম পানী খাব।\nযিকোনো আহাৰ অৰ্থাৎ ৰাতিপুৱাৰ আহাৰ, মধ্যাহ্ন ভোজন বা ডিনাৰ খোৱাৰ 20ৰ পৰা 30 মিনিট আগতে এক কাপ গৰম পানী পান কৰক। মনত ৰাখিব যে আপুনি খোৱা গৰম পানী 50 °চেণ্টিগ্ৰেডতকৈ অধিক বা কম হ'ব নালাগে। যদি পানী বেছি গৰম হয় তেন্তে মুখ জ্বলি যাব পাৰে আৰু যদি কম গৰম হয়, তেন্তে বিচৰা ধৰণে ফলাফল নাপাব পাৰে ।\nলগতে পঢ়ক- সাৱধান ! মদতকৈ অধিক ক্ষতিকাৰক হৈছে নিমখ, কোনটো অঙ্গৰ বাবে ক্ষতিকাৰক জানক ।\nওজন হ্ৰাস কৰিবলৈ আপুনি গা ধোৱাৰ আগত আৰু পিছত 1 কাপ গৰম পানী খাব পাৰে।\nইয়াৰ উপৰিও, শোৱাৰ আগতে গৰম পানী খালে শৰীৰৰ স্নায়ু বোৰ শিথিল আৰু শান্ত হয় যাতে আপুনি ভাল আৰু গভীৰ টোপনি যাব পাৰে । ওজন হ্ৰাসৰ বাবে ভাল আৰু পৰ্যাপ্ত টোপনিও অতি গুৰুত্বপূৰ্ণ কাৰণ টোপনি আৰু ওজন হ্ৰাসৰ মাজত এক গুৰুত্বপূৰ্ণ সংযোগ আছে।\nওজন হ্ৰাসৰ বাবে গৰম পানী ব্যৱহাৰ কৰিলে ফল তেতিয়াহে পাব যেতিয়া আপুনি ফাষ্ট ফুড বা শীতল পানীয় ব্যৱহাৰ নকৰে। লগতে চেনী, অধিক কাৰ্বহাইড্ৰেটযুক্ত আৰু কেল'ৰি গ্ৰহণ পৰিহাৰ কৰিব পাৰিব ।\nগৰম পানী খোৱাৰ সময়ত এইবোৰ কথা মনত ৰাখিব\n1 কাপ, অৰ্থাৎ প্ৰায় 250 মিলি গ্ৰাম গৰম পানীয়ে কেৱল 12 কেল'ৰিহে নাশ কৰিব পাৰে । কিন্তু গৰম পানী খোৱাৰ অভ্যাসে শৰীৰত বহুতো ইতিবাচক পৰিৱৰ্তন আনে, যি ওজন হ্ৰাস কৰাত সহায় কৰে। কিন্তু, ইয়াৰ বাবে কিছুমান গুৰুত্বপূৰ্ণ কথা মনত ৰাখিব লাগিব।\nগৰম পানী একেবাৰে ধোক ধোকৈ খোৱাৰ সলনি, 5ৰ পৰা 10 মিনিটৰ ভিতৰত লাহে আৰামদায়কভাৱে খাওক, কিন্তু মনত ৰাখিব যে পানী ঠাণ্ডা হোৱাৰ আগতে, ইয়াক পান কৰক নহলে ই প্ৰভাৱিত নহ'ব।\nঅত্যাধিক গৰম পানী খোৱাৰ ফলত আপোনাৰ শৰীৰৰ প্ৰণালীৰ ক্ষতি হ'ব পাৰে, সেয়েহে প্ৰতিদিনে 4ৰ পৰা5কাপতকৈ অধিক গৰম পানী খাব নালাগে।\nযদি আপুনি ৰাতিপুৱা শুই উঠাৰ পিছত গৰম পানীত নেমুৰ ৰস যোগ দিব বিচাৰে, ওজন হ্ৰাস আঁচনি অধিক কাৰ্যকৰী হ'ব।\nWritten by DATA ONE at October 09, 2020


শোভা (অভিনেত্ৰী) - অসমীয়া ৱিকিপিডিয়া\n২৩ ছেপ্টেম্বৰ, ১৯৬২\n১ মে', ১৯৮০ (১৭ বছৰ)\nশোভা মহেন্দ্ৰ, উৰ্বশী শোভা, বেবী মহালক্ষ্মী, বেবী শোভা\nবালু মহেন্দ্ৰ (বি. ১৯৭৮; মৃ. ১৯৮০)\nকে.পি. মেনন (পিতৃ)\nমহালক্ষ্মী মেনন (ইংৰাজী: Mahalakshmi Menon ; ২৩ চেপ্তেম্বৰ ১৯৬২- ১ মে ১৯৮০) তামিল আৰু মালয়ালম ছবিত অভিনয় কৰা এগৰাকী ভাৰতীয় অভিনেত্ৰী, যাৰ জনপ্ৰিয় বৃত্তিগত নাম আছিল শোভা। মাত্ৰ ১৭ বছৰ বয়সতে তামিল ভাষাৰ ‘পাচি’ (১৯৭৯) ছবিৰে তেওঁ শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা আজুৰি আনিবলৈ সক্ষম হৈছিল। তেওঁ শ্ৰেষ্ঠ অভিনেত্ৰীৰ কেৰালা ৰাজ্যিক চলচ্চিত্ৰ বঁটা (১৯৭৮), শ্ৰেষ্ঠ সহযোগী অভিনেত্ৰীৰ বঁটা (১৯৭৭) আৰু শ্ৰেষ্ঠ শিশুশিল্পীৰ বঁটা (১৯৭১) আৰু কন্নড় আৰু তামিল ভাষাৰ ছবিত অভিনয়ৰ বাবে দুটা দক্ষিণ ফিল্মফেয়াৰ বঁটা লাভ কৰিছিল। এগৰাকী অতি প্ৰতিভাৱান শিল্পীৰূপে পৰিগণিত হোৱা শোভাই ভাৰতীয় চলচ্চিত্ৰ জগতত চাপ পেলাবলৈ সক্ষম হৈছিল। মাত্ৰ সোতৰ বছৰ বয়সত, অভিনেত্ৰীগৰাকীয়ে ১৯৮০ চনত অজ্ঞাত কাৰণত আত্মহত্যা কৰে। প্ৰভুত জনপ্ৰিয়তাৰ অধিকাৰী শোভাৰ মৃত্যুৱে জনসাধাৰণৰ মাজত চাঞ্চল্যৰ সৃষ্টি কৰিছিল আৰু বহুতো ষড়যন্ত্ৰমূলক তত্ত্বৰ জন্ম দিছিল। ১৯৮৩ চনত মুক্তি পোৱা মালায়ালম ছবি ‘লেখায়ুডে মৰণম ওৰু ফ্লাচবেক’ তেওঁৰ জীৱন আৰু মৃত্যুৰ কাহিনীৰ ভিত্তিত নিৰ্মাণ কৰা বুলি ভবা হয়। মাক-দেউতাক উভয়ে মালায়লী আছিল যদিও এজনী শিশুশিল্পীৰ ৰূপে ‘থাট্টুংগল থিৰক্কপ্পদুম’ (১৯৬৬) নামৰ তামিল ছবিৰ যোগে তেওঁ কৰ্মজীৱনৰ আৰম্ভণি কৰিছিল। নায়িকা ৰূপে অভিনয় কৰা তেওঁৰ প্ৰথম ছবি মালয়ালম ভাষাৰ ‘উথৰাডা ৰাথ্ৰি’।\n১৯৬২ চনৰ ২৩ চেপ্তেম্বৰত শোভাৰ জন্ম হৈছিল। মাক-দেউতাৰ নাম আছিল ক্ৰমে প্ৰেমা মেনন আৰু কে.পি. মেনন। মাক প্ৰেমা ১৯৫০ৰ দশকৰ এগৰাকী মালয়ালম ছবিৰ অভিনেত্ৰী আছিল।\n১৯৬৬ চনত শোভাই জে.পি. চন্দ্ৰবাবুই পৰিচালনা কৰা, যি এগৰাকী অভিনেতাও আছিল, তামিল ছবি ‘থাট্টুংগল থিৰক্কপ্পদুম’ ৰ চলচ্চিত্ৰ জগতত পদাৰ্পন কৰে। ছবিৰ টাইটেল কাৰ্ডত তেওঁৰ বেবী মহালক্ষ্মী নাম ব্যৱহাৰ হৈছিল। সাবিত্ৰী, কে.আৰ. বিজয়, আৰ.এচ. মনোহৰ আৰু চন্দ্ৰবাবু আদি শিল্পীৰ সৈতে তেওঁ লক্ষ্মী নামৰ চৰিত্ৰ এটাত অভিনয় কৰিছিল। মালয়ালম ভাষাত তেওঁৰ প্ৰথম ছবি পি. বেণু পৰিচালিত ‘উধ্যোগস্থ’, য’ত তেওঁৰ নাম বেবী শোভা আছিল। পাঁচজনকৈ শীৰ্ষস্থানীয় তাৰকাই অভিনয় কৰা এই ছবিখনক প্ৰথম বহু তাৰকাযুক্ত মালয়ালম ছবিৰ আখ্যা দিয়া হয়। সত্যন, কে.পি. উমৰ. পদ্মিনী, সাৰদা, শীলা, ৰাজশ্ৰী আদিয়ে ইয়াত অভিনয় কৰিছিল। ছবিখন অতি জনপ্ৰিয় হৈছিল আৰু দক্ষিণৰ চলচ্চিত্ৰত শিশুশিল্পী হিচাপে স্বীকৃতি লাভ কৰিছিল।\n১৯৭৮ চনত তেওঁ বালচন্দ্ৰ মেননৰ ‘উথৰাডা ৰাথ্ৰি’ত তেওঁ নায়িকাৰ ভূমিকাত অভিনয় কৰে। তেওঁ ‘বন্ধন’ (১৯৭৮) আৰু ‘এন্তে নীলাকাশম’ ছবিৰ বাবে ‘কেৰালা ৰাজ্যিক চলচ্চিত্ৰ বঁটা’ লাভ কৰে। একে বছৰতে তেওঁ কন্নড় ছবি 'অপৰিচিত’ৰ বাবে শ্ৰেষ্ঠ অভিনেত্ৰীৰ ফিল্মফেয়াৰ বঁটা পায়। ১৯৭৯ চনত ললিতাই প্ৰযোজনা কৰা, তামিল ভাষাৰ ছবি ‘পাচী’ৰ অভিনয়ৰ যোগেদি শোভাই শ্ৰেষ্ঠ অভিনেত্ৰীৰ ৰাষ্ট্ৰীয় চলচ্চিত্ৰ বঁটা তথা শ্ৰেষ্ঠ অভিনেত্ৰীৰ ফিল্মফেয়াৰ বঁটা আজুৰি আনে। ১৯৭৭ চনত ‘ওৰমাকল মৰিক্কুমো’ ছবিৰ বাবে কেৰালা চৰকাৰে তেওঁক দ্বিতীয় শ্ৰেষ্ঠ অভিনেত্ৰীৰ বঁটা প্ৰদান কৰে।\nশোভাই সোতৰ বছৰ বয়সত কোনো অজ্ঞাত কাৰণত আত্মহত্যা কৰে। তেওঁ চলচ্চিত্ৰ পৰিচালক বালু মহেন্দ্ৰক বিয়া কৰাইছিল। অনু হাচানৰ ‘কফী ৱিথ অনু’ নামৰ সাক্ষাৎকাৰভিত্তিক টেলিভিচন কাৰ্যসূচীত বালু মহেন্দ্ৰই কেনেকৈ শোভাক আকস্মিক ভাবে তেওঁৰ জীৱনৰ পৰা নিয়তি কাঢ়ি লৈ গৈছিল, তাৰ বৰ্ণনা কৰিছিল। বালু মহেন্দ্ৰৰ পৰৱৰ্তী ছবি ‘মুনদ্ৰম পিৰাই’ (১৯৮২) শোভা আৰু তেওঁৰ চমু সম্পৰ্কৰ আধাৰত নিৰ্মাণ কৰা হৈছে। ১৯৮৩ চনত শোভাৰ জীৱন আৰু মৃত্যুৰ ঘটনাৱলীৰ ছাঁত নিৰ্মিত কে.জি. জৰ্জে পৰিচালনা কৰা ‘লেখায়ুডে মৰণম ওৰু ফ্লাচবেক’ নামেৰে ছবি এখনে মুক্তি পাইছিল।\n↑ "Top Indian actress found hanged". The Gazette (Montreal). United Press International: পৃষ্ঠা 10.2May 1980. https://news.google.com/newspapers?id=JYkxAAAAIBAJ&sjid=Z6QFAAAAIBAJ&pg=1250,542528&dq=shobha+balu+mahendra&hl=en.\n↑ "Balu Mahendra (1939-2014)". The Hindu. 13th February 2014. https://www.thehindu.com/features/cinema/balu-mahendra-19392014/article5684322.ece/photo/3/। আহৰণ কৰা হৈছে: 16 February 2021.\n↑ "Actress Shobha and her intriguingly filmy life story still remain endearing...". Manoroma Online. https://www.onmanorama.com/entertainment/entertainment-news/2020/05/09/actress-shobha-filmy-life-story-still-remain-endearing.html। আহৰণ কৰা হৈছে: 17 February 2021.\n↑ "Prema". https://www.malayalachalachithram.com/. https://www.malayalachalachithram.com/profiles.php?i=1097। আহৰণ কৰা হৈছে: 17 February 2021.\n↑ "The agony and ecstasy of being – Chandrababu". Southside. 2007. http://www.southside.in/24/The-ageony-and-ecstasy-of-being-Chandrababu/.\n↑ Randor Guy (2 October 2009). "A voice that mesmerised". The Hindu. http://www.hindu.com/fr/2009/10/02/stories/2009100250670400.htm.\n↑ Special Correspondent (26 May 2011). "Film director P. Venu dead". The Hindu. http://www.hindu.com/2011/05/26/stories/2011052661790400.htm.\n↑ "P Venu dies of heart attack in Chennai". Oneindia.in. 26 May 2011. http://entertainment.oneindia.in/malayalam/news/2011/p-venu-died-heart-attack-260511-aid0062.html.\n↑ S. R. Ashok Kumar (3 May 2002). "It'saheavy price to pay". The Hindu. http://www.hindu.com/thehindu/fr/2002/05/03/stories/2002050300330300.htm.\n↑ "A story on suicides and actresses". Behindwoods.com.4January 2007. http://www.behindwoods.com/tamil-movie-news/jan-07-01/04-01-07-actress.html.\n↑ "Why South Indian heroines are embracing death". Mid Day. 20 April 2002. http://www.mid-day.com/entertainment/2002/apr/23474.htm.\n↑ "Veteran director Balu Mahendra no more". Times of India. https://timesofindia.indiatimes.com/entertainment/kannada/movies/news/Balu-Mahendra-passes-away/articleshow/30334092.cms। আহৰণ কৰা হৈছে: 17 February 2021.\nশোভা সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=শোভা_(অভিনেত্ৰী)&oldid=263553"ৰ পৰা অনা হৈছে\nএই পৃষ্ঠাখন ১৭ ফেব্ৰুৱাৰী, ২০২১ তাৰিখে ১৪:১৯ বজাত অন্তিম সংশোধন কৰা হৈছিল।


১. তেজপুৰ বিশ্ববিদ্যালয় চৌহদত মুকলি হ’ল লোকপ্ৰিয় গোপীনাথ বৰদলৈৰ আবক্ষ মূৰ্তিঃ স্বাধীনতা লাভৰ সময়ত লোকপ্ৰিয়ৰ সৱল প্ৰচেষ্টাৰ কথা সোঁৱৰিলে উন্মোচক তথা অসমৰ প্ৰাক্তন ৰাজ্যপাল এছ কে সিনহাই ৷\n২. একলাখ শব্দ সামৰি উন্মোচিত হ’ল ডঃ বসন্ত কুমাৰ গোস্বামীয়ে প্ৰণয়ন কৰা "ব্যৱহাৰিক অসমীয়া অভিধান"৷\n৩. জাপান-থাইলেণ্ড ভ্ৰমণ সামৰি বিমানতে সংবাদমেল, অসমবাসীলৈ ধন্যবাদ জ্ঞাপন কৰিলে দেশৰ প্ৰধানমন্ত্ৰীয়েঃ ৰাজ্যলৈ ৰাজ-সাহাৰ্যত অনিয়মৰ ক্ষেত্ৰত উচিত ব্যৱস্থা লোৱাৰ বাবে দিলে প্ৰতিশ্ৰুতি ৷\n৪. এইবাৰ নাৰী শিক্ষাৰ বাবে যুঁজা মালালা য়ুছুফজাইৰ জীৱনৰ ওপৰত নিৰ্মিত হব চলচিত্ৰ "গুল মাকাই": ভাৰতীয় পৰিচালক আমজাদ খান পৰিচালিত এই ছবিত মালালাৰ চৰিত্ৰত অভিনয় কৰিব বাংলাদেশী ছাত্ৰী ফাতিমাই৷ স্বতৰ্ব্য যে এই গুল মাকাই ছদ্মনামেৰে বিবিচিৰ উৰ্দু ব্লগত মালালাই লিখা মেলা কৰিছিল ৷\n৫. শৈক্ষিক সুখবৰঃ ডিব্ৰুগড় বিশ্ববিদ্যালয়ৰ নতুন উপাচাৰ্য ৰূপে দ্বায়িত্ব লব তেজপুৰৰ বিশ্ববিদ্যালয়ৰ আণৱিক জীৱবিজ্ঞান আৰু জৈৱ-প্ৰযুক্তিবিদ্যা বিভাগৰ প্ৰতিষ্ঠাপক মুৰব্বী অধ্যাপক ডঃ অলক কুমাৰ বুঢ়াগোহাঁইদেৱে৷\n৬. ৰাজ্যৰ ৯টা থিয়েটাৰ গোষ্ঠীৰ নতুন পদক্ষেপঃ নায়ক-নায়িকা বিচাৰি অহা ১৬জনত প্ৰতিভা সন্ধানী পৰীক্ষা পাতিব ভ্ৰাম্যমান থিয়েটাকৰ সুৰক্ষা সমিতিয়ে ৷\n৭. বাৰেচহৰীয়া ভাওনাক বিশ্ব দৰবাৰলৈ নিয়াৰ প্ৰয়াস শোণিতপুৰৰ জ্যেষ্ঠ সাংবাদিক অতনু ফুকনৰঃ তেখেতে নিৰ্মাণ কৰা তথ্যচিত্ৰ প্ৰদৰ্শিত হ’ল তেজপুৰ সাহিত্য সভা ভৱনত৷\n৮. কোকৰাঝাৰত উদযাপিত হ’ল বড়ো মাধ্যমৰ স্বৰ্ণ জয়ন্তীঃ ভাগ লৈ মেঘালয়ৰ ৰাজ্যপাল ৰঞ্জিত শেখৰ মুছাহাৰীয়ে ক’লে-"ভাষা সাহিত্য জাতি এটাৰ দাপোণ স্বৰূপ"৷\n৯. তামিল ভাষালৈ অনুদিত হ’ল মহাপুৰুষৰ গুণমালা ৷\n১০. মেট্ৰিকত উত্তীৰ্ণ হোৱাৰ জাল প্ৰমাণ পত্ৰ প্ৰস্তুতকাৰী দুই প্ৰৱঞ্চকক গুৱাহাটীৰ অনুৰাধা চিনেমাৰ সমীপত সোধালে উত্তম-মাধ্যমঃ গতাই দিলে আৰক্ষীক ৷\n"অসমীয়া জাতিয়ে আত্মহত্যা নকৰিলে অসমীয়া ভাষা জীয়াই থাকিব"-ডঃ গোলোক চন্দ্ৰ গোস্বামী\n"হেমকোষৰ পৰবৰ্তী এশ বছৰত বহু পৰিবৰ্তন হৈছে অসমীয়া ভাষাত"- হোমেন বৰগোহাঞি ৷\n১. এটা দশকৰ পাছত অনুষ্ঠিত হবলৈ লোৱা গুৱাহাটী পৌৰ নিগমৰ আজি মনোনয়ন প্ৰত্যাহাৰৰ দিন ৷\n২. জনগোষ্ঠীৰ মানুহ সাংসদ হ’লেই হবনি পৰিস্থিতি সলনিঃ চাহ শ্ৰমিকৰ ১১খন আইন ভংগৰে অধিকাৰ হনন অব্যাহত থকাৰ উঠিল অভিযোগ ৷\n৩. শিৱসাগৰত দহ লাখ টকীয়া আয়ুসৰ চিকিৎসালত বৃহৎ কেলেংকাৰীৰ উঠিল অভিযোগ ৷\n১. অসমৰ সফল ৰাজহুৱা উদ্যোগৰ ধ্বজ্জাবাহী নুমলীগড় শোধানাগাৰত অগ্নিকাণ্ড, বিস্তৰ ক্ষতিৰ লগতে ১৭জনকৈ লোক আহত হোৱাৰ দুখৰ খবৰ ৷\n২. ইন্ধনৰ পুনৰ মূল্যবৃ্দ্ধিঃ পেট্ৰ’লৰ বাঢ়িল ৭৫পইচাকৈ আৰু ডিজেলৰ ৫০পইচা প্ৰতি লিটাৰত ৷\n৩. অখিল গগৈলৈ অসম বিধান সভাৰ বিশেষ অধিকাৰ সমিতিয়ে জাৰি কৰিব জাননী৷\n৪. কটনত নতুন সংঘাতঃ কটন ৰাজ্যিক বিশ্ববিদ্যালয়ৰ উপাচাৰ্য আৰু কটন কলেজ ছাত্ৰ একতা সভাৰ মাজত মতবিৰোধ তীব্ৰ, আন্তঃগাঁঠনি নোহোৱাকৈ স্নাতকোত্তৰ শ্ৰেণীত নামভৰ্তিৰ প্ৰতিবাদ জনাইছে ছাত্ৰ সকলে ৷\n৫. বঙাইগাঁৱত নৃশংসভাৱে পত্নী-পুত্ৰক হত্যাঃ হত্যাকাৰী পিতৃক জেললৈ প্ৰেৰণ ৷\n১. ৰাষ্ট্ৰীয় অপৰাধ সংৰক্ষণ সংস্থাৰ প্ৰতিবেদনত চাঞ্চল্যকৰ তথ্যঃ এটা দশকত দেশত বৃদ্ধি পালে ৩৩৬% শিশু বলাৎকাৰৰ ঘটনা ৷\n২. এইবাৰ মুখ্যমন্ত্ৰীক কটাক্ষ কৰিলে প্ৰফুল্ল মহন্তই, ক’লে- শিখণ্ডী হৈ ৰাহুলক সুৰক্ষা দিয়াটো অতি হাস্যকৰ ৷\n৩. লোকশিল্পী ললিত চন্দ্ৰ ওজা চিকিৎসাধীনঃ গুণমুগ্ধই কৰিলে আশু আৰোগ্য কামনা ৷